ചോര കൊണ്ട് തീരില്ല, കണ്ണൂരിന്റെ കണക്കുകൾ | Crime Triangle | C.M.Pradeep Kumar | Cime | Kannur | Violanance | Kannur violence\nചോര കൊണ്ട് തീരില്ല, കണ്ണൂരിന്റെ കണക്കുകൾ\nസംസ്ഥാന പോലീസിലെ ധീരനായ ഉദ്യോഗസ്ഥരിൽ ഒരാളായിരുന്നു മുൻ എസ്.പി സി.എം. പ്രദീപ് കുമാർ. നടപടികൾ കൊണ്ടും നിലപാടുകൾ കൊണ്ടും സേനയിലും പുറത്തും റിബൽ പരിവേഷം ലഭിച്ച് പാതിവഴിയിൽ സർവീസ് ഉപേക്ഷിച്ചയാൾ. തന്റെ കേസ് ഡയറിയിലൂടെ അദ്ദേഹം നടത്തുന്ന ഒരു പിൻസഞ്ചാരം\n# സി.എം. പ്രദീപ് കുമാർ\nPublished: Nov 30, 2016, 01:28 PM IST\n''ആരെടാ.....''' എന്ന് ചോദിച്ചാല് ''ഞാനാടാ....'' എന്ന് പറയണം. അച്ചമ്മ (മുത്തശ്ശി) പഠിപ്പിച്ചു തന്നതാണത്. ഇക്കാലത്തെ കണ്ണൂരിലെ അമ്മൂമ്മമാര് അത് പേരക്കുട്ടികള്‍ക്ക് പഠിപ്പിച്ചു കൊടുക്കുന്നുണ്ടോ എന്നറിയില്ല. പക്ഷെ ആ ചങ്കൂറ്റം കണ്ണൂരിന്റെ സംസ്‌കാരമായിരുന്നു. വെല്ലുവിളികള് ഏറ്റെടുക്കപ്പെടേണ്ടതാണ്, നേരിടേണ്ടതാണ് എന്ന ചിന്ത ബാല്യത്തില് തന്നെ മനസ്സില് കുത്തിവയ്ക്കപ്പെടുന്നു. കായിക സംസ്‌കാരം കണ്ണൂരിന്റെ അടിസ്ഥാന അംശങ്ങളില് ഒന്നായത് ഈ ആക്രമണോത്സുക മനോഭാവത്തിന്റെ ലക്ഷണമാവാം. ഭൂരിപക്ഷം ആണ്‍കുട്ടികളും ഏതെങ്കിലും രീതിയിലുള്ള കായിക ഇനങ്ങളില് പരിശീലനം നേടും.\nകളരിയിലായിരുന്നു എനിക്ക് താല്‍പര്യം മെയ്പയറ്റിന്റെ ആദ്യ പാഠങ്ങള് കഴിയുമ്പോള് ആയുധ പരിശീലനം ആരംഭിക്കും. ചെറുവടി (മുച്ചാണ്)ആണ് ആദ്യം. ചെറുവടിയില് 'മുന്‍കോല്' നില്‍ക്കുന്നത്, പഠിപ്പിക്കുന്നത് സീനിയറായ വിദ്യാര്‍ഥിയാണ്. ആദ്യപാഠം ആരംഭിക്കുന്നതിന് മുമ്പ് 'പിന്‍കോല്' നില്‍ക്കുന്ന, പഠിപ്പിക്കുന്ന വിദ്യാര്‍ഥിയോട് ഗുരുക്കള് ആജ്ഞാപിക്കുന്നത് 'മുന്‍കോല്' നില്‍ക്കുന്നവന്റെ തല അടിച്ചു പൊട്ടിക്കണം എന്നാണ്, 'അവന് വേണമെങ്കില് തടുത്തോട്ടെ'എന്ന ലൈന്.\nകളരി പഠനം തമാശയല്ല. എന്നാല്, ആവശ്യമില്ലാതെ അക്രമത്തിലേക്ക് പോകരുത്. കളരി അഭ്യാസം അതിന് ഉപയോഗിക്കരുത് എന്നായിരുന്നു ഉപദേശം. ആരെങ്കിലും അക്രമത്തിനു വന്നാല് സ്വയരക്ഷക്കു മാത്രമെ ഉപയോഗിക്കാവു. പക്ഷെ, കളരിയില് കുറെ സീനിയര് ആയപ്പോള് ഒരിക്കല് ഗുരുക്കള് പറഞ്ഞു 'ഇത് ശരീര രക്ഷയ്ക്കു മാത്രമല്ല, ചിലപ്പോള് മാനം രക്ഷിക്കാനും ഉപയോഗിക്കേണ്ടി വരും. മാനം, അഭിമാനം ഇതെല്ലാം കണ്ണൂരിന്റെ സംസ്‌കാരങ്ങളില് പ്രധാനപ്പെട്ട ഒന്നാണ്, നാണംകെട്ട് ജീവിക്കാന് കണ്ണൂരുകാരന് അല്‍പ്പം പ്രയാസമാണ്.\nതലകുനിക്കാതെ ജീവിക്കാന് പഠിക്കുന്ന ബാല്യത്തെ വല്ലാതെ സ്വാധീനിക്കുന്ന മറ്റൊരു ഘടകമാണ് തെയ്യങ്ങളും കാവുകളും അവിടെ കുടിയിരിക്കുന്ന ധീരന്മാരായ ദൈവങ്ങളും. കണ്ണൂരിന്റെ മനസ്സിനെ ആഴത്തില് സ്പര്‍ശിക്കുന്ന രണ്ട് തെയ്യം മിത്തുകളുണ്ട്. ഒന്ന് കതിവന്നൂര് വീരന്, രണ്ട് മുത്തപ്പന്. കണ്ണൂരില് നിന്നും കുടകിലെ കതിവന്നൂരിലെത്തി കുടക് പെണ്‍കുട്ടിയെ പ്രണയിച്ച് കല്ല്യാണം കഴിച്ച് വീരനായ കാമുകനാണ് കതിവന്നൂര് വീരന്. എന്നാല് ഭര്‍ത്താവിന്റെ വീരപരിവേഷം മറ്റു പെണ്ണുങ്ങളെയും ആകര്‍ഷിക്കുന്നു എന്ന ചിന്ത അയാളുടെ ഭാര്യയെ അസ്വസ്ഥയാക്കുന്നു. അവള് അയാളെ മാനസികമായി പീഡിപ്പിക്കുകയും പരിഹസിക്കുകയും ചെയ്യുന്നു. സംഘര്‍ഷഭരിതമായ ദാമ്പത്യജീവിതത്തോടും ഭാര്യയുടെ പരിഹാസശരങ്ങളും സഹിച്ച് അയാള് പിടിച്ചു നില്‍ക്കുന്നു. കൂര്‍ഗ്ഗികളുമായി പടയ്ക്ക് പോയ വീരന് യുദ്ധം ജയിച്ചു മടങ്ങി വന്നു.\nപക്ഷേ യുദ്ധത്തിനിടയില് കതിവന്നൂര് വീരന് തന്റെ പെരുവിരല് നഷ്ടമായിരുന്നു. തിരിച്ചു വീട്ടില് ചെല്ലുമ്പോള് ഭാര്യ പരിഹസിക്കുന്നത് വികലാംഗന് എന്ന് വിളിച്ചാവും, ആ അപമാനം സഹിക്കാന് പറ്റില്ല. വീരന് തിരിച്ച് പടനിലങ്ങളിലേക്ക് നടക്കുന്നു. പടയില് തോറ്റ കൂര്‍ഗ്ഗികളുടെ അടുത്തേക്ക്, അറിഞ്ഞുകൊണ്ട് മരണം വരിക്കാന്. അതറിഞ്ഞതുപോലെ അവിടെ ഒളിച്ചിരുന്ന കൂര്‍ഗ്ഗികള് വീരനെ വെട്ടിക്കൊല്ലുന്നു. വീരന് ദൈവത്വത്തിലേക്ക് ഉയരുന്നു. കതിവന്നൂര് വീരനായി മാറുന്നു. മാനത്തിന്റെയും അപമാനത്തിന്റെയും 'മാനങ്ങളില്' കണ്ണൂര്‍ക്കാരന്റെ മനസ്സ് ഈ തെയ്യം മിത്ത് പ്രതിഫലിപ്പിക്കുന്നു.\nരണ്ടാമത്തെ തെയ്യം മിത്ത് കണ്ണൂരിന്റെ പ്രധാന തെയ്യം എന്നു തന്നെ പറയാവുന്ന മുത്തപ്പന്റേതാണ്. മുത്തപ്പന്റെ 'വാചാലുകളില്' (തെയ്യം തന്റെ ഉല്‍പ്പത്തിയെക്കുറിച്ചും, അവതാര ഉദ്ദേശങ്ങളെക്കുറിച്ചും ആരാധനക്കെത്തുന്നവരോട് പറയുന്നത്) ഒന്ന് ഇതാണ് 'എനിക്ക് കറുപ്പും വെളുപ്പുമില്ല, വലിയവനും ചെറിയവനുമില്ല, പണക്കാരനും പാവപ്പെട്ടവനുമില്ല, തമ്പുരാനും ചെണ്ട കൊട്ടുന്നവനും എനിക്ക് ഒരുപോലെയാണ്. എനിക്ക് പണക്കാരന് തരുന്ന സ്വര്‍ണ്ണപവനും പാവപ്പെട്ടവന് തരുന്ന പൂവും ഒരുപോലെയാണ്. എല്ലാവരെയും തുല്യരായി കാണുന്ന ഇഗാലിറ്റോറിയന് സംസ്‌ക്കാരം കണ്ണൂരിന്റെ മനസ്സുകളില് ആഴത്തിലുള്ളതാണ്.......അത് ദൈവകല്‍പ്പനയാണ്.\nമുത്തപ്പന് തന്റെ വാചാലത്തിനിടയില് കഥകള് പറയും. അതിലൊന്ന് ഇതാണ്. നാടു വാഴുന്ന രാജാവ് മുത്തപ്പന്റെ പാവപ്പെട്ട ഭക്തനെ കാരണമില്ലാതെ കൊല്ലുന്നു. രാജാവിനെയും കുടുംബത്തെയും കൊന്നൊടുക്കി രാജാവിന്റെ കോട്ടയും കൊട്ടാരവും തകര്‍ത്തിട്ടേ മുത്തപ്പന്റെ കലി അടങ്ങുന്നുള്ളു. ദൈവങ്ങളിലൂടെയും മുത്തശ്ശിമാരിലൂടെയും രൂപപ്പെട്ട അഭിമാനബോധവും അത് സംരക്ഷിക്കാന് ഏതറ്റം വരെയും പോകാനുള്ള ചങ്കൂറ്റവും.... കണ്ണൂരുക്കാരുടെ ഈ മനോഭാവത്തെയാണ് തങ്ങളുടെ താല്‍പര്യങ്ങള്‍ക്കു വേണ്ടി രാഷ്ട്രീയക്കാര് സമര്‍ഥമായി ഉപയോഗിച്ചത്. തലമുറകളെ നശിപ്പിച്ച്, കണ്ണൂരിന്റെ സാമൂഹ്യസംസ്‌കൃതിയെയും പുരോഗതിയെയും നശിപ്പിച്ച രാഷ്ട്രീയ കുടിപ്പകയായി അവരതിനെ വളര്‍ത്തിയെടുത്തു. പതിറ്റാണ്ടുകള് പിന്നിടുമ്പോഴും തലമുറകളിലേക്ക് ആ കുടിപ്പക തുടരുന്നു.\nമിത്തുകളിന് നിന്നും മാറി കണ്ണൂരിന്റെ രാഷ്ട്രീയം അക്രമാസക്തിയുടെ ചരിത്രത്തിലോട്ടു പോകാം. കണ്ണൂര് രാഷ്ട്രീയത്തെ ശാസ്ത്രീയമായ അക്രമാസക്തതയിലേക്കും ക്രമേണ രാഷ്ട്രീയ പ്രക്രിയയായും വളര്‍ത്തിയെടുത്തത് സോഷ്യലിസ്റ്റ് നേതാവായിരുന്ന പി.ആര് കുറുപ്പാണെന്നു പറയാം. പി.ആര് കുറുപ്പിന്റെ നാടായ പാനൂരിലാണ് അതിന് തുടക്കമിട്ടത്. സാംസ്‌കാരികമായി ഉയര്‍ന്ന നിലവാരത്തില് നില്‍ക്കുന്ന സ്ഥലമായിരുന്നു പാനൂര്. 'വാഗ്ഭടാനന്ദന്റെ' ആ നാട് പിന്നീട് നിത്യ ചൈതന്യയതിയുടെ പ്രവര്‍ത്തന കേന്ദ്രമായിരുന്നു. ഈയടുത്ത കാലത്ത് ഐ.എസ്.ഐ.എസ്സുകാരെ പിടിച്ച കനകമലയിലാണ് അക്കാലത്ത് ലോകമത സമ്മേളനങ്ങള് നടന്നത്.\nഇങ്ങനെയുള്ള പാനൂരിലാണ് അക്രമരാഷ്ട്രീയത്തിന്റെ ആദ്യവിത്തുകള് മുളയ്ക്കുന്നതും, ഇന്ന് കണ്ണൂര് മോഡല് എന്ന് വിളിക്കുന്ന അക്രമ രാഷ്ട്രീയപ്രക്രിയയിലേക്ക് അത് വളരുന്നതും. സ്വാതന്ത്ര്യത്തിന് ശേഷമുള്ള കാലഘട്ടത്തില് കണ്ണൂരിലെ പ്രമുഖ രാഷ്ട്രീയ ശക്തിയായിരുന്ന കോണ്‍ഗ്രസ് മറ്റു പ്രസ്ഥാനങ്ങളെ സഹിഷ്ണുതയോടെയല്ല നോക്കിക്കണ്ടത്. വളര്‍ന്നു വരുന്ന സോഷ്യലിസ്റ്റ് പ്രസ്ഥാനത്തെ കായികമായി നേരിടാനായിരുന്നു കോണ്‍ഗ്രസ് ശ്രമിച്ചത്. എന്നാല് അതെല്ലാം ചില്ലറ അടിപിടിയും അത്യാവശ്യം സ്വത്ത് നശിപ്പിക്കലും മാത്രമായിരുന്നു. ഇതിനെ പ്രതിരോധിച്ച് കൊണ്ട് പിആര് കുറുപ്പിന്റെ നേതൃത്വത്തില് സോഷ്യലിസ്റ്റ് പാര്‍ട്ടി ശക്തിപ്പെട്ടപ്പോള് അടി കിട്ടുന്നത് കോണ്‍ഗ്രസ്സിനായി. പതിയെ കോണ്‍ഗ്രസ് ഹിംസയുടെ മാര്‍ഗത്തില് നിന്ന് പിന്മാറി.\nപിന്നീട് കമ്മ്യൂണിസ്റ്റ് പ്രസ്ഥാനം പാനൂരില് ശക്തി പ്രാപിച്ചപ്പോള് അക്രമം കൊണ്ടു തന്നെ പിആര് കുറുപ്പ് അവരേയും നേരിട്ടു. അക്രമത്തെ ഒരു രാഷ്ട്രീയ പ്രക്രിയയായി കുറുപ്പ് വളര്‍ത്തിയെടുത്തു. അതിന് നിയമസംവിധാനങ്ങളെയും കൂട്ടുപിടിച്ചു. എതിരാളികളെ അടിച്ചൊതുക്കുന്ന കുറുപ്പിന്റെ ശൈലി സിപിഎമ്മിന് വളമായി മാറി. കുറുപ്പിനേക്കാള് നന്നായി ആ ആശയം അവര് നടപ്പാക്കി. അതോടെ കുറുപ്പ് പതുക്കെ പിന്‍വാങ്ങി, തന്റെ ചെറിയ 'നാട്ടുരാജ്യം' സമര്‍ഥമായി സംരക്ഷിച്ച് അദ്ദേഹം കഴിച്ചു കൂട്ടി.\nഅടുത്ത ഊഴം കമ്മൂണിസ്റ്റുകാരുടേതാണ്. തങ്ങള്‍ക്കെതിരായ യാതൊരു വെല്ലുവിളിയും അവര് അനുവദിച്ചില്ല. ജനാധിപത്യപ്രക്രിയയെ തന്നെ അവര് അട്ടിമറിച്ചു. കുറുപ്പില് നിന്നും ഉള്‍ക്കൊണ്ട പാഠങ്ങള് വിപുലീകരിച്ച് അക്രമത്തെ രാഷ്ട്രീയ ചലനശക്തിയാക്കി മാറ്റി. ഈ ഘട്ടത്തിലാണ് ആര്‍എസ്എസിന്റെ രംഗപ്രവേശം. സാമൂഹ്യസേവന പ്രവര്‍ത്തനങ്ങളുമായി രംഗത്തേക്കു വന്ന ആര്‍എസ്എസ് താത്വികമായി തങ്ങളുടെ ഏറ്റവും വലിയ ശത്രുവായി സിപിഎമ്മിനെ കണക്കാക്കി. ആര്‍എസ്എസിന്റെ വളര്‍ച്ച കമ്മ്യൂണിസത്തിനെതിരായ ഏറ്റവും വലിയ വെല്ലുവിളിയായിരിക്കും എന്നായിരുന്നു സിപിഎമ്മിന്റെ ചിന്ത. ആര്‍എസ്എസിനെ താത്വിക വിമര്‍ശനങ്ങളോ ജനാധിപത്യ പ്രക്രിയകളോ കൊണ്ടല്ല കൈകാര്യം ചെയ്യേണ്ടതെന്നും അടിച്ചൊതുക്കുകയാണ് വേണ്ടതെന്നും സിപിഎം ഉറപ്പിച്ചു. ആര്‍എസ്എസ് തിരിച്ചു ചിന്തിച്ചതും അങ്ങനെ തന്നെ. തുടര്‍ന്നുണ്ടായ പ്രക്രിയകള് വര്‍ത്തമാന കാലത്തിന്റേതാണ്, നമുക്കെല്ലാവര്‍ക്കും അറിയുന്നത്.....\nപിന്‍ക്കാലത്ത് പോലീസില് ചേര്‍ന്നപ്പോള് ജന്മനാടായിട്ടും കണ്ണൂരില് ജോലി ചെയ്യാന് ഞാനിഷ്ടപ്പെട്ടില്ല. കാരണം സുഹൃത്തുക്കളും സഹപാഠികളും ബന്ധുക്കളും ഉള്ള സ്വന്തം ജില്ല പോലീസ് പോലുള്ള ജോലിക്ക് നല്ലതല്ല. അതിലേറെ കണ്ണൂര് ജില്ലയിലെ രാഷ്ട്രീയ സംസ്‌കാരവും പോലീസ് സംസ്‌ക്കാരവും എന്റെ ശൈലിക്ക് ചേരുന്നതുമായിരുന്നില്ല. കണ്ണൂരിന്റെ പലയിടത്തും നിലനില്‍ക്കുന്ന അക്രമാസക്തമായ അന്തരീക്ഷം ലോ ആന്റ് ഓര്‍ഡര് പോലീസിംഗ് മാത്രമായി പ്രവര്‍ത്തനങ്ങളെ ഒതുക്കും.\nഒരു പ്രദേശത്ത് വലിയ ക്രമസമാധാന പ്രശ്നമുണ്ടാകുമ്പോള് മറ്റു പല സ്ഥലത്തു നിന്നും പോലീസ് പാര്‍ട്ടികളെ വിളിക്കും. ഉണ്ടായ പ്രശ്നങ്ങള് കൂടുതലാവാതെ സൂക്ഷിക്കുക എന്നതാണ് അവരുടെ ജോലി. കുറച്ചു ദിവസങ്ങള് അങ്ങനെ ആ പ്രദേശത്ത് ചിലവഴിക്കേണ്ടി വരും. പോലീസുകാര്‍ക്ക് അത് ഒരുതരം വിനോദയാത്രയാണ്. പ്രത്യേകിച്ച് ഉത്തരവാദിത്വമൊന്നുമില്ല. നിയമപരമായ ഉത്തരവാദിത്വങ്ങളൊക്കെ സ്ഥലത്തെ പോലീസ് സ്റ്റേഷനിലുള്ളവര് ചെയ്തുകൊള്ളും. വെറുതെ അങ്ങോട്ടുമിങ്ങോട്ടും ഓടുക, തമാശ പറയുക വ്യത്യസ്തമായ സാഹചര്യങ്ങളില് ഭക്ഷണം കഴിക്കുക, പുതിയ ആളുകളെയും, പ്രശ്നങ്ങളെയും അറിയുക. ഇത്തരം സന്ദര്‍ഭങ്ങളില് താമസിക്കാനും മറ്റും വലിയ സൗകര്യങ്ങളൊന്നും ഉണ്ടാവുകയില്ല. പീടികക്കോലായിലോ, വണ്ടിയിലോ ആയിരിക്കും ഉറക്കം. ഒരു തരം ബാക്ക് പാക്കിങ് ടൂര്'. ചിലപ്പോഴൊക്കെ അപകടകരമായ സാഹചര്യങ്ങളും ഉണ്ടാകാം. മലബാര് പ്രദേശത്ത് എവിടെയെങ്കിലും വലിയ ക്രമസമാധാന പ്രശ്നങ്ങള് ഉണ്ടാവുമ്പോള് സ്ഥിരം വിളിക്കപ്പെടുന്ന ഉദ്യോഗസ്ഥരുണ്ട്. അക്കൂട്ടത്തില് പെട്ട ആളാണ് ഞാന്.\nവര്‍ഷങ്ങള്‍ക്ക് മുന്‍പ് ഞാന് കോഴിക്കോട് സിഐ ആയി പ്രവര്‍ത്തിച്ചു വരുന്ന കാലം. ആയിടയ്ക്ക് നടന്ന നിയമസഭാ തിരഞ്ഞെടുപ്പില് എല്‍ഡിഎഫ് വിജയം നേടുകയും ഇകെ നായനാരുടെ നേതൃത്വത്തില് സര്‍ക്കാര് അധികാരമേല്‍ക്കുകയും ചെയ്തു. നിയമസഭാ തിരഞ്ഞെടുപ്പില് മത്സരിക്കാതെയായിരുന്നു നായനാര് മുഖ്യമന്ത്രിയായത്. സ്വാഭാവികമായും അധികാരത്തില് തുടരാന് അദ്ദേഹത്തിന് ആറു മാസത്തിനകം തിരഞ്ഞെടുപ്പില് മത്സരിച്ചു ജയിക്കേണ്ടതായി വന്നു.\nഈ ഘട്ടത്തിലാണ് അന്നത്തെ പാനൂര് സര്‍ക്കിള് ഇന്‍സ്പെക്ടറായിരുന്ന ശ്രീ രാഘവന് അസുഖബാധിതനായി അവധിയില് പോകേണ്ടി വന്നത്. ഇതേത്തുടര്‍ന്ന് ഉന്നത ഉദ്യോഗസ്ഥരുടെ താത്പര്യപ്രകാരം ഇലക്ഷന് കമ്മീഷണറുടെ പ്രത്യേകാനുമതി നേടി എന്നെ പാനൂര് സിഐയായി നിയമിച്ചു. സംഘര്‍ഷം നിറഞ്ഞു നില്‍ക്കുന്ന പാനൂരില് നിഷ്പക്ഷവും സമാധാനപരവുമായ വോട്ടെടുപ്പിന് അവസരമൊരുക്കുക എന്നതായിരുന്നു എന്റെ ഉത്തരവാദിത്തം. അതെനിക്ക് ഇഷ്ടപ്പെട്ടു എന്നാല് കൂടുതല് കാലം കണ്ണൂരില് ജോലി ചെയ്യാന് എനിക്ക് താത്പര്യമുണ്ടായിരുന്നില്ല. ഇക്കാര്യം മേലുദ്യോഗസ്ഥരേയും ഞാന് ധരിപ്പിച്ചു, ഒരു മാസത്തേക്ക് പാനൂരില് നിന്നാല് മതിയെന്നും ഉപതിരഞ്ഞെടുപ്പിന് ശേഷം തിരിച്ചുവരാമെന്നും അവരെനിക്ക് ഉറപ്പ് നല്‍കി. അങ്ങനെ കഷ്ടിച്ച് ഒരു മാസം കാലം ഞാന് പാനൂരില് സിഐ ആയി പ്രവര്‍ത്തിച്ചു. പക്ഷെ ഈ ചുരുങ്ങിയ കാലയളവില് തന്നെ പാനൂരിലെ രാഷ്ട്രീയരംഗത്തെ പലരുമായും അടുത്ത ബന്ധമുണ്ടാക്കാന് എനിക്ക് സാധിച്ചു.\nകോണ്‍ഗ്രസ്സുകാരനായി പിടിച്ചു നില്‍ക്കുന്ന ശ്രീധരന്, സി.പി.എമ്മുകാരനും പ്രശസ്ത ചിത്രകാരനുമായ ചന്ദ്രന് മാസ്റ്റര്, കൊല്ലാന് പോകുന്നവര് എന്ന് പ്രഖ്യാപിച്ച് ബിജെപി സ്ഥാപിച്ച ബോര്‍ഡിലെ ആദ്യത്തെ പേരുകാരനായ സിപിഎം പ്രാദേശിക നേതാവ് വി.ബാലന്, യുവമോര്‍ച്ചാ നേതാവ് ജയകൃഷ്ണന് മാസ്റ്റര്, സിപിഎം ഹിറ്റ്ലിസ്റ്റിലുണ്ടായിരുന്ന രാഘവന് എന്ന ആര്‍എസ്സ്എസ്സുകാരന് എന്നിങ്ങനെ കുറേപേരെ ഇക്കാലയളവില് ഞാന് അടുത്തറിഞ്ഞു. ഇവരില് എന്നോട് കൂടുതല് അടുപ്പം കാണിച്ചത് ജയകൃഷ്ണനായിരുന്നു.\nഞാന് പരിചയപ്പെടുമ്പോള് ഊര്‍ജ്ജസ്വലനായ ഒരു പയ്യനായിരുന്നു ജയകൃഷ്ണന്. കണ്ണൂരിലെ ചോരത്തിളപ്പുള്ള ചെറുപ്പക്കാരുടെ ഒരു സിംബല്''. ശരാശരി കണ്ണൂരുകാരന്റെ നന്മയും, കാപട്യമില്ലാത്ത സ്നേഹവും, എന്തും നേരിടാനുള്ള തന്റേടവും ആത്മവിശ്വാസവും ജയകൃഷ്ണനുണ്ടായിരുന്നു ഒപ്പം അന്ധമായ രാഷ്ട്രീയവിശ്വാസങ്ങളും, മുന്‍പും പിന്‍പും നോക്കാതെയുള്ള എടുത്തുചാട്ടവും. കണ്ണൂരിന് പുറത്തുള്ള ജീവിതാനുഭവങ്ങളിലൂടെ ആ സംസ്‌കാരത്തിന്റെ പാളിച്ചകള് എനിക്ക് മനസ്സിലാക്കാന് സാധിച്ചിരുന്നു. അത് കൊണ്ട് തന്നെ കണ്ണൂരിലെ യുവാക്കളോട് ഈ പ്രതികാര രാഷ്ട്രീയത്തില് നിന്ന് മാറിനില്‍ക്കാന് ഞാന് ഉപദേശിക്കും.... അത് കൊണ്ട് പ്രത്യേകിച്ച് കാര്യമില്ല എങ്കില് പോലും. ഒന്നോ രണ്ടോ തവണ എന്തോ ചര്‍ച്ചകള്‍ക്കായി എന്നെ കാണാനെത്തിയ ജയകൃഷ്ണനുമായി ഞാന് പെട്ടെന്ന് അടുപ്പത്തിലായി. തലശ്ശേരിയിലും പരിസരത്തും നിലനില്‍ക്കുന്ന പലതരം പ്രശ്നങ്ങളെക്കുറിച്ച് ഞങ്ങള് തുറന്ന് ചര്‍ച്ച ചെയ്തു.\nകെടി ജയകൃഷ്ണന് മാസ്റ്റര്\nപാനൂര് പോലീസ് സ്റ്റേഷന് ഒരു കിലോമീറ്റര് അകലെയായി ഒരു ക്ഷേത്രമുണ്ട്. 'വൈരീഘാതക' ക്ഷേത്രം എന്നാണ് അതിന്റെ പേര്.....''ശത്രുവിനെ കൊല്ലുന്നവന് എന്നാണ് ആ വാക്കിനര്‍ത്ഥം. ഒരു ദിവസം ഞാന് ജയകൃഷ്ണനോട് പറഞ്ഞു..... 'നീയൊന്നും നന്നാവില്ല, നിന്റെയൊക്കെ ദൈവത്തിന് പോലും അങ്ങനെയുള്ള സ്വാഭവമല്ലെ''. അയാള് ചിരിച്ചു കൊണ്ടു പറഞ്ഞു: 'സാര് ഇതിനിടയില് അതും മനസ്സിലാക്കിയോ....'. മറ്റൊരിക്കല് ഞാനയാളെ ഉപദേശിച്ചു.... താന് എന്തായാലും മുഴുവന് സമയ രാഷ്ട്രീയത്തിലാണ്. സ്റ്റേറ്റ് ലെവൽ നേതാവാണ്, പിന്നെ എന്തിനാണ് ഈ തലശ്ശേരിയില് കേന്ദ്രീകരിക്കുന്നത്. നീ ആ 'കൃഷ്ണദാസിനെ' കണ്ടു പഠിക്കു. അയാള് ലീവെടുത്ത് രാഷ്ട്രീയം നടത്തുന്നു. അതു പോലെ താനും ഒരു അഞ്ചു വര്‍ഷം ലീവെടുത്ത് മാറി നില്‍ക്കൂ. അപ്പോള് തനിക്ക് തലശ്ശേരി പാനൂര് ഏരിയയില് നിന്നും മാറാന് പറ്റും. ഇവിടെയുള്ള ഒരോ നിമിഷവും മരണത്തെ മുന്നില് കണ്ടുകൊണ്ടല്ലേ നീ ജീവിക്കുന്നത്.....? അതിനുള്ള ജയകൃഷ്ണന്റെ മറുപടി ഇങ്ങനെയായിരുന്നു. 'സര് ഞങ്ങളൊക്കെ അറക്കാന് വെച്ച കോഴിയല്ലേ'. ജയകൃഷ്ണന് അധ്യാപകനായിരുന്നു. കുട്ടികളെ പഠിപ്പിക്കുന്നത് അയാള് ഇഷ്ടപ്പെട്ടു. കുട്ടികള് അയാളേയും. സ്വന്തം കുടുംബത്തോടും വലിയ അടുപ്പമായിരുന്നു ജയകൃഷ്ണന്. എന്നാല് പാനൂരെന്ന യുദ്ധഭൂമിയും അതിനുള്ളിലെ കൊണ്ടും കൊടുത്തുമുള്ള ജീവിതവും അയാളെ ഹരം പിടിപ്പിച്ചരുന്നു. അത്തരം മാനസികാവസ്ഥയുള്ളയാളെ പാര്‍ട്ടികള് ഉപയോഗപ്പെടുത്തും.\nസ്വന്തം ജീവിതത്തിലെ ഒരേട് ജയകൃഷ്ണന് എന്നോട് പങ്കുവച്ചു....അയാളുടെ വീട്ടില് നിന്നും മൂന്നു കിലോമീറ്റര് അകലെയാണ് സ്‌കൂള്. പോകേണ്ട വഴിയില് ആദ്യത്തെ ഒരു കിലോമീറ്റര് ദൂരം ആര്.എസ്സ്.എസ്സിന്റെ ശക്തികേന്ദ്രമാണ്. അടുത്ത ഒരു കിലോമീറ്ററില് ആര്.എസ്.എസിനും സിപിഎമ്മും തുല്യശക്തി. അവസാനത്തെ ഒരു കിലോമീറ്റര് ദൂരം സിപിഎം കോട്ടയെന്ന് വിശേഷിപ്പിക്കാം. അക്രമിക്കപ്പെടാന് സാധ്യതയുള്ളതുകൊണ്ട് ബസ്സിലോ കാറിലോ പോകാതെ നടന്നാണ് ജയകൃഷ്ണന് സ്‌കൂളില് പോകാറുള്ളത്.\nസ്‌കൂളിലേക്ക് പോകുന്ന കുട്ടികള് വഴിയില് മാഷിനൊപ്പം ചേരും. പതിയെ കുട്ടികളുടെ എണ്ണം കൂടിക്കൊണ്ടേയിരിക്കും. ജയകൃഷ്ണന് മാസ്റ്ററുടെ കൂടെ പോകാന് കുട്ടികള്‍ക്ക് ഇഷ്ടമാണ്. ജയകൃഷ്ണന് മാഷെ വഴിയില് വെച്ച് കൊല്ലണമെങ്കില് കുട്ടികളുടെ മുന്നില് വെച്ചായിരിക്കണം. ചിലപ്പോള് കുട്ടികള്‍ക്ക് പരിക്കു പറ്റിയെന്നും വരും. ഈ സാധ്യത ജയകൃഷ്ണന് ഉപയോഗിച്ചു. രാവിലെ സ്‌കൂളില് പോകുമ്പോള് പ്രാതല് കാര്യമായി കഴിച്ചാണ് പോകുന്നത്. വൈകുന്നേരം തിരിച്ചു വരുമ്പോഴേക്കും കുട്ടികളുടെ കൂടെ തന്നെ നടന്നു വരും.\nവീട്ടില് വന്ന ശേഷം ആഹാരം കഴിക്കും. ഇതിനിടയില് ഭക്ഷണമില്ല. ഉച്ചഭക്ഷണം കൊണ്ടുപോകാന് മടിയാണ്. സ്‌കൂളിനടുത്തുള്ള കടകളില് നിന്ന് അയാള് ഒന്നും കഴിക്കാറില്ല. ചായയില് വിഷം ചേര്‍ത്ത് കൊടുത്താലോ എന്ന പേടി. ഉച്ചയ്ക്ക് കഞ്ഞിപ്പുരയില് ചെല്ലും, ചുറ്റുമുള്ള കുട്ടികളുടെ കൈയില് നിന്നും രണ്ട് പാത്രങ്ങള് വാങ്ങും. അതിലൊരു പാത്രം കൊണ്ട് അയാള് നേരിട്ട് ചോറുണ്ടാക്കുന്ന പാത്രത്തില് നിന്നും തിളച്ചു കൊണ്ടിരിക്കുന്ന കഞ്ഞിവെള്ളം കോരും. രണ്ട് പാത്രവും ഉപയോഗിച്ച് ആ വെള്ളം ആറ്റിക്കുടിക്കും. അതില് വറ്റുകള് ഉണ്ടാവരുത്. ഉണ്ടായാല് മാഷ് കുട്ടികളുടെ ഉച്ചഭക്ഷണം കഴിക്കുന്നു എന്ന ആരോപണം ഉണ്ടാക്കും.... ഇതെല്ലാം കേട്ട് ഞാന് തരിച്ചിരുന്നു.\nഉപതിരഞ്ഞെടുപ്പ് കഴിഞ്ഞതോടെ ഞാന് പാനൂരില് നിന്ന് മടങ്ങി. പിന്നീട് കുറച്ച് മാസങ്ങള്‍ക്ക് കഴിഞ്ഞപ്പോള് കൂത്തുപറമ്പില് മറ്റൊരു വലിയ സംഘര്‍ഷമുണ്ടായി. സ്പെഷ്യല് ഡ്യൂട്ടിക്കായി നിയോഗിച്ചതിനെ തുടര്‍ന്ന് കോഴിക്കോട് നിന്നുള്ള ഒരു സംഘം പോലീസുകാരുമായി ഞാന് കൂത്തുപറമ്പിലെത്തി. പിന്നീട് കുറച്ചു ദിവസങ്ങള് ഞാനവിടെ ഉണ്ടായിരുന്നു. കൊല ചെയ്യപ്പെട്ട ആര്‍എസ്എസ് പ്രവര്‍ത്തകന്റെ വീട് സന്ദര്‍ശിക്കാന് ബിജെപി നേതാവ് പി.കെ കൃഷ്ണദാസ് വരുന്നു എന്ന വിവരം ലഭിച്ചതിനെ തുടര്‍ന്ന് പോലീസുകാരുമായി ഞാന് അവിടെയെത്തി.\nസ്ഥലത്തെത്തിയ കൃഷ്ണദാസ് അവിടെ വന്നിറങ്ങി എന്നോട് പരിചയം പുതുക്കി ആ വീട്ടിലേക്ക് കയറിപ്പോയി. പിറകെ വന്ന വണ്ടിയില് ജയകൃഷ്ണനുണ്ടായിരുന്നു. അയാള് എന്റെ അടുത്തേക്ക് വന്നു കുറേ നേരം സംസാരിച്ചു. എന്തു കൊണ്ടോ അയാളുടെ സ്പിരിറ്റ് അല്‍പം മങ്ങിയതായി എനിക്ക് തോന്നി. അയാള് പോയപ്പോള് ഞാന് കോഴിക്കോട്ടുകാരായ പോലീസുകാരോട് ഞങ്ങളുടെ നേരത്തെയുള്ള പരിചയത്തെക്കുറിച്ച് പറഞ്ഞു. ഏത് സമയത്തും അയാള് കൊല്ലപ്പെട്ടേക്കാം എന്നും ഞാന് കൂട്ടിച്ചേര്‍ത്തു. കൂത്തുപറമ്പിലെ സംഘര്‍ഷമൊതുങ്ങിയതോടെ ഞാന് കോഴിക്കോട്ടേക്ക് മടങ്ങി. ആ കൂടിക്കാഴ്ച്ച കഴിഞ്ഞ് ഒന്നോ രണ്ടോ മാസത്തിനുള്ളില് സ്‌കൂള് ക്ലാസ്സ്മുറിയില്, തന്റെ വിദ്യാര്‍ഥികള്‍ക്ക് മുന്നില് വച്ച് ജയകൃഷ്ണന് കൊല്ലപ്പെട്ടു.\nരാഷ്ട്രീയസംഘര്‍ഷങ്ങളും കലാപങ്ങളും തുടര്‍ന്ന് സമാധാനം പുന:സ്ഥാപിക്കാന് എന്ന പേരില് നടക്കുന്ന പൊറാട്ടു നാടകങ്ങളും കണ്ണൂരില് ഞാന് പലതവണ കണ്ടിട്ടുണ്ട്. ഒരിക്കല് തലശ്ശേരി-പാനൂര് മേഖലയില് സ്പെഷ്യല് ഡ്യൂട്ടി ചെയ്യുകയായിരുന്നു ഞാന്. ആ പ്രദേശത്തെ ജനജീവിതം പൂര്‍ണമായും സ്തംഭിച്ച അവസ്ഥയിലായിരുന്നു. ആളുകള് വീട്ടില് നിന്ന് പുറത്തിറങ്ങാന് ഭയക്കുന്ന അവസ്ഥ. അപ്പോഴാണ് കുറച്ചുപേര് ഒരു ജാഥപോലെ വരുന്നത് കണ്ടത്. പോലീസുകാര് അവരെ തടഞ്ഞു. ഞാന് അങ്ങോട്ട് ചെന്നു, അവര് ഗാന്ധിയന്‍മാരാണ്. ഒരു സമാധാനശ്രമത്തിനു വേണ്ടിയുള്ള പദയാത്രയാണ് നടത്തുന്നത്്. കണ്ണൂരില് വലിയ രാഷ്ട്രീയ സംഘട്ടനങ്ങള് ഉണ്ടാവുമ്പോള് എന്നും നടക്കുന്ന ഒരു സാധാരണ പ്രക്രിയ.\nഎനിക്ക് പരിചയമുള്ള രണ്ടു പേര് അക്കൂട്ടത്തില് ഉണ്ടായിരുന്നു. ഞാനവരോട് ഇത്തിരി പരിഹാസത്തില് ചോദിച്ചു നിങ്ങള് ഇങ്ങനെ ജാഥ നടത്തിയിട്ട് ഇക്കാര്യത്തില് എന്തെങ്കിലും മാറ്റങ്ങള് ഉണ്ടായിട്ടുണ്ടോ...? ഇല്ല എന്നു തന്നെയായിരുന്നു അവരുടെ ഉത്തരം. ഞങ്ങള് ഞങ്ങളുടെ കര്‍മം ചെയ്യുന്നു എന്നതാണ് അവരുടെ സ്ഥായിയായ ഭാവം. നിങ്ങളുടെ പ്രവര്‍ത്തനം കൊണ്ട് ഒരു മാറ്റവും ഇക്കാര്യത്തില് ഉണ്ടാവുന്നില്ലെങ്കില് എന്തിനാണ് ഇതൊരു മുറജപം പോലെ നടത്തുന്നത് എന്ന് ഞാന് അവരോട് ചോദിച്ചു. ഞാന് പറഞ്ഞത് ശരിയായില്ല അവരെ നോവിക്കേണ്ടിയിരുന്നില്ല എന്ന് എനിക്ക് പിന്നീട് തോന്നി. സത്യത്തില് ഞങ്ങള് പോലീസുകാര് അവിടെ പോയി ചെയ്യുന്നതിനു യാതൊരു പ്രസക്തിയും ഇല്ല എന്നതല്ലേ വാസ്തവം...?\nകണ്ണൂരില് സംഘര്‍ഷം മൂര്‍ച്ഛിക്കുമ്പോള് മാത്രം പ്രത്യക്ഷപ്പെടുന്ന വേറൊരു ഗ്രൂപ്പാണ് 'സാംസ്‌കാരിക നായകന്‍മാര്'. തങ്ങള് പറയുന്നത് ലോകത്തെല്ലാവരും അംഗീകരിക്കണം എന്ന വാശിയുള്ള വര്‍ഗം. തങ്ങളുടെ പേര് പത്രത്തില് ഇടക്കിടെ അച്ചടിച്ചു വരണം എന്ന് നിര്‍ബ്ബന്ധമുള്ള ഇവര്‍ക്ക് കണ്ണൂരിലെ അക്രമങ്ങള് അതിന് അനുയോജ്യമായ വേദിയായിരുന്നു. ഈ വര്‍ഗത്തിന്റെ കൂടെ കുറച്ചു വര്‍ഷങ്ങള്‍ക്കുമുമ്പ് സിനിമാതാരങ്ങളും അണി നിരന്നു. വളരെയേറെ പ്രസ്താവനകളും നാടകീയ പ്രഖ്യാപനങ്ങളും കൊണ്ട് പത്രങ്ങള് നിറഞ്ഞു. സിനിമാ താരങ്ങളുടെ മനുഷ്യ സ്‌നേഹം വീര്‍പ്പു മുട്ടി. അതു കണ്ട് സമൂഹം നെടുവീര്‍പ്പിട്ടു. സിനിമാ താരങ്ങളും, സാസ്‌കാരിക നായകന്‍മാരും ചേര്‍ന്ന് ഇനിയൊരിക്കലും കണ്ണൂരില് അക്രമങ്ങള് ആവര്‍ത്തിക്കാന് ഞങ്ങള് അനുവദിക്കില്ല എന്ന് പ്രഖ്യാപിച്ചു ജനം അതെല്ലാം വിശ്വസിച്ചു.\nഅക്രമങ്ങള് അവസാനിപ്പിക്കുന്നതിന്റെ ആദ്യ പടിയായി തലശ്ശേരിയില് താരങ്ങളുടെ ഉപവാസം അരങ്ങേറി. തലേ ദിവസം തന്നെ കോഴിക്കോട്ടെത്തി തമ്പടിച്ച സിനിമാ താരങ്ങളും സംവിധായകരും സാസ്‌കാരിക നായകരും എല്ലാം കൂടി രാവിലെ മഹാറാണി ഹോട്ടലില് ഒത്തുചേര്‍ന്നു. പ്രാതലിനു ശേഷം സിനിമാ താരങ്ങള് മുഖം മിനുക്കി ലിപ്സ്റ്റിക്കൊക്കെ ശരിയാക്കി നിരന്നു നിന്ന ലക്ഷ്വറി ബസ്സുകളില് കയറി യാത്രയായി. പത്രക്കാരും ഫോട്ടോഗ്രാഫര്‍മാരും ഓടിനടന്ന് ചിത്രങ്ങള് പകര്‍ത്തി. ഉച്ചയോടെ ഉപവാസ സാംസ്‌കാരികസംഘം ഉപവാസവേദിയിലെത്തി. ഉച്ചഭക്ഷണം ത്യജിച്ച് ഉപവാസം നടത്തി. ഇടവേളകളില് ചില നാടകീയ പ്രസ്താവനകളുമുണ്ടായിരുന്നു. ഇനിയൊരിക്കലും കണ്ണൂരില് അക്രമം അരങ്ങേറാന് ഞങ്ങള് അനുവദിക്കില്ല എന്ന ദൃഢപ്രതിജ്ഞ ചെയ്തു കൊണ്ട് വൈകുന്നേരം താരങ്ങളും സാംസ്‌കാരികനായകന്‍മാരും അവിടെ നിന്നും മടങ്ങി. സുരേഷ് ഗോപിയെ പോലുള്ള ആക്ഷന് ഹീറോകളാണ് ഇതെല്ലാം പറയുന്നത്. ജനം എല്ലാം വിശ്വസിച്ചു. കണ്ണൂരില് ബോംബുകള് പലതും പൊട്ടി. തലകള് ഒരുപാട് വെട്ടി. പക്ഷേ താരങ്ങളാരും ആ വഴി വരുന്നത് കണ്ണൂരുകാർ കണ്ടില്ല.\nകണ്ണൂരില് ഓരോ പ്രാവശ്യം അക്രമം ഉണ്ടാകുമ്പോഴും നടക്കുന്ന തികച്ചും പരിഹാസ്യമായ മറ്റൊരു പ്രക്രിയയാണ് എല്ലാ രാഷ്ട്രീയ പാര്‍ട്ടികളേയും ചേര്‍ത്ത് നടത്തുന്ന സമാധാന ചര്‍ച്ചകള്. കലക്ടറും പോലീസ് ഓഫീസര്‍മാരും സര്‍ക്കാര് പ്രതിനിധിയായി ഏതെങ്കിലും അപ്രസക്തനായ മന്ത്രിയും പിന്നെ എല്ലാ രാഷ്ട്രീയ പാര്‍ട്ടികളുടെയും പ്രതിനിധികളും. എല്ലാ ഈര്‍ക്കിലി പാര്‍ട്ടി പ്രതിനിധികള്‍ക്കും ആളാകാനുള്ള അവസരമാണ് ഇത്തരം യോഗങ്ങള്. പോലീസിനെയും സര്‍ക്കാരിനേയുമെല്ലാം കാര്യമായി വിമര്‍ശിക്കാം. ഏതെങ്കിലും പോലീസ് ഉദ്യോഗസ്ഥന്‍മാരോട് നേരത്തെയുള്ള വിരോധം അയാള്‍ക്കെതിരെ പരസ്യമായി ആരോപണങ്ങള് ഉന്നയിച്ച് തീര്‍ക്കാം. പോലീസ് ഡിഫന്‍സിലായതു കൊണ്ട് മറുപടിയൊന്നും പറയില്ല.\nഅക്രമത്തിന് ഉത്തരവാദിയായ പാര്‍ട്ടിയും കാര്യമായി ഒന്നും തന്നെ 'കമ്മിറ്റ്' ചെയ്യില്ല. അവസാനം പ്രായോഗികമല്ലാത്ത കുറേ തീരുമാനങ്ങള് എടുത്തതായി പ്രഖ്യാപിച്ച ചായയും കുടിച്ച് യോഗം പിരിയും. ഈയടുത്ത കാലത്ത് നടന്ന കൊലപാതകങ്ങള്‍ക്ക് ശേഷം സമാധാന സമ്മേളനം വിളിച്ചു ചേര്‍ക്കാന് ആരും തയ്യാറായില്ല. അതിന്റെ നിരര്‍ഥകത എല്ലാവര്‍ക്കും ബോധ്യപ്പെട്ടു എന്നതു തന്നെ കാരണം. കുറേ ദിവസങ്ങള് കഴിഞ്ഞപ്പോള് ജനങ്ങളുടെ വിമര്‍ശനം കുറയ്ക്കാന് വേണ്ടി കണ്ണൂര്‍ക്കാരനായ മന്ത്രി ശ്രീ കടന്നപ്പള്ളി രാമചന്ദ്രന്റേയും ശ്രീ എകെ ബാലന്റേയും നേതൃത്വത്തില് പേരിനു വേണ്ടി ഒരു യോഗം ചേര്‍ന്നു. ഇവര് രണ്ടു പേരും കണ്ണൂര് രാഷ്ട്രീയത്തില് വലിയ സ്വാധീനമുള്ളവരല്ല. പതിവ് നാടകങ്ങള്‍ക്കുശേഷം സമാധാനയോഗം അവസാനിച്ചു. ഇനി അടുത്ത കൊലപാതകങ്ങള്‍ക്കും കലാപങ്ങള്‍ക്കും ശേഷം കാണാം എന്ന ഉത്തമ വിശ്വാസത്തോടെ.\nകണ്ണൂരിലെ അക്രമങ്ങളെക്കുറിച്ച് ആഴത്തില് പഠിച്ച ആളൊന്നുമല്ല ഇപ്പോഴത്തെ അവിടുത്തെ ഐജി. ഏത് പോലീസുദ്യോഗസ്ഥനും കുറച്ചു കാലം ഒരു പ്രദേശത്ത് ജോലി ചെയ്യുമ്പോള് കിട്ടുന്ന ഉപരിപ്ലവമായ ചില അറിവുകള് മാത്രമാണ് അദ്ദേഹത്തിനുമുള്ളത്. പക്ഷേ അത്രയും വച്ചു തന്നെ അദ്ദേഹം ഒരു സത്യം പറഞ്ഞു. പോലീസ് മാത്രം വിചാരിച്ചാല് നിര്‍ത്താന് പറ്റുന്നതല്ല കണ്ണൂരിലെ സംഘര്‍ഷങ്ങളെന്ന്. മുന്‍കാലങ്ങളിലെ ചില പോലീസുകാരെ പോലെ അമിതമായ ആത്മവിശ്വാസം കാണിക്കാന് അദ്ദേഹം തയ്യാറാവത്തത് തന്നെ നല്ല കാര്യം. ഐജിയെ ന്യായീകരിച്ചു കൊണ്ടാണ് സിപിഎം കണ്ണൂര് ജില്ലാ സെക്രട്ടറി പി.ജയരാജന് സംസാരിച്ചതെന്നതും ശ്രദ്ധേയമാണ്. പോലീസ് നടപടികള്‍ക്ക് അപ്പുറത്തുള്ള പരിഹാരശ്രമങ്ങളാണ് ഉണ്ടാവേണ്ടത് എന്നായിരുന്നു അദ്ദേഹത്തിന്റെ വാക്കുകള്.\nശരിക്കും എന്താണ് പരിഹാരം.....? രണ്ട് വലിയ ശക്തികളാണ് പരസ്പരം പോരടിക്കാന് മുന്നില് നില്‍ക്കുന്നത്. ഒന്ന് കേന്ദ്രം ഭരിക്കുന്ന പാര്‍ട്ടി, ഒന്ന് സംസ്ഥാനം ഭരിക്കുന്ന പാര്‍ട്ടി. ഇവര് അക്രമം ഒഴിവാക്കിയാലും കണ്ണൂര് സമാധാനത്തിലേക്ക് പോകുമെന്ന അഭിപ്രായം എനിക്കില്ല. മതതീവ്രവാദശക്തികള് ഇതിനോടകം കണ്ണൂരില് വേരുറപ്പിച്ചു കഴിഞ്ഞു. ഇന്നത്തെ നിലയില് സമാധാനം കണ്ണൂരില് നിന്നും അകലെയാണ്. കണ്ണൂരില് സമാധാനം പുന:സ്ഥാപിക്കുന്നതിനെക്കുറിച്ച് ഐജി എന്ത് പറഞ്ഞാലും ശരിയായ പോലീസ് പ്രവര്‍ത്തനം കൊണ്ട് കണ്ണൂരിലെ സംഘര്‍ഷങ്ങളെ ഒതുക്കാന് മാത്രമല്ല ദീര്‍ഘകാലത്തേക്ക് ഒഴിവാക്കാനും സാധിക്കും. ശരിയായ പോലീസിംഗ് ലാത്തിചാര്‍ജും വെടിവെപ്പും മാത്രമല്ല. പോലീസുകാരന് ഒരു സോഷ്യല് സൈക്കോളജിസ്റ്റ് കൂടിയാവണം. നിയമപരമായ പ്രവര്‍ത്തനങ്ങള് പരിഹാര പ്രവര്‍ത്തനങ്ങളുടെ ഒരു ഭാഗം മാത്രമാണ് എന്ന് നാം തിരിച്ചറിയണം.\n(കോഴിക്കോട്ടെ ലഹരിമാഫിയയെ അടിച്ചൊതുക്കുക വഴി ജനശ്രദ്ധ നേടിയ പ്രദീപ് കുമാര് ക്രമസമാധാനപാലന രംഗത്ത് പതിറ്റാണ്ടുകളുടെ പ്രവര്‍ത്തന പരിചയമുള്ള പോലീസ് ഓഫീസറാണ്. ക്രൈംബ്രാഞ്ച് എസ്.പി ആയിരിക്കേ മാറാട് കൂട്ടക്കൊലക്കേസിലെ ഗൂഢാലോചനയെക്കുറിച്ച് അന്വേഷിച്ച അദ്ദേഹം വിജിലന്‍സിലും സിബിഐയിലും സേവനമനുഷ്ഠിച്ചിട്ടുണ്ട്.സര്‍വീസ് പൂര്‍ത്തിയാക്കും മുന്‍പേ ജോലിയില് നിന്ന് സ്വയംവിരമിച്ച പ്രദീപ് കുമാര് പിന്നീട് ഗ്ലോബല് ലോ എന്ന പേരില് ലീഗല് സര്‍വീസ് സ്ഥാപനം ആരംഭിച്ചു. ഇപ്പോള് ഹൈക്കോടതി അഭിഭാഷകനായി പ്രവര്‍ത്തിച്ചു വരികയാണ്)\nലേഖനത്തിലെ പരാമര്‍ശങ്ങള് ലേഖകന്റെ വ്യക്തിപരമായ അഭിപ്രായമാണ്.


കാമുകനൊപ്പം ഹോട്ടലിൽ രാത്രിയിൽ എത്തിയ നടി ക്യാമറകണ്ണിൽ പെട്ടപ്പോൾ...ദാ..കണ്ടില്ലേ|\nBy Movie Seeks on June 4, 2018 Bollywood, News\nകുറച്ച് ദിവസങ്ങളായി പ്രിയങ്കാ ചോപ്രയുടെ പ്രണയവാർത്തയാണ് മാധ്യമങ്ങളിലെ ചൂടൻ ചർച്ച.അമേരിക്കൻ ഗായകനും നടനുമായ നിക് ജോനാസുമായി പ്രിയങ്ക പ്രണയത്തിലാണെന്ന വാർത്തയാണ് ഗോസിപ്പ് കോളങ്ങളിൽ നിറഞ്ഞു നിൽക്കുന്നത്. ഇരുവരും ഒന്നിച്ച് പല പൊതു പരിപാടികളിലും പങ്കെടുത്തത് പാപ്പരാസികളുടെ കണ്ണിൽ പതിഞ്ഞിരുന്നു. ഇതോടെയാണ് ഇവർ പ്രണയത്തിലാണെന്ന അഭ്യൂഹം ശക്തമായത്. എന്നാൽ പ്രണയവാർത്തകൾ ചൂടപ്പം പോലെ പ്രചരിക്കുമ്പോഴും ഇരുവരും ക്യാമറക്കണ്ണിൽ ഉടക്കിയിരിക്കുകയാണ്.\nഒരു സ്വകാര്യ ഹോട്ടലിൽ രാത്രിഭക്ഷണത്തിന് എത്തിയപ്പോളാണ് ഇരുവരും ക്യാമറക്കണ്ണിൽ പെട്ടത്. ഇതോടെ ഇരുവരും പ്രണയത്തിലാണെന്നുള്ള സംശയങ്ങൾക്ക് കൂടുതൽ ബലം കൈവന്നിരിക്കുകയാണ് ഇതോടെ. ഹോട്ടലിൽ വെച്ചുള്ള ഇരുവരുടെയും പെരുമാറ്റ രീതികളും സംശയങ്ങൾ ശരി വയ്ക്കുന്നതാണെന്ന് അമേരിക്കൻ മാധ്യമങ്ങൾ റിപ്പോർട്ട് ചെയ്യുന്നു. പ്രിയങ്ക കൂടുതൽ പ്രസന്നവതിയായി കാണപ്പെട്ടുവെന്നും ഇരുവരും തമാശകൾ പങ്കിടുകയും ചെയ്തുവെന്നുമാണ് മാധ്യമങ്ങൾ പറയുന്നത്.\nഹോളിവുഡിലെ പ്രസിദ്ധനായ ഗായകനാണ് ഇരുപത്തഞ്ചുകാരനായ നിക് ജൊനാസ്. കഴിഞ്ഞ വർഷം നടന്ന മെറ്റ് ഗാല റെഡ് കാർപ്പെറ്റിലാണ് മുപ്പത്തഞ്ചുകാരിയായ പ്രിയങ്ക ചോപ്ര നിക്കിന്റെ കൂടെ ആദ്യമായി പ്രത്യക്ഷപ്പെട്ടത്. പിന്നീട് വിവിധ വേദികളിൽ ഒരുമിച്ച് വരാൻ തുടങ്ങിയതോടെയാണ് ഇവർ പ്രണയത്തിലാണെന്നുള്ള വാർത്തകൾ പ്രചരിക്കാൻ തുടങ്ങിയത്. ഒരുമിച്ചുള്ള കൂടുതൽ വാർത്തകളും ചിത്രങ്ങളും പുറത്തുവന്നതോടെ ഇരുവരുടെയും പ്രതികരണത്തിനായി കാത്തിരിക്കുകയാണ് ആരാധകർ.\nപ്രമുഖ അവതാരകനായ ജിമ്മി കിമ്മൽ ഒരു അഭിമുഖത്തിൽ ഈ ഗോസിപ്പിനെക്കുറിച്ച് പ്രിയങ്കയോട് ചോദിച്ചിരുന്നു. എന്നാൽ അതിനെ ചിരിച്ചു തള്ളുകയാണ് അന്ന് പ്രിയങ്ക ചെയ്തത്.\nPrevious Articleനിനക്കതിന് അഭിനയിക്കാന് അറിയാമോടി ശവമേ..നടി അപർണയോടു ചൊറിഞ്ഞ ആൾക്ക് മറുപടിയുമായി നടൻ അസ്‌കര് അലി രംഗത്ത്\nNext Article ദിലീപിന്റെ നിര്‍ബന്ധം കൊണ്ടാണ് അന്ന് അത് ചെയ്തത്; ഡയലോഗ് തെറ്റിച്ചപ്പോള് ലാലേട്ടന് പറഞ്ഞത് ഇങ്ങനെ ; മനസ്സ് തുറന്ന് ഹരിശ്രീ അശോകന് പറയുന്നത് ഇതാണ്


സംസ്ഥാനത്തെ സ്‌കൂളുകൾ തുറക്കുന്നത് ഇനിയും വെെകും; സിലബസ് ചുരുക്കാനും സാധ്യത -Schools Reopening in Kerala Will be Postponed\nഓഗസ്റ്റിലെ കോവിഡ് വ്യാപനം വിലയിരുത്തിയ ശേഷം സ്‌കൂളുകൾ തുറക്കുന്നതിനെ കുറിച്ച് തീരുമാനമെടുക്കുമെന്ന് പൊതുവിദ്യാഭ്യാസ വകുപ്പ് അറിയിച്ചു\nJuly 21, 2020 8:44:31 am\nതിരുവനന്തപുരം: കോവിഡ് വ്യാപനം അതിരൂക്ഷമായ സാഹചര്യത്തിൽ സംസ്ഥാനത്തെ സ്‌കൂളുകൾ തുറക്കുന്നതു ഇനിയും വെെകും. ജൂലെെ അവസാനം വരെ സ്‌കൂളുകൾ തുറക്കരുതെന്നാണ് കേന്ദ്ര നിർദേശം. എന്നാൽ, ജൂലെെ കഴിഞ്ഞാലും സ്‌കൂളുകൾ തുറന്ന് സാധാരണ രീതിയിൽ അധ്യയനം ആരംഭിക്കാൻ പറ്റാത്ത സാഹചര്യമാണ് സംസ്ഥാനത്തുള്ളത്. ദിനംപ്രതി സമ്പർക്ക രോഗികളുടെ എണ്ണം വർധിക്കുന്നതാണ് വലിയ ആശങ്കയ്‌ക്ക് കാരണം. ഓഗസ്റ്റിലെ രോഗവ്യാപനതോത് കണക്കിലെടുത്തായിരിക്കും സ്‌കൂളുകൾ തുറന്ന് സാധാരണ രീതിയിലേക്ക് അധ്യയനം കൊണ്ടുപോകുന്നതിനെ കുറിച്ച് ആലോചിക്കുക.\nഅതേസമയം, സ്‌കൂളുകൾ തുറക്കുന്നതുമായി ബന്ധപ്പെട്ട് കേന്ദ്ര സർക്കാർ പുതുക്കിയ മാനദണ്ഡം പ്രഖ്യാപിച്ചേക്കും. ജൂലെെ വരെ അടഞ്ഞുകിടക്കണം എന്നതു ഓഗസ്റ്റിലേക്ക് നീട്ടാനാണ് സാധ്യത. രാജ്യത്തും കോവിഡ് വ്യാപനം അതിരൂക്ഷമായിരിക്കുകയാണ്. ഓഗസ്റ്റോടെ രോഗികളുടെ എണ്ണം ക്രമാതീതമായി ഉയരുമെന്നാണ് റിപ്പോർട്ടുകൾ.\nWeb Title: Schools reopening in kerala will be postponed


The Witch🖤 02 - Aksharathalukal\nകോട്ടക്കകത്തേക്ക് കയറിയ ഫെഡറിക്കും സാമും ചുറ്റും കണ്ണോടിച്ചു . ഇരുട്ടാണ് എല്ലായിടത്തും . എങ്കിലും നിലാവിന്റെ വെട്ടത്തിൽ എല്ലാം നല്ല വ്യക്തമായിട്ട് കാണാൻ കഴിയുന്നുണ്ടായിരുന്നു . ഉയർന്നു നിക്കുന്ന സ്തൂപങ്ങൾ ..\nഅവക്കെല്ലാം പേടിപ്പെടുത്തുന്ന വന്യജീവികളുടെ രൂപമായിരുന്നു . തങ്ങളേക്കാൾ ഉയരത്തിൽ നിൽക്കുന്ന ഒരു ചെന്നായയുടെ പ്രതിമക്ക് മുൻപിൽ അവർ ഇരുവരും ചെന്ന് നിന്നു .\n" അയോട്ടാ ...."\n" റോസ് ..."\nഫെഡെറിക്ക് അലറിവിളിച്ചു . പക്ഷെ അവന്റെ ശബ്‌ദം പ്രതിധ്വനിച്ചു വന്നതേയുള്ളൂ . ആരുടേയും മറുപടിയുണ്ടായിരുന്നില്ല .\n" ഫെഡറി ...അവർ മിക്കവാറും ആ മന്ത്രവാദിനിയുടെ കെണിയിലകപ്പെട്ടുകാണും . "\nഫെഡെറിക്കിന്റെ മുന്നിൽ നിന്നിരുന്ന സാം പെട്ടെന്ന് അവന്റെ അടുത്തേക്ക് , പിറകിലേക്ക് ഇറങ്ങികൊണ്ട് പറഞ്ഞു .\n" അങ്ങനെയൊന്നും ഉണ്ടായിട്ടില്ലെന്ന് എന്റെ മനസ്സ് പറയുന്നു സാം ...എന്തോ അവർ ഇപ്പോഴും സുരക്ഷിതരാണ് . ഒരുപക്ഷെ കുടുങ്ങിയത് നമ്മളാണെങ്കിലോ ? "\nഫെഡെറിക്ക് അവന്റെ കഴുത്തിലേക്ക് ആർത്തിയോടെ നോക്കികൊണ്ട് പറഞ്ഞു .അത് ശ്രദ്ധിച്ചെങ്കിലും സാം പെട്ടെന്ന് ഫെഡറി പറഞ്ഞ കാര്യം ഓർത്തു .\n" ഫെഡെറിക്ക് ...നീ നീയെന്താ ഈ പറയുന്നത് ? നമ്മളെങ്ങനെയാ കുടുങ്ങുന്നേ .. "\nസാം ഭീതിയോടെ ചോദിച്ചു .\n" സാം ...നീ ഒരു വിഡ്‌ഢി ആയിട്ട് അഭിനയം ചെയ്യുകയാണോ ? ചുറ്റും ഒന്ന് നോക്കിയേ ..നാം നിൽക്കുന്നത് ആ മന്ത്രവാദിയുടെ കോട്ടക്കകത്താണ് . "\nഫെഡെറിക്ക് അവനെ കളിയാക്കി ചിരിച്ചു . സാം ചുറ്റും നോക്കി . മുന്നോട്ട് നോക്കിയപ്പോൾ ഉയർന്നു നിൽക്കുന്ന ഒരു കൊട്ടാരം കണ്ടു . കാട്ടിൽ നിന്നുള്ള ചെന്നായ്ക്കളുടെ ഓരിയിടലും വവ്വാലുകളുടെ ചിറകടിയുമെല്ലാം അവനെ കൂടുതൽ പേടിപ്പെടുത്തി . സാം ഉമിനീരിറക്കി ഫെഡെറിക്കിനെ നോക്കി . അവനിപ്പോഴും ആ കൂറ്റൻ ചെന്നായയെ നോക്കിനിൽക്കുകയാണ് . അത് കണ്ട് സാം അവനെ തോണ്ടിവിളിച്ചു .\n" ഡാ ...നീയിവിടെ ഇതും നോക്കിനിന്നോ ? എനിക്ക് പേടിയായിട്ട് വയ്യ . "\nഫെഡെറിക്ക് അവനെ നോക്കിചിരിച്ചു . ഇപ്പോഴും അവന്റെ കണ്ണ് സാമിന്റെ കഴുത്തിലെ ഞരമ്പുകളിലേക്കാണ് . അത് ശ്രദ്ധിച്ചെങ്കിലും സാം അത് കാര്യമായി എടുത്തില്ല .\n" നിനക്ക് ചിരി ...എനിക്കിത് കൊലച്ചിരിയായിട്ടാണ് തോന്നുന്നത് . ഉടൻ തന്നെ ആ മന്ത്രവാദിനി നമ്മുടെ അരികിൽ എത്തും . "\nസാം പേടിയോടെ വിരലുകൾ കൂട്ടിപിടിച്ചുകൊണ്ട് കണ്ണുകൾ കൊണ്ട് ചുറ്റും പരതി . തങ്ങളുടെ അടുത്ത് ആരെങ്കിലും ഉണ്ടോ എന്നറിയാൻ . ഇതേ സമയം സാമിന്റെ കഴുത്തിലൂടെ ഒഴുകിയിറങ്ങുന്ന വിയർപ്പ് തുള്ളികളെ വന്യമായി നോക്കി നിൽക്കുകയായിരുന്നു ഫെഡെറിക്ക് .\n"'നിന്റെ മുന്നിൽ അവൾ നേരെത്തെ തന്നെ എത്തിയിരുന്നു . "\n"'എന്താ ? "\nസാം തലതിരിച്ചു ഫെഡെറിക്കിനെ നോക്കി . അവനിപ്പോഴും തന്റെ കഴുത്തിലേക്ക് നോക്കിയിരിക്കുകയാണ് . അവന്റെ നോട്ടത്തിനു തീഷ്ണതയേറുന്നതിനനുസരിച്ചു സാമിന്റെ ഉടൽ വിറച്ചുകൊണ്ടിരുന്നു . ഇടക്ക് അവന്റെ കണ്ണുകളിൽ പടരുന്ന കറുത്തപുകപടലങ്ങളിലൂടെ അവനു മനസിലായി തന്റെ മുന്നിൽ നിൽക്കുന്നത് ആത്മസുഹൃത് ഫെഡെറിക്ക് അല്ലെന്നു .\nഫെഡെറിക്കിന്റെ (സാമിന്റെ മുന്നിൽ ഇപ്പോൾ നിൽക്കുന്ന വ്യക്തി ) നോട്ടം മാറ്റാനായി സാം ചോദിച്ചു .\n" ഫെഡെറിക്ക് ...നമ്മൾ ഇനീ എങ്ങനെയാ ഇവിടെനിന്നും രക്ഷപെടുന്നേ ? നീ എന്തിനാ എന്നെയും പിടിച്ചു വലിച്ചുകൊണ്ട് ഇവിടേക്ക് വന്നത് ? നിനക്ക് അപ്പോൾ അറിയാമായിരുന്നില്ലേ അയോട്ടയും റോസും സുരക്ഷിതരാണെന്ന് ..."\nഉള്ളിലുള്ള ഭയം മറച്ചുപിടിച്ചുകൊണ്ട് സാം അവന്റെ മുഖത്തേക്ക് നോക്കി . ഫെഡെറിക്ക് മുന്നോട്ട് നോക്കി തന്നെ നിൽക്കുകയാണ് . ഈ നേരം കൊണ്ട് സാം തന്റെ ചങ്ങാതിയെ തപ്പി . എവിടെയാണ് വച്ചാണ് അവനെ തനിക് നഷ്ടപ്പെട്ടത് . കാട്ടിൽ അവരെയും തേടി നടക്കുമ്പോൾ ഫെഡെറിക്ക് ആയിരുന്നു തന്റെ കൂടെ ...കൂടാതെ ആ വൃദ്ധനെ കാണുമ്പോഴും തന്റെയടുത്തു അവനായിരുന്നു . തന്റെ കൈപിടിച്ച് ഈ കോട്ടക്ക് അകത്തേക്ക് ഓടിയതും ഫെഡെറിക്ക് ആണ് . കാരണം വൃദ്ധൻ പറഞ്ഞത് അവർ ഇരുവരും കോട്ടക്കകത്ത് പെട്ടുപോയെന്നാണ് . സ്വതവേ എടുത്തുചാട്ടക്കാരനും മുൻകോപക്കാരനുമായ ഫെഡെറിക്കിന് എത്രയും പെട്ടെന്ന് അവരെ രക്ഷിക്കാനേ ആ നിമിഷം തോന്നത്തോളൂ . കൂടാതെ അയോട്ട അവന്റെ പ്രണയവും . അപ്പോൾ ഫെഡെറിക്കിനെ എനിക്ക് നഷ്ടപ്പെട്ടത് ഈ സ്ഥലത്തു വച്ചാണ് . പക്ഷെ എപ്പോൾ ? എങ്ങനെ ?\n" നിനക്കറിയുവോ സാം നിന്റെ മുന്നിൽ വന്നുനിന്ന ആ വൃദ്ധനില്ലേ അത് ആ ദുര്മന്ത്രവാദിനിയായിരുന്നു . നിഷ്പ്രയാസം അവൾക്ക് ഒരുപാട് രൂപങ്ങൾ ഒരേ സമയം അവൾക്ക് സ്വീകരിക്കാൻ ആവും . നിന്നെ ഇവിടേക്ക് പറഞ്ഞയക്കാനുള്ള അവളുടെ തന്ത്രമായിരുന്നു അത് "\nസാം ഞെട്ടി . അവന്റെ ഞെട്ടൽ ആസ്വദിച്ചുകൊണ്ട് ഫെഡെറിക്ക് തുടർന്നു .\n" അത് മാത്രമല്ല കൂടെ ഒരു ശ്വാസത്തിനപ്പുറം നില്കുന്ന ഒരുവന്റെ ഹൃദയം അറിയാനും ദുര്മന്ത്രവാദിക്ക് കഴിയും . "\nഅതും കൂടെ കേട്ടതോടെ സാം നിന്ന് വിറക്കാൻ തുടങ്ങി . താൻ ചിന്തിച്ചതെല്ലാം ഇയാൾക്ക് മനസിലായിരിക്കുന്നു .\n" ഫെഡെറിക് ...അവനെയല്ലേ നീ തിരയുന്നത് . അവനിന്നു ബൈലക്കുള്ളതാണ് . അവളുടെ ബലിമൃഗം . അവനിപ്പോൾ അവളുടെ കാൽക്കീഴിൽ ആയിരിക്കും . ഇനി എനിക്ക് ഈ സയറോർക്ക് ഉള്ള ബലിമൃഗമാണ് നീ . അതികം താമസിയാതെ തന്നെ നിന്നെ ഞാൻ ബലികൊടുത്തു ശക്തിയാർജിക്കും . "\nഫെഡെറിക്ക് ഉറക്കെ പറഞ്ഞുകൊണ്ട് പൊട്ടിച്ചിരിച്ചു . അവന്റെ അട്ടഹാസം കേട്ടുകൊണ്ട് സാം പുറകോട്ട് വേച്ച് നിന്നു . കൈകൾ വിടർത്തി മുകളിലേക്കു നോക്കി നിന്നുകൊണ്ട് അട്ടഹസിക്കുകയാണ് ഫെഡെറിക്ക് . സാം അവനെ നോക്കി . പെട്ടെന്ന് തന്നെ അവൻ വേഗത്തിൽ മുന്നോട്ട് ഓടി . എത്രയും പെട്ടെന്ന് കോട്ടക്ക് പുറത്തു കടക്കണം . തന്നെ മറികടന്നു സാം ഓടിയതറിഞ്ഞിട്ടും ഫെഡെറിക്ക് അനങ്ങിയില്ല .\n" വേട്ടമൃഗത്തിന്റെ അവസാനത്തെ ഓട്ടം . "\nസാം ഓടിച്ചെന്നതേ തുറന്നുകിടന്ന കോട്ടവാതിൽ അടഞ്ഞുതുടങ്ങിയിരുന്നു . അവനതിനിടയിലൂടെ പുറത്തേക്ക് കടക്കാനൊരുങ്ങിയപ്പോഴേക്കും ഏതോ ഒരു ശക്തിവന്നു പുറകോട്ട് വലിച്ചിരുന്നു . നിലത്തേക്ക് വീണ സാം മലർന്നുകിടന്നു . അവന്റെ ശരീത്തിനു നല്ലപോലെ വേദനയെടുക്കുന്നുണ്ടായിരുന്നു . മലർന്നു കിടന്നുകൊണ്ട് തന്നെ തന്റെ നേരെ നടന്നു വരുന്ന ഫെഡെറിക്കിനെ അവൻ നോക്കി . അവന്റെ രൂപം മാറുന്നുണ്ടായിരുന്നു . ഇപ്പോൾ അവന്റെ സ്ഥാനത്ത് കണ്ണുകൾ കുഴിഞ്ഞു ഞരമ്പുകൾ എഴുന്നുനിൽക്കുന്ന ഒരു വൃദ്ധനാണ് . കയ്യിൽ ഒരു വടിയും പിടിച്ചിട്ടുണ്ട് . അതിന്റെ അഗ്രത്തിൽ ഒരു ചെന്നായതല കൊത്തിവച്ചിരിക്കുന്നു .\nതന്റെ കയ്യിലുള്ള വടി നിലത്തു കിടന്ന സാമിന്റെ നേരെ അയാൾ ചൂണ്ടി . സാം വലിയൊരു അലർച്ചയോടെ അന്തരീക്ഷത്തിൽ പൊങ്ങി നിന്നു . അവന്റെ കരച്ചിൽ കേട്ടുകൊണ്ട് അയാൾ ഉറക്കെ പറഞ്ഞു .\n" ഈ സയറോറിനെ പറ്റിച്ചിട്ട് പോകാമെന്നു നീ കരുതിയോ ? ഞാൻ ഇതുപോലുള്ള പരാക്രമങ്ങൾ ഒരുപാട് കണ്ടിട്ടുള്ളതാ ...പണ്ട് ഈ കോട്ടക്കകത്തേക്ക് ഒരുത്തൻ വന്നുകയറി . ഒരു വരത്തൻ . ഹും ...അവനെന്നെ തടങ്കലിലാക്കി . ഞങ്ങളുടെ വിഹാരം ഈ കോട്ടക്കുള്ളിലേക്ക് മാത്രമായിട്ട് ഒതുക്കി . എന്നിട്ടോ ? മൂന്നേ മൂന്നു ദിവസം ...അതിനുള്ളിൽ ഞാനിങ്ങു ഇറങ്ങിപ്പോന്നു . എന്റെ അടുത്താണ് അവന്റെ കളി ......."\nഅയാൾ പുച്ഛിച്ചുകൊണ്ട് സാമിനെ നോക്കി . അവനിപ്പോഴും അന്തരീക്ഷത്തിൽ നിന്നും അലറുകയാണ് .\n"'ഹാ ...ഏതായാലും നീയിങ്ങു വന്നേ ...കഥകൾ ഒക്കെ പിന്നെ പറയാം .ഇന്നു നിന്നെ ബലികൊടുത്തു എനിക്ക് എന്റെ ജീവൻ നിലനിർത്താനുള്ളതാണ് . ഇല്ലായെങ്കിൽ ആ ബർണോൺ പണിത തടവറയിലേക്ക് എനിക്ക് തിരികെ പോകേണ്ടിവരും . അവന്റെ ഒടുക്കത്തെ ഒരു ശാപം ... "\nഓർക്കുന്തോറും തനിക്ക് ബൈലയെ കടിച്ചു കീറാൻ തോന്നും . അവള് കാരണം ആണല്ലോ തനിക്കീ ഗതി വന്നത് . അവളുടെ ദിവ്യപ്രണയം . ഞാൻ അപ്പോഴേ പറഞ്ഞതാ വേണ്ട വേണ്ടാന്നു . കേൾക്കണ്ടേ . അവൻ കാരണം ശക്തിയെല്ലാം ക്ഷയിച്ചു സാധാരണ മനുഷ്യനായി . എന്നിട്ട് അവനെ കിട്ടിയോ അതുമില്ല . ഇപ്പഴും ഇരിക്കുന്നുണ്ടല്ലോ നഷ്ടപ്രണയമെന്നും പറഞ്ഞു . കഷ്ടം .... പിന്നെ മകളായി പോയില്ലേ ...\nപലതും പുലമ്പികൊണ്ട് നടന്നുപോകുന്ന സയറോറയെ സാം തല ചെരിച്ചു നോക്കി . തന്നെ കെട്ടിവരിഞ്ഞിരിക്കുകയാണ് . കൈയൊന്നും ഉയർത്താൻ പോലും പറ്റുന്നില്ല .ഇയാൾ ഇപ്പോൾ തന്നെ എന്നെ കൊന്നു തിന്നും . ഈശ്വര ...രക്ഷക്കായുള്ള എന്തെങ്കിലും വഴി മുന്നിൽ തെളിയണേ ...\nസാം കണ്ണുകളടച്ചു പ്രാർത്ഥിച്ചുകൊണ്ടിരുന്നു . ഇരുണ്ട വഴികളിലൂടെ സയറോറ സാമിനെയും വലിച്ചുകൊണ്ടു നടന്നു . അവരാ കൊട്ടാരത്തിനകത്തേക്ക് എത്തിയിരുന്നു . മുഴുവൻ മാറാലനിറഞ്ഞു വൃത്തിഹീനമായി കിടക്കുന്നു . പ്രകാശമില്ല . ഒരു വലിയ ഹാളിനു നടുവിൽ എത്തിയ സയറോറ സാമിനെ അവിടെക്കിട്ടു . അവനവിടെ കിടന്നുകൊണ്ട് അയാളെ നോക്കി . അയാൾ അടുത്ത് കണ്ട ഒരു മുറിയിലേക്ക് കയറിപ്പോയി . പെട്ടെന്ന് തന്നെ തിരിച്ചിറങ്ങിയിട്ട് നിലത്തു കിടന്ന സാമിനെയും കൊണ്ട് നടന്നു . നടന്നു നടന്നു അവർ എത്തിയത് ഒരു അഴിക്ക് മുന്നിലാണ് . കയ്യിലിരുന്ന താക്കോൽ ഉപയോഗിച്ച് അയാൾ അഴിയുടെ വാതിൽ തുറന്നു . സാമിനെ വലിച്ചു അതിലേക്കിട്ടിട്ട് വാതില് പുറത്തുനിന്നും പൂട്ടി .\n"'കുറച്ചു നേരം നീയവിടെ കിടക്ക് ...എനിക്കുള്ള സമയം ആയിട്ടില്ല . "\nപുശ്ചിച്ചു ചിരിച്ചുകൊണ്ട് അയാൾ പടികൾ കയറി ഇരുട്ടിലേക്ക് പോയ് . സാം നിലത്തേക്ക് കിടന്നു നിസഹായനായി ചുറ്റും നോക്കി .\nഇതേ സമയം മറ്റൊരിടത്ത് ....\nനിറയെ കറുത്ത മെഴുകുതിരികൾ കത്തിച്ചുവച്ചിരിക്കുന്ന ഒരു മുറി . കറുത്ത നിറത്തിലുള്ള തിരശീലകൾ കാറ്റത്തു പാറിക്കളിക്കുന്നു . നിലത്തു മയങ്ങിക്കിടക്കുകയാണ് ഫെഡെറിക്ക് . അവന്റെ അടുത്തൊരു ഭീമൻ ചെന്നായ കാവൽ ഇരിക്കുന്നുണ്ട് . അവിടേക്ക് ബൈല കടന്നുവന്നു . അവളുടെ കയ്യിൽ തന്റെ മന്ത്രികദണ്ഡുണ്ടായിരുന്നു . അവളതു കൊണ്ട് ഫെഡെറിക്കിനെ ഉഴിഞ്ഞു . കണ്ണുകളടച്ചു. മനസ്സിൽ ഒരുപാട് ദൃശ്യങ്ങൾ മിന്നിത്തെളിഞ്ഞു . അടുത്ത് നിന്നിരുന്ന ചെന്നായ അവളുടെ അടുത്ത് വന്നുനിന്നു . അവളതിനെ പിടിച്ചുകൊണ്ട് ആ മുറിക്ക് പുറത്തേക്കിറങ്ങി .\n" അത് ബർണോൻ ആണോ പോക്‌സ് ? അതോ എന്റെ മതിഭ്രമമോ ? "\nതന്റെ അടുത്ത് നിന്ന ചെന്നായയുടെ രോമങ്ങൾക്കിടയിലൂടെ വിരലൊടിച്ചുകൊണ്ട് അവൾ ചോദിച്ചു . ബൈലയുടെ കണ്ണുകൾ അപ്പോഴും ആകാശത്തായിരുന്നു . ദിക്കറിയാതെ കാർമേഘങ്ങൾക്കിടയിൽ കുടുങ്ങിക്കിടക്കുന്ന ചന്ദ്രനെ തിരയുകയായിരുന്നു അവളുടെ അർധമനസ്സ് .\nതലക്ക് നല്ല കനം തോന്നി , ഫെഡെറിക്ക് തലക്ക് കൈകൊടുത്തു എണീറ്റിരുന്നു . താനിപ്പോൾ എവിടെയാണ് ? അവൻ അവിടെനിന്നും എഴുന്നേറ്റ് നടന്നു . ഇരുട്ടായതുകൊണ്ട് ഒന്നും കാണാൻ പറ്റുന്നുണ്ടായിരുന്നില്ല . " സാം ...? അവനെവിടെ ? ഞാനെങ്ങനെ ഇവിടെ വന്നു ? " മുകളിൽ കെട്ടിതൂക്കിയിരിക്കുന്ന വലിയൊരു വിളക്കിലേക്ക് നോക്കി അവൻ ചോദിച്ചു . തലക്ക് കൈകൊടുത്തു ആലോചിച്ചുനോക്കി . താഴെ സാമിനൊപ്പം സംസാരിച്ചു നിന്നതാണ് . '' ഹാ ..." തലപൊട്ടിപിളർക്കുന്ന വേദനയിൽ അവൻ അലറി . നിലത്തു മുട്ടുമടക്കി ഇരുന്നു . ആരോ നടന്നു വരുന്ന ശബ്‌ദം കേട്ട് അവൻ ശബ്‌ദം കേട്ട ഭാഗത്തേക്ക് നോക്കി . &q


യാത്രാവിവരണങ്ങള് - Page 5\nSubject: Re: യാത്രാവിവരണങ്ങള് Tue Jul 29, 2014 3:03 pm\nന്ഘെ. ..ആരാ എന്റെ പോസ്റ്റില് അതിക്രമിച്ചു കയറിയത് ??\nayyo ammu kalippilanallo,ariyathe kayari poyadane\nകലിപ്പില് ഒന്നുമല്ലന്നെ....ചുമ്മാ വിരട്ടിയതാ\nSubject: Re: യാത്രാവിവരണങ്ങള് Tue Jul 29, 2014 3:04 pm\nha enium undallo avasarangal,ente veedu avidunnu aduthanu,just 4km\nIssac nu ennu karimeen kazhikkam beachilum pokam alle\nSubject: Re: യാത്രാവിവരണങ്ങള് Tue Jul 29, 2014 3:05 pm\nbinuyettanum issac thammil kanathirunnathu kashtamayi poyallo\neni missathe binuyettane poyi kananam ketto\nSubject: Re: യാത്രാവിവരണങ്ങള് Tue Jul 29, 2014 5:27 pm\nSubject: Re: യാത്രാവിവരണങ്ങള് Tue Jul 29, 2014 5:28 pm\nKaremeen kazhikkan opposite directionil ponam.punnamada kayal.August 2nd week poyal nehru tropy vallam kali undu\nSubject: Re: യാത്രാവിവരണങ്ങള് Tue Jul 29, 2014 5:29 pm\nEtharu keerekkadan joso???\nSubject: Re: യാത്രാവിവരണങ്ങള് Tue Jul 29, 2014 5:39 pm\nകീരിക്കാടി അമ്മു ...ബുഹാ..ഹാ..ഹഹ..\nSubject: Re: യാത്രാവിവരണങ്ങള് Tue Jul 29, 2014 5:45 pm\nkeerkkadde alla,kalliyankatti ammu. bhuhaaaaaaaaaaaaa(chirichatha ketto)\nSubject: Re: യാത്രാവിവരണങ്ങള് Tue Jul 29, 2014 5:46 pm\n:teasing: :teasing: :teasing: :teasing: (കോക്രി കാട്ടിയതാ കേട്ടോ )\nSubject: Re: യാത്രാവിവരണങ്ങള് Tue Jul 29, 2014 5:49 pm\nsookshicho i amacomplan boy(vijayathinta snenani boost ennoru marupadi njan pradeeshikkunnu )\nSubject: Re: യാത്രാവിവരണങ്ങള് Tue Jul 29, 2014 5:57 pm\nപിടക്കോഴി കൂവുന്ന നൂറ്റാണ്ട് സിനിമയിലെ ജഗതി അവതരിപ്പിച്ച" ഇക്രു " ഈ പരസ്യം പറയുന്നത് ഓര്‍മ്മ വരുന്നു\nSubject: Re: യാത്രാവിവരണങ്ങള് Tue Jul 29, 2014 6:23 pm\n109 കെ.മീ. ദൈര്‍ഘ്യമുള്ള ഈ പാത നിലവില് വന്നിട്ട് ഏകദേശം 150 വര്‍ഷമായി. മധ്യകേരളത്തെ തമിഴ്നാടുമായി ബന്ധിപ്പിക്കാന് ബ്രിട്ടീഷുകാര് നിര്‍മിച്ചതാണിത്. കോട്ടയത്തുനിന്ന് ഒന്നാം ഘട്ടമായി മുണ്ടക്കയംവരെ റോഡ് പണിയാന് ഏകദേശം നാലു വര്‍ഷമെടുത്തു. പിന്നീട് കുട്ടിക്കാനം, പീരുമേട്, വണ്ടിപ്പെരിയാര് വഴി കുമളിയിലേക്ക് റോഡ് നീട്ടാന് നാലു വര്‍ഷംകൂടി വേണ്ടിവന്നു. കാടും പാറകളും വെട്ടിക്കീറി ഈ മലനിരകളില് റോഡ് പണിയാന് ഒരു ദിവസം 2000 പേര്‍വരെ ജോലി ചെയ്തുവെന്ന് ചരിത്രം.\nഇത്രയും കേള്‍ക്കുമ്പോള് ആര്‍ക്കായാലും ഈ റോഡിലൂടെ ഒന്നു യാത്ര ചെയ്യാന് തോന്നും. ഈ റോഡ് നമുക്കായി ഒരുക്കിവെച്ചിരിക്കുന്നത് കാഴ്ചയുടെ വസന്തങ്ങളാണ്. കോട്ടയം കുമളി റോഡില് (എന്.എച്ച് 220) കോട്ടയത്തുനിന്ന് ഏകദേശം 62 കി.മീ. പിന്നിടുമ്പോള് വലതു ഭാഗത്തേക്ക് തിരിഞ്ഞ് ഏഴ് കി.മീ. സഞ്ചരിക്കുമ്പോള് ആദ്യ വ്യൂ പോയന്‍റായ പാഞ്ചാലി മേട്ടിലത്തൊം.\nഹരിതാഭമായ പച്ചക്കുന്നുകളാണ് മേടില്‍നിന്ന് കണ്ണോടിച്ചാല് ദൃശ്യമാകുക. നട്ടുച്ചക്കുപോലും ശക്തമായി വീശുന്ന തണുത്ത കാറ്റ്, നീലനിറത്തില് പരന്നുകിടക്കുന്ന താഴ്വാരങ്ങള്, തെളിമയാര്‍ന്ന ഈ പ്രകൃതിസൗന്ദര്യം എല്ലാവരെയും ആകര്‍ഷിക്കും. സുഗന്ധ തൈലമൂറ്റാന് ഉപയോഗിക്കുന്ന തെരുവ പുല്ലിനിടയിലൂടെ കല്ലുകള് നിറഞ്ഞ മണ്‍പാതയിലൂടെ കയറി മേട്ടിലത്തെുമ്പോള് കണ്ണില്‍പെടുക നിത്യപൂജയില്ലാത്ത ഒരു ദേവി ക്ഷേത്രവും അതിപുരാതനമായ സര്‍പ്പപ്രതിഷ്ഠകളും പഴക്കമേറിയതും അപൂര്‍വുമായ ഒരു ശിവലിംഗവുമാണ്. പഞ്ചപാണ്ഡവര് ഇവിടെ താമസിച്ചിട്ടുണ്ടെന്നാണ് ഐതിഹ്യം. ഒരു പാഞ്ചാലി കുളവും ഭീമന്‍െറ കാലടി പതിഞ്ഞ ഒരു ഗുഹയും ഇവിടെയുണ്ട്. മകരവിളക്ക് ദിവസം ഇവിടെനിന്ന് മകരജ്യോതി കാണാന് ധാരാളം ഭക്തര് എത്താറുണ്ട്.\nമുറിഞ്ഞപുഴ, നിന്നുമുള്ളിപ്പാറ കേസരി എന്നീ പേരുകളിലും ഈ വെള്ളച്ചാട്ടത്തെ അറിയപ്പെടുന്നു. ധാരാളം കുഞ്ഞുകടകളും ചായക്കടകളും ഉള്ളതിനാല് പതിവുയാത്രക്കാരുടെ വിശ്രമസ്ഥലമാണിവിടം. ഈ തണുത്ത വെള്ളച്ചാട്ടത്തില് ഒരു കുളി പാസാക്കി. തണുപ്പകറ്റാന് ചൂട് ചായയും കുടിച്ച് ബാക്കി യാത്ര ആരംഭിക്കാം. ഇവിടെനിന്ന് നാലു കി.മീ. കഴിയുമ്പോള് കുട്ടിക്കാനം ടൗണായി. അവിടെനിന്ന് വലതു ഭാഗത്തക്ക് തിരിഞ്ഞ് ഒരു കി.മീ. പിന്നിട്ടാല് പൈന് കാടുകള് ആയി. ഇവിടത്തെ പൈന് മരങ്ങള് സൂര്യഭഗവാനെ തങ്ങളുടെ സാമ്രാജ്യത്തിനകത്തേക്ക് കയറ്റില്ല എന്ന വാശിയിലാണ്. പൈന് മരങ്ങള്‍ക്കിടയിലൂടെ സൂര്യരശ്മികള് വളരെ കഷ്ടപ്പെട്ട് എത്തിനോക്കുന്ന കാഴ്ച ആരും കാമറയില് പകര്‍ത്തും.\nവര്‍ഷങ്ങള്‍ക്കു മുമ്പുവരെ പുറംലോകത്തിനു മുന്നില് വെളിപ്പെടാതെ കിടന്ന ഈ പ്രദേശം ഇപ്പോള് വിനോദസഞ്ചാരികളുടെ സ്വപ്നഭൂമിയാണ്. താമസസൗകര്യങ്ങള് കുറവായിരുന്ന ഇവിടെ ഇപ്പോള് റിസോര്‍ട്ടുകളും ഹോംസ്റ്റേകളും തലപൊക്കിത്തുടങ്ങിയിട്ടുണ്ട്. കാഴ്ചകളൊക്കെ കണ്ടുനില്‍ക്കവെ പൊടുന്നനെ കണ്‍പോളകളില് തണുപ്പ് നിറഞ്ഞു. മൊട്ടക്കുന്നുകളെയും മലഞ്ചെരുകളെയും കോട പൊതിഞ്ഞു. കാഴ്ചകളൊക്കെ മറക്കപ്പെട്ടു. സ്വപ്നങ്ങളിലെ ചിത്രങ്ങള്‍ക്ക് നിറംപകര്‍ന്ന ഈ യാത്ര നമുക്കും അവസാനിപ്പിക്കാം.\nDistance: 83 k.m form Kottayam, 11. k.m from Kuttikanam 25 k.m from Thekkady, 33 k.m from Vagamon\nSights around: Panchali medu, Kuttokanam, Vagamon, Gavi, Thekkady.\nSubject: Re: യാത്രാവിവരണങ്ങള് Tue Jul 29, 2014 6:27 pm\nevidoke njan poyitundu\nSubject: Re: യാത്രാവിവരണങ്ങള് Tue Jul 29, 2014 6:28 pm\nമ്മടെ കോട്ടയം, എത്ര സുന്ദരം\nSubject: Re: യാത്രാവിവരണങ്ങള് Tue Jul 29, 2014 6:31 pm\nmuzhuvan rubbera :paru:\nSubject: Re: യാത്രാവിവരണങ്ങള് Tue Jul 29, 2014 6:36 pm\nഅരി വാങ്ങാന് അതും വേണ്ടേ\nSubject: Re: യാത്രാവിവരണങ്ങള് Tue Jul 29, 2014 6:55 pm\nella marangalum vetti matii sarvathra rubber aakunnathu shariyalla.. prakrithiye nashipikunnathu shariyano.. ella marngalkkum valaran space kodukande\nSubject: Re: യാത്രാവിവരണങ്ങള് Tue Jul 29, 2014 7:07 pm\nAthil kalpana thirum oru dialog adikkunndu\nSubject: Re: യാത്രാവിവരണങ്ങള് Wed Jul 30, 2014 6:46 am\nSubject: Re: യാത്രാവിവരണങ്ങള് Wed Jul 30, 2014 6:47 am\nSubject: Re: യാത്രാവിവരണങ്ങള് Wed Jul 30, 2014 8:29 am\nറബ്ബര് മരം നില്‍ക്കുന്ന പ്രദേശത്ത് മറ്റു വിളകള് ഒന്നും അധികം വളരില്ല എന്നത് ശരിയാ.. ...പക്ഷെ , തേക്ക്, ആഞ്ഞിലി , മഹാഗണി , പ്ലാവ് ഇവയൊക്കെ ധാരാളം ഉണ്ടല്ലോ മ്മടെ നാട്ടില്\nSubject: Re: യാത്രാവിവരണങ്ങള് Wed Jul 30, 2014 2:24 pm\nrubberinte koode randu thekkum anjiluyum plavum vachal prakrithi aakumo\nSubject: Re: യാത്രാവിവരണങ്ങള് Wed Jul 30, 2014 2:57 pm\nSubject: Re: യാത്രാവിവരണങ്ങള് Wed Jul 30, 2014 3:06 pm


News റിലയന്‍സ് റീട്ടെയിലില് സില്‍വര് ലേക്ക് 1,875 കോടി രൂപകൂടി നിക്ഷേപിക്കും\nറിലയൻസ് റീട്ടെയിലിൽ സിൽവർ ലേക്ക് 1,875 കോടി രൂപകൂടി നിക്ഷേപിക്കും. ഇതോടെ സിൽവർ ലേക്കിന്റെ നിക്ഷേപം മൊത്തം 9,375 കോടിയായി ഉയരും.\nറിലയൻസ് റീട്ടെയിലിൽ 2.13 ശതമാനം ഉടമസ്ഥതാവകാശമാണ് സിൽവർ ലേയ്ക്കിന് ലഭിക്കുക. നാലമാത്തെ തവണയാണ് മുകേഷ് അംബാനിയുടെ റീട്ടെയിൽ ബിസിനസിൽ നിക്ഷേപമെത്തുന്നത്. ഇതിനുമുമ്പ് കെകെആർ 5,550 കോടിയും ജനറൽ അറ്റ്ലാന്റിക് 3,675 കോടി രൂപയുമാണ് നിക്ഷേപം നടത്തിയത്.\nറിലയൻസിന്റെതന്നെ ജിയോ പ്ലാറ്റ്ഫോംസിൽ നിക്ഷേപം നടത്തിയിട്ടുള്ള സിൽവർ ലേക്കിന് എയർബിഎൻബി, ട്വിറ്റർ തുടങ്ങിയവയിലും ഓഹരി പങ്കാളിത്തമുണ്ട്.\nSilver Lakes co-investors buy more stake in Reliance Retail for ₹1,875 cr


ട്വന്റി ട്വന്റി; വിൻഡീസിനെതിരെ ഇന്ത്യയ്ക്ക് തകർപ്പൻ ജയം - TVSAMSKARA\nവിൻഡീസിനെതിരായ ട്വന്റി 20 പരമ്പരയിലെ ആദ്യമത്സരത്തിൽ ഇന്ത്യയ്ക്ക് ആറു വിക്കറ്റ് ജയം. വിൻഡീസ് ഉയർത്തിയ 208 റൺസ് വിജയലക്ഷ്യം പിന്തുടർന്ന ഇന്ത്യ 18.4 ഓവറിൽ നാലു വിക്കറ്റ് നഷ്ടത്തിൽ ലക്ഷ്യത്തിലെത്തി. 50 പന്തിൽ നിന്ന് ആറു വീതം ബൗണ്ടറിയും സിക്സുമായി 94 റൺസെടുത്ത് മുന്നിൽനിന്നു നയിച്ച ക്യാപ്റ്റൻ വിരാട് കോലിയാണ് വിൻഡീസിനെ നിഷ്പ്രഭമാക്കിയത്. ഇതോടെ മൂന്നു മത്സര പരമ്പരയിൽ ഇന്ത്യ (1-0) മുന്നിലെത്തി.\nട്വന്റി 20-യിൽ റൺസ് പിന്തുടർന്നുള്ള ഇന്ത്യയുടെ ഏറ്റവും വലിയ ജയമാണിത്. 2009-ൽ ശ്രീലങ്കയ്ക്കെതിരെ മൊഹാലിയിൽ 207 റൺസ് പിന്തുടർന്നുള്ള ജയം ഇതോടെ രണ്ടാമതായി.\nരോഹിത് ശർമയെ (8) തുടക്കത്തിൽ തന്നെ നഷ്ടമായെങ്കിലും തകർത്തടിച്ച കെ.എൽ രാഹുലാണ് (40 പന്തിൽ 62) ഇന്ത്യയ്ക്ക് മികച്ച തുടക്കമേകിയത്. രാഹുൽ ട്വന്റി 20-യിലെ ഏഴാം അർധ സെഞ്ചുറിയും കുറിച്ചു.\nഇതിനിടെ ട്വന്റി 20 കരിയറിൽ രാഹുൽ 1000 റൺസും തികച്ചു. 29-ാം ഇന്നിങ്സിലാണ് താരത്തിന്റെ ഈ നേട്ടം. വിൻ‌ഡീസ് ഉയർ‌ത്തിയ മികച്ച വിജയ ലക്ഷ്യം അനായാസമാണ് ഇന്ത്യ മറികടന്നത്. എട്ടു റൺസെടുത്ത രോഹിത് ശർ‌മയും നാല് റൺസെടുത്ത ശ്രേയസ് അയ്യരും മാത്രമാണ് നിരാശപ്പെടുത്തിയത്.\nആദ്യം രാഹുലായിരുന്നു കൂടുതൽ ആക്രമണകാരിയെങ്കിൽ പിന്നീട് കോഹ്‌ലിയുടെ തേരോട്ടമായിരുന്നു. നല്ലതെന്നോ മോശമെന്നോ വ്യത്യാസമില്ലാതെ എല്ലാ പന്തുകളും അടിച്ചകറ്റാനുള്ള വ്യഗ്രതയായിരുന്നു ഇന്ത്യൻ നായകന്. 100 റൺസിന്‍റെ കൂട്ടുകെട്ട് പടുത്തുയർത്തിയ ശേഷമാണ് രാഹുലിന്‍റെ വിക്കറ്റ് ഇന്ത്യയ്ക്ക് നഷ്ടമായത്. 40 പന്തിൽ അഞ്ച് ഫോറിന്‍റെയും നാല് എണ്ണം പറഞ്ഞ സിസ്കസറുകളുടെയും അകമ്പടിയോടെ 62 റൺസായിരുന്നു രാഹുലിന്‍റെ സമ്പാദ്യം. മൂന്നാം വിക്കറ്റിൽ ഋഷഭ് പന്തിനൊപ്പം (18) 48 റൺസിന്റെ കൂട്ടുകെട്ടിലും കോലി പങ്കാളിയായി..\nനായകൻ വിരാട് കോഹ്‌ലിയുടെ വെടിക്കെട്ട് ബാറ്റിംഗിന്‍റെ കരുത്തിൽ വെസ്റ്റ് ഇൻഡീസിനെതിരായ ആദ്യ ട്വന്‍റി-20യിൽ ഇന്ത്യയ്ക്ക് തകർപ്പൻ ജയം. വിൻഡീസ് ഉയർത്തിയ 208 റൺസിന്‍റെ വിജയ ലക്ഷ്യം ഇന്ത്യ എട്ടു പന്തുകൾ ബാക്കി നിൽക്കെ മറികടന്നു. സ്കോർ: വെസ്റ്റ് ഇൻഡീസ്- 20 ഓവറിൽ അഞ്ചിന് 207, ഇന്ത്യ- 18.4 ഓവറിൽ നാലിന് 209.\nവിൻ‌ഡീസ് ഉയർ‌ത്തിയ മികച്ച വിജയ ലക്ഷ്യം അനായാസമാണ് ഇന്ത്യ മറികടന്നത്. എട്ടു റൺസെടുത്ത രോഹിത് ശർ‌മയും നാല് റൺസെടുത്ത ശ്രേയസ് അയ്യരും മാത്രമാണ് നിരാശപ്പെടുത്തിയത്. രോഹിത് ശർമ പുറത്തായ ശേഷം ക്രീസിലെത്തിയ കോഹ്‌ലി കെ.എൽ. രാഹുലിനൊപ്പം വിൻഡീസ് ബോളർമാരെ കടന്നാക്രമിക്കാൻ തുടങ്ങിയതോടെ മത്സരം പതിയെ ഇന്ത്യ വരുതിയിലാക്കി.\nആദ്യം രാഹുലായിരുന്നു കൂടുതൽ ആക്രമണകാരിയെങ്കിൽ പിന്നീട് കോഹ്‌ലിയുടെ തേരോട്ടമായിരുന്നു. നല്ലതെന്നോ മോശമെന്നോ വ്യത്യാസമില്ലാതെ എല്ലാ പന്തുകളും അടിച്ചകറ്റാനുള്ള വ്യഗ്രതയായിരുന്നു ഇന്ത്യൻ നായകന്. 100 റൺസിന്‍റെ കൂട്ടുകെട്ട് പടുത്തുയർത്തിയ ശേഷമാണ് രാഹുലിന്‍റെ വിക്കറ്റ് ഇന്ത്യയ്ക്ക് നഷ്ടമായത്. 40 പന്തിൽ അഞ്ച് ഫോറിന്‍റെയും നാല് എണ്ണം പറഞ്ഞ സിസ്കസറുകളുടെയും അകമ്പടിയോടെ 62 റൺസായിരുന്നു രാഹുലിന്‍റെ സമ്പാദ്യം.\nപിന്നാലെ എത്തിയ ഋഷഭ് പന്താകട്ടെ ആദ്യ പന്തു മുതൽ അടിതുടങ്ങി. പന്തിനെ ഒരു വശത്ത് സാക്ഷിയാക്കി നിർത്തി കോഹ്‌ലികൂടി അടിതുടർന്നതോടെ വിൻഡീസ് ബോളർമാർ വലഞ്ഞു. എന്നാൽ ഒൻപത് പന്തിൽ രണ്ട് സിക്സുകളുടെ അകമ്പടിയോടെ 18 റൺസ് നേടിയ പന്തിനെ പൊള്ളാർഡ് സ്വന്തം പന്തിൽ പിടിച്ച് പുറത്താക്കുമ്പോൾ ഇന്ത്യ വിജയതീരത്തോട് അടുത്തിരുന്നു.\nപന്ത് പുറത്തായതോടെ കോഹ്‌ലി അതിവേഗത്തിൽ കാര്യങ്ങൾ നീക്കി. 50 പന്തിൽ ആറ് ഫോറിന്‍റെയും ആറ് പടുകൂറ്റൻ സിക്സിന്‍റെയും അകമ്പടിയോടെ 94 രൺസ് നേടിയ കോഹ്‌ലി ഇന്ത്യയെ വിജയത്തിലേക്ക് കൈപിടിച്ചു കയറ്റുമ്പോൾ 1.2 ഓവർ കൂടി ബാക്കിയുണ്ടായിരുന്നു. ഷെൽഡൺ കോട്രെൽ ഒഴികെയുള്ള എല്ലാവരും കോഹ്‌ലിയുടെയും രാഹുലിന്‍റെയും ബാറ്റിന്‍റെ ചൂട് ശരിക്കും അറിഞ്ഞു.\nഖാരി പിയെറി രണ്ട് വിക്കറ്റ് നേടിയപ്പോൾ പൊള്ളാർഡും കോട്രെല്ലും ഓരോ വിക്കറ്റ് വീതം വീഴ്ത്തി. നേരത്തെ, ടോസ് നഷ്ടപ്പെട്ടിട്ടും ബാറ്റിംഗിനിറങ്ങേണ്ടി വന്ന വിൻ‌ഡീസ് നിശ്ചിത 20 ഓവറിൽ അഞ്ച് വിക്കറ്റ് നഷ്ടത്തിലാണ് 207 റൺസ് അടിച്ചെടുത്തത്. അർധ സെഞ്ചുറി (56) നേടിയ ഷിംറോൺ ഹെറ്റ്മെയറിന്‍റെ മികവിലാണ് വിൻഡീസ് മികച്ച സ്കോർ നേടിയത്.\nഹെറ്റ്മെയറിനു പുറമേ എവിൻ ലൂയിസ് (40) കീറോൺ പൊള്ളാർഡ് (37) ജേസൺ ഹോൾഡർ (24) എന്നിവരും തിളങ്ങി. ഇന്ത്യയ്ക്കായി യുസ്വന്ദ്ര ചഹൽ രണ്ട് വിക്കറ്റ് നേടിയപ്പോൾ വാഷിംഗ്ടൺ സുന്ദർ, ദീപക് ചഹർ, രവീന്ദ്ര ജഡേജ എന്നിവർ ഓരേ വിക്കറ്റ് വീതം നേടി. ആകെ മൂന്ന് മത്സരങ്ങളാണ് പരമ്പരയിൽ ഉള്ളത്. രണ്ടാം മത്സരം ഈ മാസം എട്ടിനു തിരുവനന്തപുരത്തും മൂന്നാം മത്സരം 11ന് മുംബൈയിലും നടക്കും.\nCRICKET RAHUL T20 virat kholi


Trolls on Rahul Gandhi and T Sidhique-'നീ വേഗം വീട്ടിലേക്ക് ചെല്ല്' ടി സിദ്ദിഖിനോട് ട്രോളന്മാർ\nLoksabha Election 2019 Rahul Gandhi T Sidhique Trolls\n'നീ വേഗം വീട്ടിലേക്ക് ചെല്ല്' ടി സിദ്ദിഖിനോട് ട്രോളന്മാർ\nകോണ്‍ഗ്രസിനെ പിന്തുണച്ചും പരിഹസിച്ചും മറ്റു പാര്‍ട്ടികളെ പരിഹസിച്ചുമെല്ലാം ട്രോളുകള് വരുന്നുണ്ട്.\nMarch 23, 2019 02:45:16 pm\nകോണ്‍ഗ്രസ് അധ്യക്ഷന് രാഹുല് ഗാന്ധി ലോക്‌സഭാ തിരഞ്ഞെടുപ്പില് വയനാട്ടില് നിന്നും ജനവിധി തേടുന്നു എന്ന വാര്‍ത്ത ട്രോളന്‍മാര്‍ക്കും ചാകരയാണ്. വാര്‍ത്ത വന്നതിന് പുറകെ ചിരിയുണര്‍ത്തുന്ന ട്രോളുകളും സോഷ്യല് മീഡിയ പേജുകളില് നിറഞ്ഞു തുടങ്ങി. കോണ്‍ഗ്രസിനെ പിന്തുണച്ചും പരിഹസിച്ചും മറ്റു പാര്‍ട്ടികളെ പരിഹസിച്ചുമെല്ലാം ട്രോളുകള് വരുന്നുണ്ട്.\nരാഹുല് ഗാന്ധി കേരളത്തില് നിന്ന് മത്സരിക്കുന്നത് തെക്കേ ഇന്ത്യയില് പാര്‍ട്ടിക്ക് ഗുണം ചെയ്യും എന്നാണ് കോണ്‍ഗ്രസ് നേതാവ് ടി സിദ്ദിഖ് വാര്‍ത്താസമ്മേളനത്തില് പറഞ്ഞത്. കൂടുതല് സീറ്റ് നേടാന് രാഹുല് ഗാന്ധിയുടെ വരവ് സഹായിക്കും. കോണ്‍ഗ്രസ് പ്രവര്‍ത്തകര് ആവേശത്തിലാണ്. രാഹുല് ഗാന്ധിക്ക് വേണ്ടി മത്സരരംഗത്ത് നിന്ന് പിന്മാറുന്നത് തനിക്ക് ലഭിച്ച അംഗീകാരമാണെന്നും സിദ്ദിഖ് വാര്‍ത്താസമ്മേളനത്തില് പറഞ്ഞു.\nനിലവില് യുപിയിലെ അമേഠിയില് നിന്നുള്ള എംപിയാണ് കോണ്‍ഗ്രസ് അധ്യക്ഷന് രാഹുല് ഗാന്ധി. 2014 ല് ബിജെപിയുടെ സ്മൃതി ഇറാനിയെയാണ് രാഹുല് പരാജയപ്പെടുത്തിയത്. ഇത്തവണയും രാഹുല് അമേഠിയില് നിന്ന് മത്സരിക്കും. സ്മൃതി ഇറാനി തന്നെയാണ് എതിരാളി. വയനാട്ടില് നിന്ന് കൂടി രാഹുല് മത്സരിക്കാന് തയ്യാറായാല് അത് രണ്ടാം സീറ്റാകും.


മനുഷ്യചരിതങ്ങള്: ഉടുമ്പു് മുതല് സ്വാമിമാര് വരെ\nഉടുമ്പു് മുതല് സ്വാമിമാര് വരെ\nഉടുമ്പു് എന്ന പേരില് അറിയപ്പെടുന്ന പല്ലിവര്‍ഗ്ഗത്തില്‍പ്പെട്ട ഒരു ജീവിയുണ്ടു്. ചില മനുഷ്യര് അതിനെ തിന്നാറുമുണ്ടു്. ചുമ്മാ പച്ചയ്ക്കു് കടിച്ചുമുറിച്ചങ്ങു് തിന്നുകയല്ല. കൊന്നു്, തൊലിപൊളിച്ചു്, ഉപ്പും മുളകും മറ്റു് പലവിധ മാന്ത്രിക ചൂര്‍ണ്ണങ്ങളും താന്ത്രിക എണ്ണകളും ഒക്കെ വിധിപ്രകാരം ചേര്‍ത്തു് ഓരോരുത്തരുടെ മനോധര്‍മ്മം പോലെ വറുത്തോ പൊരിച്ചോ ചുട്ടോ കരിച്ചോ പുഴുങ്ങിയോ ഒക്കെ. പക്ഷേ ഇതൊക്കെ ചെയ്യണമെങ്കില് ആദ്യം അതിനെ പിടികൂടണമല്ലോ. വിശപ്പുള്ള ശത്രുവിനെ കണ്ടാല് ഇവറ്റകള് ഓടി ഏതെങ്കിലും പാറയുടെ വിള്ളലിലോ പൊത്തുകളിലോ കയറി ഒളിച്ചുകളയും. പൊത്തിന്റെ physical dimensions അനുസരിച്ചു് ചിലപ്പോള് വാലു് അല്‍പം പുറത്തേക്കു് നീണ്ടു് നില്‍ക്കാറുണ്ടു്. അതു് കാണുമ്പോള് നമ്മള് കരുതും വെറുതെ ആ വാലില് പിടിച്ചു് അതിനെ പുറത്തേക്കിങ്ങു് വലിച്ചെടുക്കാമെന്നു്! നിങ്ങള് അങ്ങനെ കരുതുന്ന ഒരു വ്യക്തിയാണെങ്കില് നിങ്ങള്‍ക്കു് ഉടുമ്പിന്റെ stamina-യെപ്പറ്റി ഒരു ചുക്കും അറിയില്ല. ഉടുമ്പു് എവിടെയെങ്കിലും അള്ളിപ്പിടിച്ചാല് അത്ര എളുപ്പം ആ പിടി വിടുകയില്ല. വടം വലിയില് പരിശീലനം നേടാന് ആഗ്രഹിക്കുന്നവര്‍ക്കു് പരീക്ഷിച്ചുനോക്കാവുന്ന ഒരു മാതൃകയാണിതു്. പിന്നെയെങ്ങനെ അതിനെ പുറത്തിറക്കുമെന്നല്ലേ? 'പുകച്ചു് പുറത്തു് ചാടിക്കുക' എന്നതാണു് തന്ത്രം. അതുകൊണ്ടു് "അനതിവിദൂരഭാവിയില് ഉടുമ്പിറച്ചി തിന്നുകൊള്ളാം" എന്നു് വ്രതമെടുത്തു് മാലയിട്ടതിന്റെ കടം തീര്‍ക്കാന് ഉടുമ്പിന്റെ പുറകെ പാഞ്ഞ നമ്മള് പൊത്തിനു് തൊട്ടുപുറത്തു് തീയിട്ടു് പച്ചിലക്കൊമ്പുകള് കൊണ്ടു് മൂടി പുകയുണ്ടാക്കി മറ്റൊരു പച്ചിലക്കൊമ്പുകൊണ്ടു് വീശി പുക ഗുഹയ്ക്കകത്തേക്കു് കയറ്റുന്നു. മൂടാന് പച്ചിലക്കൊമ്പുകള് വേണമെങ്കിലും വീശാന് പച്ചിലക്കൊമ്പു് തന്നെ വേണമെന്നു് വലിയ നിര്‍ബന്ധമില്ല. ആലവട്ടമോ, വെഞ്ചാമരമോ, പനിനീരില് മുക്കിയ രാമച്ചവിശറിയോ ആയാലും ധാരാളം മതി. പുക ഗുഹയ്ക്കുള്ളില് എത്തിക്കുക എന്നതായിരിക്കണം നമ്മുടെ പരമമായ ലക്‍ഷ്യം. അതു് മറന്നാല് "Operation Oil-Storm Bush-Fire" എന്ന നമ്മുടെ രഹസ്യ ഉദ്യമം പരാജയപ്പെടും.\n(സസ്യഭുക്കുകള് പൊതുവിജ്ഞാനം വര്‍ദ്ധിപ്പിക്കാന് മാത്രമായി ഇതു് വായിക്കുക. അടുത്ത I. A. S. പരീക്ഷയില് ഈ വിഷയത്തില് നിന്നും ചില ചോദ്യങ്ങള് ഉണ്ടാവാനും ഉണ്ടാവാതിരിക്കാനും സാദ്ധ്യതയുണ്ടെന്നാണു് കവടി നിരത്തിയപ്പോള് കണ്ടതു്. കവടിയില് കണ്ടതു് ഉബുണ്ടു ആയിരുന്നു ഉടുംബു ആയിരുന്നില്ല എന്നും കേള്‍ക്കുന്നുണ്ടു്. വിവരാവകാശനിയമപ്രകാരം ഈ വസ്തുത ഇവിടെ സൂചിപ്പിക്കാന് ഞാന് ബാദ്ധ്യസ്ഥനാണു്.)\nപുകവലി മരണകരമാണെന്നു് ഉടുമ്പിനറിയാം. ഉടുമ്പിനല്ല, മറ്റൊരുപാടു് ജീവികള്‍ക്കും അറിയാം. "വലിച്ചില്ലെങ്കിലും ചാവും, പിന്നെ വലിച്ചാലെന്താ?" എന്നു് മനുഷ്യനെപ്പോലെ യുക്തിപൂര്‍വ്വം ചോദിക്കാന് മാത്രം ഉടുമ്പിന്റെ തലച്ചോറു് വളര്‍ന്നിട്ടില്ല. അതിനാല് പുകയേല്‍ക്കുമ്പോള് അതു് പുറത്തേക്കു് ഓടാന് തലനീട്ടും. ഉറുമി, ചുരിക, pepper spray, tongue cleaner പൂസ്ലൈഡ് മുതലായ മാരകായുധങ്ങളുമായി പുറത്തു് കാത്തു് നില്‍ക്കുന്ന ഉടുമ്പിന്റെ 'രാഷ്ട്രീയവിരോധികളും' വര്‍ഗ്ഗശത്രുക്കളുമായ നമ്മള് active ആവേണ്ടതിപ്പോഴാണു്. വളരെ offensive and sudden ആയിരിക്കണം നമ്മുടെ അടുത്ത നടപടി. ഇങ്ങനെയൊരു ഇടിമിന്നല് ആക്രമണം വഴി ഇഹലോകവാസം വെടിയുന്നതിനു് മുന്‍പു് 'ഞാന് പിഴയാളി' എന്ന പ്രാര്‍ത്ഥന ചൊല്ലാന് പോലുമുള്ള സമയം അതിനു് ലഭിക്കുന്നില്ല. അതാണു് നമ്മുടെ ലക്‍ഷ്യവും! പക്ഷേ ഇത്തരത്തിലുള്ള കടന്നാക്രമണം ഒരു theological controversy ആയി മാറിയിട്ടുണ്ടു് എന്നതു് ഇവിടെ മറച്ചുപിടിക്കുന്നില്ല. ഇത്തരം ഒരു sudden death ഉടുമ്പിന്റെ പാപമോചനത്തേയും സ്വര്‍ഗ്ഗാരോഹണത്തേയും എത്രമാത്രം പ്രതികൂലമായി ബാധിച്ചേക്കാം എന്നതിനെ സംബന്ധിച്ചു് മതപണ്ഡിതരുടെ ഇടയില് ഇന്നും ഭിന്നാഭിപ്രായമാണു് നിലനില്‍ക്കുന്നതു്. "Deficiency in articulation is notatheological discrepancy, at least in the case of ഉടുമ്പു്" എന്ന ഔദ്യോഗിക നിലപാടിനാണു് വിശ്വാസികളുടെ ഇടയില് കൂടുതല് പിന്തുണ ലഭിച്ചു് കാണുന്നതു്. ഇതുസംബന്ധിച്ചു് നടന്ന opinion poll നിഷ്പക്ഷമായിരുന്നില്ല എന്നൊരു പരാതി എതിര്‍പക്ഷങ്ങള് ഉന്നയിച്ചിട്ടുമുണ്ടു്. ഈ വിഷയത്തില് ഇങ്ങനെയൊരു religious, dogmatic uncertainty നിലവിലുണ്ടു് എന്നു് അറിഞ്ഞിരിക്കാനായി ഇതിവിടെ സൂചിപ്പിച്ചു എന്നേയുള്ളു. 'കൊന്നാല് പാപം തിന്നാല് തീരും' എന്ന dogma-യില് വിശ്വസിക്കുന്ന നമുക്കു് 'കൊന്നു' എന്നതിനാല് 'തിന്നുക' എന്ന അടുത്ത നടപടിയിലേക്കു് നീങ്ങാതെ നിവൃത്തിയുമില്ല. അതായതു്, നമ്മെ സംബന്ധിച്ചിടത്തോളം, ഉടുമ്പു് സമ്പൂര്‍ണ്ണസമാധി അടഞ്ഞു എന്നുറപ്പുവരുത്താന് First Impression Report (F.I.R) തയ്യാറാക്കിയശേഷം മൃതശരീരം ഏതെങ്കിലും ഒരു goods-train-ല് വീട്ടിലെത്തിക്കുക എന്നൊരു ജോലി മാത്രമേ ബാക്കിയുള്ളു.\nചുരുക്കത്തില്, പാമ്പു് പിടുത്തം പോലെ അത്ര എളുപ്പമല്ല ഉടുമ്പു് പിടുത്തം. (ചൈനാക്കാര് പാമ്പിറച്ചിപോലും തിന്നാറുണ്ടത്രെ! എന്നു് മുതലാണു് അവര് പാമ്പിനെ പിടിച്ചു് തിന്നാന് തുടങ്ങിയതെന്നെനിക്കറിയില്ല. എന്തായാലും അക്കാലത്തു് അവര് വല്ലാത്ത ദാരിദ്ര്യം അനുഭവിച്ചിരിക്കണം. ചില വിദൂരഭൂതകാലങ്ങളില്, ഒരു സമൂഹം ഭൂമുഖത്തുനിന്നു് എന്നേക്കുമായി തിരോധാനം ചെയ്യേണ്ടിവരുമെന്നു് ഭയക്കേണ്ടിവരുന്ന അഭിശപ്തനിമിഷങ്ങളില്, ഏതുവിധേനയും മുന്നോട്ടു് പോകാനുള്ള അടങ്ങാത്ത അഭിനിവേശത്തിനു് ദാഹജലം പകര്‍ന്നുകൊണ്ടു് അവരെ രക്ഷപെടുത്തുന്ന ആഹാരരീതികളും ആചാരമര്യാദകളും പില്‍ക്കാല തലമുറകളില് അഭിമാനവും ആവേശവുമായി രൂപാന്തരം പ്രാപിക്കുന്നതും, അതവരുടെ സാംസ്കാരികപൈതൃകത്തിന്റെ അവിഭാജ്യഘടകമായി അംഗീകരിക്കപ്പെടുന്നതും ആദരിക്കപ്പെടുന്നതുമൊക്കെ സാധാരണമാണു്.) വിശപ്പു് എന്നതൊരു ഭീകരസംഭവം തന്നെ! അതു് മലയാളിയോടു് പ്രത്യേകം പറയേണ്ട കാര്യവുമില്ല. 'നവരസങ്ങള്' വെറും സാമ്പാറുപോലെ ഈസിയായി വെള്ളിത്തിരയില് പാടിത്തിമിര്‍ക്കാന് കഴിവുള്ള മലയാളി വിശപ്പിനെപ്പറ്റി പണ്ടേതന്നെ പാടിയിട്ടുണ്ടു്: സസ രിരി ഗഗ മമ - മനുഷ്യര്‍ക്കു് വലുതാണു് വയറാണു് ദൈവം! - പപ തത നിനി സസ...! അങ്ങനെയെത്രയെത്ര വിശുദ്ധവിശപ്പിന്റെ വിരഹവിലാപങ്ങള്! നിങ്ങള് കേട്ടിട്ടില്ലേ? 'ദൈവം എന്ന അതിലെ പ്രയോഗം മൂലം ഉത്സവപ്പറമ്പുകളിലും പെരിയ നാളുകളിലുമൊക്കെ രാത്രി രണ്ടുമണിക്കു് ശേഷം ഇത്തരം പഴയ പാട്ടുകള് വയ്ക്കാറുണ്ടു്. അതുകേട്ടു് നിങ്ങള് ഞെട്ടിയുണര്‍ന്നിട്ടില്ലെങ്കില് നിങ്ങള് ഒരു വനഭൂമി കയ്യേറ്റക്കാരനാവാനാണു് സാദ്ധ്യത. നിങ്ങള്‍ക്കു് മൂങ്ങ മൂളലും ചെങ്ങാലി കുറുകലുമൊക്കെ മാത്രമേ പരിചയമുണ്ടാവൂ. ഇത്തരം സിനിമാപ്പാട്ടുകള് കേല്‍ക്കാനുള്ള വിധി നിങ്ങള്‍ക്കില്ല. അതിനിപ്പോ ഞാനെന്തു് ചെയ്യാന്?\nദൈവാനുഗ്രഹം കൊണ്ടു് സാദാദാരിദ്ര്യം ഇന്നുമുണ്ടെങ്കിലും സിനിമാദാരിദ്ര്യം എന്നൊരേര്‍പ്പാടു് ഇന്നു് മലയാളികള്‍ക്കില്ല. മഹാഭാഗ്യം! നമ്മുടെ ഓരോ ചെറിയ ഭാഗ്യങ്ങളില്‍പോലും സന്തോഷിക്കാന് നമുക്കു് കഴിയണം! അതാണു് positive linking! ക്ഷമിക്കണം, positive thinking എന്നാണു് പറയാന് വന്നതു്. പാമ്പിനേയും ഓന്തിനേയുമൊന്നും കേരളീയന് തിന്നിട്ടില്ലെങ്കിലും കരിങ്കുരങ്ങു് രസായനം വരെയൊക്കെ നമ്മളും പോയിട്ടുണ്ടു്. ഓന്തിനെ നമ്മുടെ പൂര്‍വ്വികര് തിന്നിട്ടില്ലാരിക്കും. പക്ഷേ, ഈ അരണേടെ കാര്യത്തില് എനിക്കത്ര ഒരു തീര്‍ച്ചയില്ല എന്നു് കുമ്പസാരിക്കാതെ നിവൃത്തിയുമില്ല. 'അരവണ' എന്നു് കേള്‍ക്കുമ്പോള് ഭൂതകാലഭോജനക്രമത്തില് അരണക്കു് യാതൊരു പങ്കും ഉണ്ടായിരുന്നില്ല എന്നു് ഉറപ്പിച്ചു് പറയാന് അവയിലെ സ്വരസാമ്യം മൂലം എന്തോ ഒരു ധൈര്യക്കുറവു്. അരണ അരവണയിലൂടെ സമസ്തസമൂഹസ്മൃതിപഥത്തില് തന്റെ നാലു് പാദങ്ങളുടെയും മുദ്ര സമീകൃതമായി ചവിട്ടി പതിപ്പിക്കുകയായിരുന്നില്ലേ എന്നൊരു academic suspicion! ചില അരണകളുടെ നോട്ടത്തിലെ തീക്ഷ്ണത കാണുമ്പോള് സത്യത്തില് ഒരു കുറ്റബോധത്തിന്റെ നീറ്റല് ഞാന് അനുഭവിക്കാറുണ്ടു്. എന്റെ പൂര്‍വ്വികര് അവന്റെ പൂര്‍വ്വികരെ കൊന്നു് തിന്നിട്ടുണ്ടാവുമോ? "അരണ കടിച്ചാല് ഉടനെ മരണം" എന്നാണല്ലോ. ചിലപ്പോള് ഉടനെ മരിക്കുന്നതു് അരണയായിരിക്കും. കടിക്കുന്നതു് എന്നെ ആവുമ്പോള് അങ്ങനെ ഒരു സാദ്ധ്യത തള്ളിക്കളയാവുന്നതുമല്ല. വിഷജീവികളെ കാണുമ്പോള് ഇതുപോലെ ചിന്തിക്കുന്നതു് ആശ്വാസദായകമാണു്. ചാവാന് പേടിയില്ലാത്തതുകൊണ്ടു് മരിക്കാന് ഭയമില്ലാതിരിക്കണമെന്നില്ല. സത്യം പറയണമല്ലോ, ഉടുമ്പിനെ തിന്നുന്ന മനുഷ്യരെ കണ്ടതുമുതല് എന്റെ ഈ അരണ-അരവണ-സംശയം കുറയുകയല്ല, കൂടുകയാണു് ചെയ്തിട്ടുള്ളതു്.\nഇതെന്തു്, സോപ്പു്-ചീപ്പു്-കണ്ണാടി-റിബണേയ് എന്നപോലെ പാമ്പുടുമ്പു്-ഓന്തരണ-ഒട്ടകക്കഥയോ എന്നു് നിങ്ങള്‍ക്കു് തോന്നിയേക്കാം. അതു് നിങ്ങളുടെ വെറും തോന്നല് മാത്രം. സത്യത്തില് ഞാന് നിരപരാധിയാണു്. ഈ ദിവസങ്ങളില് ചില മലയാളവാര്‍ത്തകള് വായിച്ചു എന്നൊരപരാധമേ ഞാന് ചെയ്തിട്ടുള്ളു. കേരളത്തില് ഇപ്പോള് ആസാമിമാര്‍ക്കു് പൊതുവേ കഷ്ടകാലമാണത്രെ! അതായതു്, അവരുടെ എല്ലാവരുടെയും ജന്മനക്ഷത്രം ഒന്നായിരിക്കണം. സമൂഹവിവാഹം എന്നൊക്കെ പറയുന്നപോലെ ഒരേ ജന്മനക്ഷത്രത്തില് ഒരു സമൂഹകൂട്ടുപ്രസവമഹാമഹം വഴി പുരാതനജന്മത്തില്‍നിന്നും ആധുനികജന്മത്തിലേക്കു് catapult ചെയ്യപ്പെട്ട സ്ത്രീപുരുഷദിവ്യാവതാരങ്ങളാവണം അവര്. ഇവരുടെ നക്ഷത്രഫലത്തിലെ congruency ഒന്നുകൊണ്ടല്ലാതെ മറ്റെന്തു് ന്യായമായ കാരണങ്ങള് കൊണ്ടാണു് ഈ വിശുദ്ധാത്മാക്കള്‍ക്കു് ഇത്രപെട്ടെന്നു് ഒറ്റയടിക്കു് കെട്ടുകെട്ടേണ്ടി വന്നതു്? നക്ഷത്രങ്ങള് കരുതിക്കൂട്ടി അവരെ കെണിക്കുഴിയില് വീഴിക്കുകയായിരുന്നു എന്നു് ഞാന് ന്യായമായും സംശയിക്കുന്നു. എന്തായാലും, സ്വാമിമാരും സ്വാമിനിമാരും കൂട്ടംകൂട്ടമായി പൂര്‍വ്വാശ്രമവും പശ്ചിമാശ്രമവും ഉത്തരാശ്രമവും ദക്ഷിണാശ്രമവും ഉപേക്ഷിച്ചു് പെരുവഴിയാശ്രമത്തിലേക്കു് ഇറങ്ങുകയാണിപ്പോള്. നീട്ടിയ നാക്കുള്ളവര്, തള്ളിയ കണ്ണുള്ളവര്, ഉന്തിയ വയറുള്ളവര്, പൊന്തിയ പല്ലുകളുള്ളവര്... ഏതാനും ദിവസം മുന്‍പുവരെ അതെല്ലാം ദിവ്യമായ അത്ഭുതങ്ങളായിരുന്നു, ദിവ്യശക്തിയുടെ തെളിവുകളായിരുന്നു! എന്നിട്ടിപ്പോള്!? ആസാമി, ഈസാമി, ഊസാമി, ഏസാമി, ഓസാമി, അംസാമി... എത്രയെത്ര സ്വാമിമാര്! ദിവ്യന്മാര്! ആത്മീയതേജോമൂര്‍ത്തികള്! ആണായി പെണ്ണായി ആണും പെണ്ണുമല്ലാത്തതായി... ശുംഭോ! മഹാസാമീ! ഇവരില് പൂര്‍ണ്ണമായി ആശയര്‍പ്പിച്ച കേരളത്തിലെ സമ്പൂര്‍ണ്ണ സാക്ഷരകോമളശ്യാമളര് ചങ്കും കരളും തകര്‍ന്നു് കരയാതിരിക്കുന്നതെങ്ങനെ? ഈ ദൈവകോപത്തില് നിന്നും മോചനം നേടാന് ഇനിയേതു് ആസാമിയെ ഞങ്ങള് തേടും തമ്പ്രാ! "ഇനി ആരെക്കൊണ്ടീ പാണന് പാടും തമ്പ്രാ!" ടു ഡും! ടു ഡും! ടുട്ടുഡുഡും! ഡുംഡും!... (പേടിക്കണ്ട, ഉടുക്കുകൊട്ടിയതാ!)\nഇവര് ഈ പെരുവഴിയില് സൂര്യനമസ്കാരം ചെയ്യുവാന്നു് കരുതിയോ നിങ്ങള്? കമിഴ്‌ന്നു് കിടന്നാണോ സുഹൃത്തുക്കളേ സൂര്യനമസ്കാരം? ഭിക്ഷക്കാര്‍ക്കു് കാവലിരിക്കുന്നവര് കസ്റ്റമേഴ്സിനെ ക്യാന്‍വാസ് ചെയ്യാന് "ഈ പാവത്തിന്റെ കിടപ്പുകണ്ടോ" എന്നു് കരയുന്നതു് കേട്ടിട്ടില്ലേ? അതുപോലെ കമിഴ്‌ന്നു് കിടന്നുള്ള ഈ തിരച്ചില് കണ്ടാലറിയില്ലേ അവരെല്ലം അവരുടെ പേഴ്സീന്നു് വീണുപോയ ദിവ്യശക്തി തപ്പുകയാണെന്നു്. ദിവ്യശക്തിപോയാല് തെരുവിലല്ലാതെ പിന്നെ കുടത്തിലാണോ മനുഷ്യന് തപ്പുന്നതു്?\n(ഞാന് കുഞ്ഞായിരുന്നപ്പോള് 'ഭിക്ഷനല്‍കല്' ഡിപ്പാര്‍ട്‌മെന്റിന്റെ Chief Executive Officer ഞാനായിരുന്നു. അമ്മ പണം ചില്ലറയാക്കി അതിനായി പ്രത്യേകം നിര്‍മ്മിച്ച ഒരു സ്പെഷ്യല് സഞ്ചിയിലിട്ടു് എന്നെയേല്‍പിക്കും. നിരനിരയായി ഇരിക്കുന്ന ഭിക്ഷക്കാരുടെ പാത്രങ്ങളില് അതു് 'കേസിന്റെ ഗൗരവം' അനുസരിച്ചു് വിതരണം ചെയ്യുക എന്നതായിരുന്നു എന്റെ ചുമതല. പള്ളിപ്പെരുന്നാളുകളില് ധാരാളം ഭിക്ഷക്കാര് വരുമായിരുന്നു. കാലിന്റെ മുട്ടില് പപ്പടം ഒട്ടിച്ചുവച്ചു് ചായമടിച്ചു് 'ഭയങ്കര' വ്രണമാക്കി മാറ്റുന്നതടക്കമുള്ള പല തന്ത്രങ്ങളും ഭിക്ഷക്കാര് പ്രയോഗിക്കാറുണ്ടെന്നു് മനസ്സിലാക്കാനും അക്കാലത്തെ എന്റെ 'ഭിക്ഷനല്‍കല്-ഡ്യൂട്ടി' സഹായിച്ചിട്ടുണ്ടു്. ഒരു വര്‍ഷത്തില് നാലഞ്ചു് പെരുന്നാളുകളെങ്കിലും ഞങ്ങള് സന്ദര്‍ശിച്ചിരുന്നു. ഞാന് 'ഗുണം വന്നുപോവാന്' എന്റെ ജന്മസമയത്തുതന്നെ അമ്മ നേര്‍ന്ന ഒരു നേര്‍ച്ചയായിരുന്നു എന്നെക്കൊണ്ടു് ഇങ്ങനെ ഭിക്ഷ നല്‍കിച്ചതിനു് കാരണമെന്നു് എന്റെ പതിനൊന്നാം വയസ്സില് സംഭവിച്ച അമ്മയുടെ മരണശേഷമാണു് ബന്ധുക്കളില് നിന്നും ഞാന് അറിഞ്ഞതു്! അങ്ങനെയാണു് അമ്മമാര്! അവര്‍ക്കു് പൊതുവേ മനസ്സമാധാനം ഇത്തിരി കമ്മിയാണു്. ഭര്‍ത്താവിനും മക്കള്‍ക്കുമൊക്കെ നല്ലതു് വരാന് എന്തൊക്കെ ചെയ്താലും അവര്‍ക്കു് മതിയാവാറില്ല. അതുകൊണ്ടൊക്കെയാവണം ആസാമിമാരെ തേടുന്നവരില് അധികപങ്കും സ്ത്രീകളാവുന്നതു്. അവര് സത്യത്തില് തേടുന്നതു് ആസാമികളെയല്ല, ആശ്വാസമാണു്.)\nആത്മീയ ആസാമിമാര് തെരുവിലേക്കിറങ്ങുമ്പോള് രാഷ്ട്രീയ ആസാമിമാര് നാക്കു് കുറുനാക്കിന്റെ പുറകിലേക്കും, തല മാളത്തിലേക്കും വലിച്ചു് പതിയെ ഉള്ളിലേക്കു് വലിയുന്നു. സൂത്രത്തില് പമ്മിപ്പമ്മി സൈഡ് പറ്റിയുള്ള ഈ വലിയലിനു് കാരണം ചോദിച്ചാല് അവര് പറയും: "ഹേയ്! കാര്യമായൊന്നുമില്ല, പൊതുവേ ഒരുഷ്ണം! പനിക്കാനെങ്ങാനും ആണോന്നറീല്യ. ഇത്തിരി വിശ്രമിക്കണം, അത്രതന്നെ!"\n"കേരളം കടഞ്ഞെടുത്ത കാളകൂടമേ നിന്നെ\nഏതു് തെറിയാല് വിളിക്കേണമിന്നു ഞാന്?"\nഈ വാര്‍ത്തകളിലെല്ലാം എന്നെ ഏറ്റവും അത്ഭുതപ്പെടുത്തിയതും ബോധം കെടുത്തിയതും ഈ സ്വാമിമാരുടെ പേരുകളാണു്! എന്റെ വിശുദ്ധ പള്ളിമണികളേ! ഇവറ്റകളുടെ പേരുകള് വായിച്ചാല് ഒരുമാതിരിക്കാര് കിടപ്പിലായിപ്പോകും! ഇടി വെട്ടുന്നപോലല്യോ പാമ്പു് കടിക്കുന്നതു്? His Divine Grace A. C. Bhaktivedanta Swaami Prabhupada, Abu al-Qasim al-Khu i, മോറാന് മോര് ഇഗ്നാത്തിയോസ് ദിവന്നാസ്യോസോസ് പ്രഥമന് പാത്രിയര്‍ക്കീസ് ബാവ മുതലായ ചില ഗര്‍ഭം കലക്കിപ്പേരുകള് നമ്മള് ആഴ്ചകളും മാസങ്ങളും അവധിയെടുത്തു് imposition എഴുതിയും പറഞ്ഞും പാടിയും ഏറ്റുപാടിയും ഒരുവിധം പഠിച്ചൊപ്പിക്കും. അപ്പൊ ദാ വരുന്നുabattalion of extra-terrestrial nomenclature of സ്വാമീസ്, സ്വാമിനീസ്, അമ്മീസ് and പുള്ളക്കല്‍സ്!\nആസാമികളുടെ 'പൊത്തിനു് പുറത്തുചാടല്' വാര്‍ത്തകള് വഴിയാണു് ഞാന് പുകയേല്‍ക്കുമ്പോള് പുറത്തുചാടുന്ന ഉടുമ്പുകളിലെത്തിയതു്. ആ വാര്‍ത്തകളില് പ്രത്യക്ഷപ്പെട്ട സ്വാമിമാരുടെ പേരുകള് എന്നെ അത്ഭുതത്തിന്റെ പാരതന്ത്ര്യത്തില് ജീവനോടെ കുഴിച്ചുമൂടിക്കളഞ്ഞു! ഓരോ പേരുകളും എന്നെ ഇരുത്തിച്ചിന്തിപ്പിച്ചു എന്നു് പറഞ്ഞാല് മതിയല്ലോ! അവസാനം 'ഗരുഡധ്വജാനന്ദ തീര്‍ത്ഥപാദര്' എന്നൊരുപേരു് വായിച്ചപ്പോള് ഇതെന്തു് 'cockroach-ബിരിയാണി' എന്നു് സത്യമായിട്ടും എനിക്കു് പിടികിട്ടിയില്ല. എന്നാല് ഇതൊന്നു് അറിയണമല്ലോ എന്നു് ഞാനും കരുതി. 'തീര്‍ത്ഥപാദര്' എന്ന വാല് സഹിക്കാവുന്നതേയുള്ളു. തീര്‍ത്ഥത്തില് പാദം വച്ചിരിക്കുന്നവന്, പാദം തന്നെ തീര്‍ത്ഥമായിട്ടുള്ളവന്, (ഇക്കൂട്ടരുടെ പാദം കഴുകിയ വെള്ളം കുടിച്ചാല് ഉടനെ ഉടലോടെ സ്വര്‍ഗ്ഗത്തിലെത്താം എന്നു് ശാസ്ത്രീയമായി തെളിയിക്കപ്പെട്ടിട്ടുണ്ടെന്നു് കേള്‍ക്കുന്നു!) ഒറ്റവരിശ്ലോകം തീര്‍ത്ഥം പോലെ പാടിക്കൊണ്ടിരിക്കുന്നവന്, പാദം മരത്തിന്റെയും തൂണിന്റെയുമൊക്കെ അടിയും ആവാമെന്നതിനാല്, തൂണുപോലെ തടിച്ച മന്തുകാലുള്ളവന് എന്നൊരര്‍ത്ഥവും വേണമെങ്കില് കല്‍പിക്കാം. അത്ഭുതസിദ്ധികള്‍ക്കു് മന്തു് മങ്ങലേല്‍പിക്കണമെന്നില്ല താനും. പാദര് എന്നതു് പാദന് എന്ന ഏകവചനപൂജകത്തിന്റെ പൂജകബഹുവചനമാവാം. ബഹുമാനവര്‍ദ്ധനവു് എണ്ണത്തിലും വര്‍ദ്ധനവു് വരുത്തും. mathematically speaking, they are directly proportional. അഥവാ, കൂടുന്ന ബഹുമാനം ഒന്നിനെ പലതാക്കും. ഒന്നായതിനെയാണല്ലോ നമ്മള് രണ്ടായും രണ്ടായിരമായും ഒക്കെ കാണുന്നതു്! ഈ സ്വാമിയുടെ പേരിലെ പിടികിട്ടാപുള്ളി 'ഗരുഡധ്വജാനന്ദന്' എന്ന സംഭവമാണു്. ഗരുഡന് എന്നാല് എന്താണെന്നിപ്പൊ ആര്‍ക്കാ അറിയാത്തതു്? ഗരുഡധ്വജം എന്നു് പറഞ്ഞാല് ഗരുഡന്റെ ചുണ്ടോ, നഖമോ, കണ്ണോ, ലിംഗമോ, ചിറകുകളോ അതോ ഇനിയിപ്പോ അതിന്റെ കാഷ്ടം തന്നെയോ എന്നാണറിയേണ്ടതു്. അതറിഞ്ഞാല് പിന്നെ ആനന്ദവും തീര്‍ത്ഥപാദവുമായി ചേരുംപടി ചേര്‍ത്താല് മതി. ഉദാഹരണത്തിനു്, ഒരു ഗരുഡന് പറന്നുവന്നു് കൊത്തിയാലും, മാന്തിയാലും, ഒളിഞ്ഞു് നോക്കിയാലും, സ്വാമിയോടു് അശ്ലീലം ചിലച്ചു്, ചിരിച്ചു്, അവന്റെ ലിംഗം കൊത്തിയെടുത്തു് പറന്നാലും പാദം തീര്‍ത്ഥാടനമായി, ആനന്ദസമ്പൂര്‍ണ്ണനായി ഇരിക്കുന്ന അചഞ്ചലനായവന് (ആയവര്) എന്നൊരര്‍ത്ഥം logically correct ആയിരിക്കും. പക്ഷേ ധ്വജം എന്നാല് ശാര്‍ദൂലവിക്രീഡിതമോ ഭുജംഗവിജൃംഭിതമോ അതോ പറയാന് കൊള്ളാത്ത മറ്റുവല്ല കൂപമണ്ഡൂകങ്ങളുമാണോ എന്നറിയണ്ടേ?\nഅക്ഷരത്തെറ്റില്ലാതെ കവിതയും മറ്റു് കാര്യങ്ങളുമൊക്കെ ബ്ലോഗില് എഴുതുന്ന ഒരു നല്ല സുഹൃത്താണെന്നെ ഈ പ്രശ്നം പരിഹരിക്കാന് അവസാനം സഹായിച്ചതു്. ധ്വജം എന്നാല് പുരുഷലിംഗം, പന എന്നൊക്കെ പല അര്‍ത്ഥങ്ങളുമുണ്ടത്രെ! അതുപോലെ തീര്‍ത്ഥം എന്നാല് പുണ്യസ്ഥലം, മദ്യം എന്നൊക്കെയും അര്‍ത്ഥങ്ങളുണ്ടുപോലും! ഇപ്പൊഴല്ലേ സംഗതി പിടികിട്ട്യെ! ഈ വാക്കുകളെയെല്ലാം ചേരുംപടിചേര്‍ത്തു് സന്ദര്‍ഭം വിവരിച്ചു് ആശയം വിശദമാക്കുമ്പോള് കുറഞ്ഞപക്ഷം ഈ സ്വാമിയെ എങ്കിലും നമുക്കു് കുറ്റം പറയാനാവില്ല. ഒരു conclusion എന്ന രൂപത്തില് 'ഗരുഡധ്വജാനന്ദ തീര്‍ത്ഥപാദര്' എന്ന സമസ്യയെ നമുക്കു് ഇങ്ങനെ പൂരിപ്പിക്കാം: പൂര്‍വ്വാശ്രമത്തില് ഈ സ്വാമി ഒരു 'ഗരുഡന് തൂക്കം' കളിക്കാരനായിരുന്നു. തന്റെ ഇപ്പോഴത്തെ ആശ്രയമായ പശ്ചിമാശ്രമം വളരെ പുണ്യപ്പെട്ട ഒരു സ്ഥലമായി കരുതുന്ന ഒരുവനാണു് ഈ സ്വാമി. 'My home is my castle' അഥവാ, 'എന്റെ കൂര്‍ക്ക എനിക്കു് കാച്ചിലാണു്' എന്നാണല്ലോ പഴഞ്ചൊല്ല്! അതുപോലെതന്നെ സ്വാമിയുടെ ആശ്രമം സ്വാമിക്കു് പുണ്യസ്ഥലം! സ്വാമിയുടെ ലിംഗം പുരുഷലിംഗമാണു്. തന്റെ പുണ്യസ്ഥലമായ ആശ്രമശ്രീകോവിലില് ഏകാഗ്രചിത്തനായിരുന്നു് പനംകള്ളില് നിന്നും പട്ട വാറ്റി coca-cola-യും ചേര്‍ത്തു് '101 വര്‍ഷം പഴക്കമുള്ള' Scotch Whisky നിര്‍മ്മിക്കുന്ന ഒരു കുടില്‍വ്യവസായി മാത്രമാണു് ഈ പാവം സ്വാമി. ഭക്തന്മാരുടെ ശല്യം സഹിക്കവയ്യാതെ വന്നപ്പോള് ഗത്യന്തരമില്ലാതെയാണു് ഇദ്ദേഹം അത്ഭുതങ്ങള് പ്രവര്‍ത്തിക്കാന് തുടങ്ങിയതു്. സ്വാമി അത്ഭുതങ്ങള് പ്രവര്‍ത്തിച്ചു എന്നതും അത്ര ശരിയല്ല. സ്വാമിയെ അത്ഭുതങ്ങള് പ്രവര്‍ത്തിക്കുന്നവനായി ഭക്തര് declare ചെയ്യുകയായിരുന്നു! സ്വാമിയുടെ ഓരോ ചലനവും ഭക്തസഹസ്രങ്ങള് നേരില് കണ്ടു് "അത്ഭുതം അത്ഭുതം" എന്നു് സാക്‍ഷ്യപ്പെടുത്തുകയായിരുന്നു.\nഒരുദാഹരണം: സ്വാമിക്കു് ഏതുസമയവും യാതൊരു പ്രകോപനവുമില്ലാതെ ഇടത്തോട്ടു് തിരിയാമായിരുന്നിട്ടും അതു് അവഗണിച്ചുകൊണ്ടു് സ്വാമി വലത്തോട്ടു് തിരിയുമ്പോള് അതു് വെറുമൊരു തിരിയല് മാത്രമല്ല, അതില് ആഴമേറിയ ചില പ്രപഞ്ചരഹസ്യങ്ങള് മറഞ്ഞിരിക്കുന്നുണ്ടാവണം എന്നു് ഭക്തര് മനസ്സിലാക്കുന്നു. അദ്ദേഹം അതുവഴി ലോകത്തെ അറിയിക്കാന് ആഗ്രഹിക്കുന്നതു് മനസ്സിലാക്കാന് നമ്മുടെ സാദാ ഇന്ദ്രിയങ്ങള്‍ക്കാവില്ല എന്നു് അവര് വിധിയെഴുതുന്നു. തികച്ചും അപ്രസക്തം എന്നു് അവിശ്വാസികള്‍ക്കു് തോന്നിയേക്കാവുന്ന ഈ മുഖചലനം വഴി സ്വാമി സൂചിപ്പിച്ചതു് അടുത്ത എലക്ഷനില് ഇടതുപക്ഷം ജയിക്കുമെന്നാവാം, തോല്‍ക്കുമെന്നുമാവാം! ഇറാക്കു് യുദ്ധത്തിന്റെ ഗതിയെപ്പറ്റിയാവാം. ശൂന്യാകാശഗവേഷണത്തെപ്പറ്റിയാവാം. പ്രപഞ്ചത്തിലെ മറ്റെന്തിനെപ്പറ്റിയുമാവാം. ദൈവത്തിനറിയാവുന്ന കാര്യങ്ങള് മുഴുവന് സ്വാമിമാര്‍ക്കും അറിയാം. 'തിര്യക്കുകളായ' നമ്മള് എന്തറിയുന്നു! "ശുംഭോ! മഹാസാമീ! കാക്കണേ, കാത്തുകൊള്ളണേ!"\nഏതെങ്കിലും ഭണ്ഡാരത്തിന്റെ വിള്ളലിലൂടെ പതിവായി എന്തെങ്കിലും നേര്‍ച്ചയിട്ടില്ലെങ്കില് ദൈവം പട്ടിണി കിടന്നു് ചാവും എന്നു് ആത്മാര്‍ത്ഥമായി വിശ്വസിക്കുന്ന ഒരുപാടു് മനുഷ്യരുണ്ടു് ഈ ലോകത്തില്. അങ്ങനെയുള്ളവര് സ്വാമിമാരെ തേടിപ്പിടിച്ചുചെന്നു് "എടുക്കു് സാമി, പിടിക്കു് സാമി, കുടിക്കു് സാമി" എന്നു് കരഞ്ഞുവിളിച്ചു് നേര്‍ച്ചകാഴ്ച്ചകള് പിടിച്ചേല്‍പ്പിച്ചാല് 'ഞങ്ങളോ നിങ്ങളോ തങ്ങളോ' വേണ്ടെന്നു് പറയുമെന്നു് കരുതുന്നവര് ത്രിശങ്കുസ്വര്‍ഗ്ഗത്തിനും ശങ്കുസ്വര്‍ഗ്ഗത്തിനും ഇടയിലുള്ള ഏതോ ചതുര്‍ശങ്കുസ്വര്‍ഗ്ഗത്തിലാണു് ജീവിക്കുന്നതു്. ചുമ്മാ ചക്രം കിട്ടിയാല് കയ്ക്കുമോ? ചക്രം പാവയ്ക്കയല്ല!.\nഇപ്പോള് പത്രങ്ങളില് നേതാക്കന്മാരുടെ ചില obligatory 'തുമ്മല്' മാത്രമേ കേള്‍ക്കുന്നുള്ളു. നേതാക്കള്‍ക്കു് അവരുടെ അണികളെ ആശ്വസിപ്പിക്കണമല്ലോ! ഒരുപാടു് നാള് മിണ്ടാതിരുന്നാല് ശരിയാവില്ല. വെള്ളാപ്പള്ളി നടേശന് തിരുമേനി പറഞ്ഞതായി കഴിഞ്ഞ ദിവസം വായിച്ചതാണു്: "എല്ലാ സന്ന്യാസിമാരും കള്ളന്മാരല്ല. എന്നാല് കള്ളന്മാര് സന്യാസിമാരാകുന്നതാണു് കാപട്യം." എല്ലാ സന്ന്യാസിമാരും കള്ളന്മാരല്ലത്രേ! അതു് കഷ്ടമല്ലേ? കള്ളന്മാരാവാനുള്ള അവസരസമത്വം എല്ലാ സന്ന്യാസിമാര്‍ക്കും ലഭിക്കേണ്ടതല്ലേ? കള്ളന്മാര് മുഴുവന് സന്ന്യാസിമാരായി കേരളത്തിന്റെ ആത്മീയലോകലായകം കള്ളസന്ന്യാസിലേയത്തിന്റെ ഒരു പൂരിതലായനി ആയി മാറിയാല് പിന്നെ നല്ലസന്ന്യാസിലേയം എവിടെച്ചെന്നു് ലയിക്കാന്? വേണമെങ്കില് ലായനി ചൂടാക്കിനോക്കാം. പക്ഷേ, അതു് രാസപരീക്ഷണങ്ങളില് സാധാരണ സംഭവിക്കാറുള്ളതുപോലെ ഒരു പൊട്ടിത്തെറിയില് അവസാനിച്ചു എന്നും വരാം!\nഎനിക്കു് മനസ്സിലാവാത്ത മറ്റൊരു കാര്യം: ലോകവിമുഖരായി ആത്മീയതയ്ക്കുവേണ്ടി ജീവിക്കുന്ന 'നല്ലസന്ന്യാസികള്' നിയമപരമായ പരിശോധനകളെ ഭയപ്പെടുന്നതെന്തിനു്? മലിനമായതൊന്നും ഒളിച്ചുവച്ചിട്ടില്ലെങ്കില് ജനാധിപത്യത്തില് അധിഷ്ഠിതമായ ഒരു നിയമരാഷ്ട്രത്തില് ഒരു പൗരന് ആരെ, ഏതു് പരിശോധനയെ ഭയപ്പെടണം? നിയമാനുസൃതമായി, മാനം മര്യാദയായി ജീവിക്കുന്ന ആരും ഭയപ്പെടേണ്ട യാതൊരു ആവശ്യവുമില്ലാത്ത ഒരു രാജ്യത്തില്, ജനങ്ങളോടു് സദാചാരം പ്രസംഗിക്കുന്ന 'നല്ലസന്ന്യാസികള്' അന്വേഷണം, പരിശോധന എന്നൊക്കെ കേള്‍ക്കുമ്പോഴേക്കും എന്തിനിത്ര വെകിളി പിടിക്കണം? അതൊക്കെ കാണുമ്പോള് എവിടെയോ എന്തോ ചീഞ്ഞു് നാറുന്നതുപോലെ ജനങ്ങള്‍ക്കു് തോന്നുന്നു! തോന്നാത്തതു് സ്വാമിമാര്‍ക്കും അവരുടെ ശിങ്കിടികള്‍ക്കും മാത്രം!\nമൂര്‍ത്തി, May 29, 2008 at 9:20 PM\nഅഹങ്കാരി..., May 30, 2008 at 5:51 AM\nഇപ്പോ ആര്‍ക്കും കേറ്രി മേയാവുന്ന ഒരു വിഷയമാണല്ലോ ഇത്...\nപിന്നെ കള്ളസ്വാമിമാര് ശിക്ഷിക്കപ്പെടണമെന്നതിനെ ആരും എതിര്‍ക്കുന്നില്ല.പക്ഷേ ശിക്ഷിക്കാന് അധികാരമുള്ള ഒരു നിയമവ്യവസ്സ്ഥ ഉള്ളിടത്തോള്ളം ഭരണത്തിന്റെ ബലത്തില് മറ്റു സംഘടനaഅള് കോക്രി കുഥ്തരുതെന്നേപറഞ്ഞുള്ളൂ...ഉദ്യോഗസ്ഥ ഥലത്തിലുള്ള പാരിശോധന നടക്കണ്ട എന്നാ സ്വാമിമാര് പറാഞ്ഞോ?ഇiല്ല, മറിച്ച് പയ്യാന്നൂ‍രിലെ പോലെ ചില സന്ദര്‍ഭമുതലെടൂപ്പുകാ‍ാരുടേ അടിച്ചുപൊളിക്കല് പരിശോധന പാടില്ല എന്നെ പറര്‍ഞ്ഞുള്ളൂ...\nഎന്താ, ഡിവൈഎഫ്‌ഐ എന്നത് നിയമവ്യവസ്ഥ്ഹയ്ക്ക്kതീതമായ സൂപ്പര് പോലീസോ????ആതിനു മത്രം ധാര്‍മ്മികതയില്ലെ?ഡിവൈഎഫ്‌ഐ ക്കാരന് എന്തു പോക്രിത്തരവും കാട്ട്tആമോ\nസി. കെ. ബാബു, May 30, 2008 at 7:14 AM


ഗദ്ദികക്ക് വിജയകരമായ സമാപ്തി – Sri.A.K Balan\nHomepage > Blog > in news > ഗദ്ദികക്ക് വിജയകരമായ സമാപ്തി\nComments ഗദ്ദികക്ക് വിജയകരമായ സമാപ്തി Comments\nപട്ടികജാതി വികസന വകുപ്പ്, പട്ടികവര്‍ഗ്ഗ വികസന വകുപ്പ്, കിര്‍ത്താഡ്‌സ് എന്നിവ സംയുക്തമായി മാവേലിക്കരയില് സംഘടിപ്പിച്ച ‘ഗദ്ദിക’ക്ക് തിരശ്ശീല വീണു. കേരളത്തിന്റെ തനതായ നാടന് കലകളെ ഉള്‍പ്പെടുത്തിയകലാമേളയും പരമ്പരാഗത കരകൗശല ഉല്‍പ്പന്നങ്ങളുടെപ്രദര്‍ശന വിപണന മേളയുമാണ്ഡിസംബര്3മുതല് 12 വരെ നടന്നത്. 10 ദിവസംനീണ്ടുനിന്ന മേളയില് ഒന്നര ലക്ഷത്തോളം പേര് എത്തിയെന്ന് കണക്കാക്കുന്നു.\nഡിസംബര് മൂന്നിന് ബഹുമാനപ്പെട്ട കേരള ഗവര്‍ണ്ണര് ശ്രീ. ആരിഫ് മുഹമ്മദ് ഖാനാണ് മേള ഉദ്ഘാടനം ചെയ്തത്. പട്ടികജാതിപട്ടികവര്‍ഗ്ഗ വികസന വകുപ്പ് മന്ത്രി ശ്രീ. എ. കെ. ബാലന് അധ്യക്ഷനായി. പരമ്പരാഗത വിഭവങ്ങള് ഓണ്‍ലൈന് സംവിധാനത്തിലൂടെ ലോകത്തെവിടെയും ലഭ്യമാക്കാന് ആമസോണുമായി ചേര്‍ന്ന് പ്രത്യക സംവിധാനം ഏര്‍പ്പെടുത്തിയതിന്റെഉദ്ഘാടനവും ഗവര്‍ണ്ണര് നിര്‍വഹിച്ചു. 200 ഉല്‍പ്പന്നങ്ങളാണ് ആമസോണ് വഴി വാങ്ങാന് കഴിയുന്നത്. ഈ സര്‍ക്കാര് അധികാരത്തില് വന്നതിനുശേഷം ഏഴ് ഗദ്ദിക മേളകളാണ് നടന്നത്. ഏഴാമത്തേതാണ്മാവേലിക്കരയില് സംഘടിപ്പിച്ചത്.മുന് വര്‍ഷങ്ങളില് ഓരോ ഗദ്ദികയിലും ശരാശരി 40 ലക്ഷം രൂപയുടെ വിറ്റുവരവ് 10 ദിവസം കൊണ്ടുണ്ടായിരുന്നു. ഇത്തവണ53 .5 ലക്ഷം രൂപയുടെ വില്‍പനയാണ് നടന്നത്.\nആയിരത്തോളം വ്യാപാരികളും കലാകാരന്മാരും കലാകാരികളുംഗദ്ദിക മേളയില് വ്യത്യസ്ത ദിവസങ്ങളിലായി പങ്കെടുത്തു. വിറ്റുവരവ് പൂര്‍ണ്ണമായും ഉല്‍പ്പാദകര്‍ക്ക് ലഭിക്കുന്നു എന്നതാണ് ഗദ്ദികമേളയുടെ സവിശേഷത.പട്ടികജാതി വിഭാഗത്തില് നിന്നുള്ള സംരംഭകര്‍ക്ക് 60 സ്റ്റാളുകളും പട്ടികവര്‍ഗ്ഗ വിഭാഗങ്ങളില്‍നിന്നുള്ള സംരംഭകര്‍ക്ക് 20 സ്റ്റാളുകളും ഒരുക്കിയിരുന്നു. ഗോത്ര ഭക്ഷ്യമേള, ഗോത്ര വിഭാഗങ്ങളുടെ പരമ്പരാഗത ചികിത്സാരീതികള്, ആവിക്കുളി എന്നിവ ധാരാളം പേരെ ആകര്‍ഷിച്ചു. കിര്‍ത്താഡ്സ് ഒരുക്കിയ എത്‌നിക് മ്യൂസിയവും ശ്രദ്ധേയമായിരുന്നു. പട്ടികജാതി പട്ടികവര്‍ഗ്ഗ വികസന വകുപ്പുകളുടേയും അനുബന്ധ സ്ഥാപനങ്ങളുടേയും പദ്ധതികളെ സംബന്ധിച്ച് പൊതുജനങ്ങള്‍ക്ക് അറിവ് പകരാന് പ്രദര്‍ശനങ്ങളും ഒരുക്കിയിരുന്നു. എല്ലാ ദിവസങ്ങളിലും ഗോത്ര കലാരൂപങ്ങളടക്കമുള്ള കലാപരിപാടികളും സാംസ്‌കാരിക സമ്മേളനങ്ങളും നടന്നു.\nഡിസംബര് 12ന് സമാപന സമ്മേളനംപട്ടികജാതിപട്ടികവര്‍ഗ്ഗ വികസന വകുപ്പ് മന്ത്രി ശ്രീ.എ.കെ. ബാലന് ഉദ്ഘാടനം ചെയ്തു. ആര്. രാജേഷ് എംഎല്‍എ അധ്യക്ഷനായി.\nTags Tags: AK BALAN, CULTURAL MINISTER, LAW MINISTER, SC/ST, ഗദ്ദിക, പട്ടികജാതി, പട്ടികവർഗ്ഗം, മന്ത്രി എ.കെ.ബാലൻ, സാംസ്‌കാരിക വകുപ്പ് മന്ത്രി എ.കെ. ബാലന്\nPrev Previous post: ബഹു. പിന്നാക്കവിഭാഗ വികസന വകുപ്പ് മന്ത്രിയുടെ ഓഫീസില് നിന്നുള്ള പത്രക്കുറിപ്പ്\nNext Next post: ഷെഹ്ലയുടെ കുടുംബത്തിനുള്ള ധനസഹായം 15 ന് മന്ത്രി എ കെ ബാലന് നല്‍കും


Ivan Maryada Raman's trailer out, staring Dileep - Malayalam Filmibeat\nദിലീപ് ലക്ഷപ്രഭുവാണ്, ലക്ഷ പ്രഭു, കാണൂ\n| Published: Monday, March 16, 2015, 10:21 [IST]\nദിലീപ് ലക്ഷ പ്രഭുവാണെന്ന്. ആകുമല്ലോ. മലയാളത്തില് കോടികള് മുടക്കി ഒരു സിനിമയ്ക്ക് സെറ്റിട്ടിട്ടുണ്ടെങ്കില് അത് ദിലീപിന്റെ മര്യാദ രാമന് വേണ്ടിയിട്ടാണ്. ചിത്രത്തിന്റെ ട്രെയിലര് റിലീസ് ചെയ്തു.\nഉത്സവചിത്രങ്ങള് എന്നും ദിലീപിനെ തുണച്ചിട്ടുണ്ട്. ഈ പ്രതീക്ഷയിലാണ് ഏപ്രില് നാലി വിഷു ആഘോഷിക്കാന് മുഴനീള ഹാസ്യവുമായി ദിലീപ് എത്തുന്നത്. സുരേഷ് ദിവാസര് സംവിധാനം ചെയ്യുന്ന ചിത്രത്തില് നിക്കി ഗല്‍റാനിയാണ് നായിക.\nഅരിമില് തൊഴിലാളിയായ രാമു എന്ന കഥാപാത്രത്തെയാണ് ദിലീപ് ചിത്രത്തില് അവതരിപ്പിയ്ക്കുന്നത്. സൈക്കിളില് അരിയെത്തിച്ചുകൊടുത്തിരുന്ന രാമു ഓട്ടോറിക്ഷ വാങ്ങാന് തീരുമാനിയ്ക്കുന്നു. ഇതിന് വേണ്ടി പണം സ്വരൂപിയ്ക്കാന് രാമു തന്റെ ഗ്രാമത്തിലേയ്ക്ക് പോകുന്നതാണ് കഥയിലെ സസ്‌പെന്‍സ്.\nഗൗരവമായ വിഷയങ്ങളെ ഹാസ്യത്തിലൂടെ നേരിടുന്ന രാമുവിനെയാണ് ചിത്രത്തില് നമുക്ക് കാണാന് കഴിയുന്നതെന്ന സൂചന ട്രെയിലറില് നിന്നും ലഭിയ്ക്കുന്നു. കുട്ടികളെ മുന്നില് കണ്ടുകൊണ്ടുള്ള ദിലീപിന്റെ സ്ഥിരം ഹാസ്യ പ്രകടനങ്ങള് മര്യാദ രാമനിലും പ്രതീക്ഷിയ്ക്കാം.\nഎസ് എസ് രാജമൗലി തെലുങ്കില് ഒരുക്കിയ മര്യാദരാമണ്ണ എന്ന ചിത്രമാണ് ഇവന് മര്യാദ രാമനായി മലയാളത്തിലെത്തുന്നത്. തമിഴ്- ഹിന്ദി -ബംഗാളി ഭാഷകളിലും ചിത്രം റീമേക്ക് ചെയ്തിട്ടുണ്ട്.\nഉദയകൃഷ്ണ- സിബി കെ തോമസ് കൂട്ടുകെട്ടാണ് മലയാളത്തില് ചിത്രത്തിന് തിരക്കഥയൊരുക്കിയിരിക്കുന്നത്. ഹരിനാരായണന്റെ വരികള്‍ക്ക് ഗോപി സുന്ദറാണ് ഈണം നല്‍കിയിരിക്കുന്നത്. ആന്റോ ജോസഫ് ഫിലിം കമ്പനിയുടെ ബാനറില് ആന്റോ ജോസഫ് ചിത്രം നിര്‍മിയ്ക്കുന്നു. ട്രെയിലര് കാണൂ...\nRead more about: dileep nikki galrani malayalam film ivan maryada raman trailer release ദിലീപ് നിക്കി ഗല്‍റാനി മലയാളം സിനിമ ഇവന് മര്യാദ രാമന് ട്രെയിലര് റിലീസ്\nIvan Maryada Raman's trailer out, staring Dileep\nStory first published: Monday, March 16, 2015, 10:21 [IST]


നികുതിയിനത്തില് ഇളവുവരുത്തും: സ്റ്റാന്‍ഡിങ്ങ് കമ്മിറ്റി\nവി.എസിനെ നിങ്ങള് കുഴപ്പത്തിലാക്കരുത്; മാധ്യമങ്ങളോട് പിണറായി\nSaturday 11th February 2012 12:18pm\nSaturday 11th February 2012 12:15pm\nമുംബൈ: വാര്‍ഷിക വരുമാനം അഞ്ചു ലക്ഷം രൂപയില് കവിയാത്തവരെ നികുതിയില് നിന്നും ഒഴിവാക്കാന് സ്റ്റാന്‍ഡിംഗ് കമ്മിറ്റിയില് തീരുമാനമായി. 31 അംഗങ്ങളാണ് സ്റ്റാന്‍ഡിംഗ് കമ്മിറ്റിയിലുള്ളത്. ഇതില് തീരുമാനമെടുക്കാനായി സര്‍ക്കാരിന് നിവേദനം നല്‍കിയിട്ടുണ്ട്.\n10 ലക്ഷം വാര്‍ഷിക വരുമാനം ഉള്ള ഒരാള് 1,57 000 രൂപയാണ് ഇന്‍കം ടാക്‌സായി അടച്ചിരുന്നത്. എന്നാല് സ്റ്റാന്റിഡ് കമ്മിറ്റി തീരുമാനം നിലവില് വരുകയാണെങ്കില് ഇനി മുതല് 72000 രൂപ മാത്രം നികുതിയിനത്തില് അടച്ചാല് മതിയാവും.\nപാര്‍ലമെന്ററി സ്റ്റാന്‍ഡിംഗ് കമ്മിറ്റി തലവനും ബി.ജെ.പി നേതാവുമായ യശ്വന്ത് സിന്‍ഹയാണ് ഇത്തരമൊരു നിര്‍ദ്ദേശം ഗവണ്‍മെന്റിന് മുന്നില് വച്ചത്. നിലവില് 1,80000 രൂപ വരെ വാര്‍ഷിക വരുമാനമുള്ളവരുടെ കയ്യില് നിന്നും നികുതി ഈടാക്കുന്നില്ല.\nഅഞ്ചു ലക്ഷം മുതല് എട്ടു ലക്ഷം വരെ വരുമാനമുള്ളവരുടെ കയ്യില് നിന്നും അതിന്റെ പത്ത് ശതമാനവും 8 ലക്ഷത്തിനും 20 ലക്ഷത്തിനും ഇടയില് വരുമാനമുള്ളവരുടെ കയ്യില് നിന്നും വരുമാനത്തിന്റെ 20 ശതമാനവുമാണ് നികുതിയിനത്തില് പിടിക്കുന്നത്. 30 ലക്ഷത്തിനുമേല് വാര്‍ഷികവരുമാനമുള്ളവര്‍ക്ക് അതിന്റെ മൂന്നിലൊരുഭാഗം നികുതിയിനത്തില് അടയ്‌ക്കേണ്ടിയിരുന്നു. അതായത് ഏതാണ്ട് 7,72000 രൂപ. എന്നാല് ഇത് 2,57000 രൂപയാക്കി കുറയ്ക്കണമെന്നുമാണ് കമ്മിറ്റിയുടെ തീരുമാനം.\nസ്റ്റാന്‍ഡിംഗ് കമ്മിറ്റി സമര്‍പ്പിച്ച ഈ നിര്‍ദ്ദേശത്തോടുള്ള സര്‍ക്കാരിന്റെ പ്രതികരണം എങ്ങനെയാണെന്ന് താമസിയാതെ അറിയാം. ചാരിറ്റബില് വര്‍ക്കിനും മതസ്ഥാപനങ്ങളിലും നിന്നും വാങ്ങുന്ന നികുതിയുടെ കാര്യത്തിലും ഇളവു വരുത്താന് സ്റ്റാന്‍ഡിംഗ് കമ്മിറ്റി തീരുമാനിച്ചിട്ടുണ്ട്.ഈ മാസം 17 ാം തിയ്യതി ധനമന്ത്രിയുമായി കൂടിക്കാഴ്ച നടത്താനാണ് സ്റ്റാന്‍ഡിംഗ് കമ്മിറ്റിയുടെ തീരുമാനം.


ആശ ശരത്തിന്റെ സ്വഭാവത്തെ വിമർശിച്ചു വീട്ടമ്മ. വീഡിയോ വയറൽ. പ്രതികരണം ആയി ആശ. – GoldKerala.com\nകുങ്കുമപൂവ് എന്ന സൂപ്പർഹിറ്റ് പരമ്പരയിൽ കൂടി ശ്രെദ്ധിക്കപെട്ട താരം ആണ് ആശശരത്ത്. എങ്കിലും മികച്ച ഒരു കഥാപാത്രം ആയി അവർ എത്തിയത് ദൃശ്യം എന്ന ചിത്രത്തിൽ കൂടി ആയിരുന്നു. മകന്റെ മരണമറിയാതെ മകന്റെ തിരോധാനം അന്വേഷിക്കാനെത്തിയ പോലീസ് ഉദ്യോഗസ്ഥയായ ഗീത പ്രഭാകറിനെയാണ് ആശ മികവുറ്റത്ത് ആക്കിയത്. മികച്ചത് എന്ന് പറഞ്ഞാൽ കുറഞ്ഞുപോകുന്ന അഭിനയം ആയിരുന്നു താരത്തിന്റെ. മോഹൻലാൽ കഴിഞ്ഞാൽ ഏറ്റവും മികച്ച അഭിനയം ആയിരുന്നു ഒന്നാം ഭാഗത്തു താരം കാഴ്ച വച്ചത്.\nരണ്ടാം ഭാഗത്തിലും താരത്തിന്റെ അഭിനയം എടുത്തു പറയേണ്ടത് ആണ്.\nഎന്നാൽ ഇപ്പോൾ ഒരു രസകരമായ വീഡിയോ ആയി ആണ് താരം സോഷ്യൽ മീഡിയയിൽ എത്തിയിരിക്കുന്നത്. ദൃശ്യം2കണ്ട ഒരു സാധാരണ വീട്ടമ്മയുടെ പ്രതികരണമാണ് ആശ ശരത്ത് വീഡിയോ ആക്കി പങ്കുവച്ചിരിക്കുന്നത്. ഇതിനോട് അകം വീഡിയോ സോഷ്യൽ മീഡിയയിൽ തരംഗം ആയി മാറി.\n” മനുഷ്യനെ ടെൻഷൻ അടിപ്പിക്കുന്ന സിനിമ എന്നാണ് വീഡിയോയിൽ വീട്ടമ്മ ചിത്രത്തെ സംബോധന ചെയ്യുന്നത്. ” ഹോ ആ ഡാൻസുകാരത്തി അവൾക്ക് ഒരെണ്ണം കൊടുക്കാനാ തോന്നിയത്. എന്താ അവളുടെ പേര്, ആഹ്…..\nആശ ശരത്ത്. ഹോ അവൾ. അവളുടെ ഭർത്താവ് പാവമാണ്. ഹോ മനുഷ്യനെ ടെൻഷൻ അടിപ്പിക്കുന്ന സിനിമ ”\nഇതായിരുന്നു ദൃശ്യം 2വിനെ കുറിച്ചുള്ള വീട്ടമ്മയുടെ പ്രതികരണം. ഈ സ്ത്രീയുടെ മകൻ പങ്കുവച്ച ഈ വീഡിയോ തരംഗം ആയിരുന്നു. അത് ആശയുടെ ശ്രെദ്ധയിലും പെട്ടിട്ടുണ്ടാകും. ആ വീഡിയോയാണ് ആശ പങ്കുവച്ചിരിക്കുന്നത്.\nഇനി വീടിനു പുറത്ത് ഇറങ്ങിയാൽ ജോർജുകുട്ടി ഫാൻസിന്റെ അടികിട്ടുമോ ആവോ ആശ ശരത്ത് പറയുന്നത്.\nലൈല എന്ന വീട്ടമ്മയാണ് ചിത്രത്തെ കുറിച്ചുള്ള അഭിപ്രായം പറഞ്ഞത്.\nഇവരുടെ മകൻ മാത്യുവാണ് വീഡിയോ എടുത്തത്, ലൈലയ്ക്ക് ഒപ്പം ഭർത്താവ് ജിജിയും ഉണ്ട്.\nഅഭിനയ രംഗത്ത് അത്രയധികം എക്സ്പീരിയൻസ് ഇല്ലാതിരുന്നതിനാൽ…അപസ്മാര രോഗിയായി അഭിനയിക്കുന്നതു ടെൻഷനുണ്ടായിരുന്നു..തുറന്ന് പറഞ്ഞു അൻസിബ.


നീല നിറത്തില് തീ തുപ്പുന്ന അഗ്നിപര്‍വ്വതം കണ്ടിട്ടുണ്ടോ? | Indonesia's Blue Fire Volcano, Kawah Ijen\nനീല നിറത്തില് തീ തുപ്പുന്ന അഗ്നിപര്‍വ്വതം കണ്ടിട്ടുണ്ടോ?\nമനോരമ ലേഖകൻ September 26, 2020 12:40 PM IST\nകാലങ്ങളായി നിരവധി പഠനങ്ങള്‍ക്കും ഗവേഷണങ്ങള്‍ക്കും വിധേയമായിട്ടുള്ളവയാണ് അഗ്നിപര്‍വ്വതങ്ങള്. ലോകമെമ്പാടുമായി 1,500 ഓളം അഗ്നിപർവ്വതങ്ങള് ഉണ്ടെന്നാണ് കണക്ക്. അവയില് പലതിലും ഉണ്ടായ പൊട്ടിത്തെറികള് ചരിത്രത്തില് രേഖപ്പെടുത്തപ്പെട്ടവയാണ്.\nഅഗ്നിപര്‍വ്വതങ്ങള് തീ വര്‍ഷിക്കുന്നതിനെക്കുറിച്ച് ആലോചിക്കുമ്പോള് തന്നെ നമ്മുടെ മനസ്സിലേക്ക് വരുന്ന നിരവധി ചിത്രങ്ങളുണ്ട്. ഓറഞ്ച്, ചുവപ്പ്, മഞ്ഞ നിറങ്ങളില് തീയും ഒഴുകിയിറങ്ങുന്ന ലാവയുമെല്ലാമായിട്ടാണ് ആ കാഴ്ച നമ്മുടെയെല്ലാം മനസ്സിലേക്ക് ഓടിയെത്തുന്നത്. എന്നാല് നീല നിറമുള്ള തീജ്വാലകളും ലാവയുമെല്ലാം പുറത്തുവിടുന്ന ഒരു അഗ്നിപര്‍വ്വത സ്ഫോടനത്തെക്കുറിച്ച് കേട്ടിട്ടുണ്ടോ?\nസജീവമായ അഗ്നിപർവ്വതങ്ങളുടെ ആധിപത്യമുള്ള ദ്വീപ് രാഷ്ട്രമായ ഇന്തോനേഷ്യയിലാണ് നീലത്തീ തുപ്പുന്ന ആ അഗ്നിപര്‍വ്വതം സ്ഥിതിചെയ്യുന്നത്. അഗ്നിപർവ്വത സ്‌ഫോടന ഫലമായിത്തന്നെ രൂപപ്പെട്ട ജാവയിലാണ് മിക്ക അഗ്നിപർവ്വതങ്ങളും കാണപ്പെടുന്നത്. വലുപ്പത്തില്, ലോകത്തിലെ ദ്വീപുകളില് വച്ച് പതിമൂന്നാം സ്ഥാനമുള്ള ജാവയിൽത്തന്നെയാണ് നീല ലാവ വിതറുന്ന കവ ഇജെൻ അഗ്നിപർവ്വതവുമുള്ളത്.\nസജീവമായ 'സോൾഫതാര' അഥവാ നാച്ചുറല് വോള്‍ക്കാനിക്ക് സ്റ്റീം വെന്റുകളുടെ സാന്നിദ്ധ്യമാണ് ഈ നീലനിറത്തിനു കാരണം. ഇതില് നിന്നും വരുന്ന വാതകങ്ങളില് ഉയർന്ന അളവിൽ സള്‍ഫര് അടങ്ങിയിട്ടുണ്ട്. അഗ്നിപർവ്വതത്തിലെ വിള്ളലുകളിൽ നിന്ന് പുറത്തേക്ക് വരുന്ന ഈ വാതകങ്ങൾ ഓക്സിജൻ സമ്പുഷ്ടമായ അന്തരീക്ഷ വായുവുമായി സമ്പർക്കം പുലർത്തുമ്പോൾ അവ കത്തുകയും നീല ജ്വാലയ്ക്ക് കാരണമാവുകയും ചെയ്യുന്നു.\nഈ വാതകങ്ങളില് ഒരു ഭാഗം ദ്രാവക സൾഫറായി ഘനീഭവിക്കുകയും താഴേക്ക് ഒഴുകുകയും ചെയ്യുന്നു, ഇത് നീല ലാവയായി കാണപ്പെടുന്നു. പകൽ മുഴുവൻ കത്തുന്നുണ്ടെങ്കിലും രാത്രിയിലാണ് ഇത് ഏറ്റവും നന്നായി കാണാനാവുക. അതിനാൽ, നീലത്തീ കാണാന് എത്തുന്ന മിക്ക സന്ദർശകരും അസ്തമയശേഷമാണ് യാത്രക്കായി തെരഞ്ഞെടുക്കുന്നത്.\nലോകത്തിലെ ഏറ്റവും വലിയ അസിഡിക് ഗർത്ത തടാകവും ഇവിടെയാണ് സ്ഥിതിചെയ്യുന്നത്. ഉയർന്ന അളവിൽ അലിഞ്ഞുചേര്‍ന്ന ലോഹങ്ങളുടെ സാന്നിദ്ധ്യം മൂല നീലകലർന്ന മനോഹരമായ പച്ച നിറമാണ് തടാകത്തിലെ ജലതിനുള്ളത്. അഗ്നിപർവ്വതത്തിൽ നിന്നുള്ള വാതകങ്ങൾ വെള്ളവുമായി പ്രതിപ്രവർത്തിക്കുമ്പോള് അതിന്‍റെ പി.എച്ച് മൂല്യം 0.5 കുറയുന്നു.\nനിലവില് ഇവിടം സന്ദര്‍ശിക്കാന് സഞ്ചാരികള്‍ക്കായി നിരവധി അവസരങ്ങളുണ്ട്. ടൂര് കമ്പനികളും മറ്റും ഇവിടേക്ക് ട്രെക്കിംഗ് യാത്രകള് ഒരുക്കുന്നുണ്ട്. വര്‍ഷം മുഴുവന് ഇവിടെ ട്രെക്കിംഗ് സൗകര്യങ്ങള് ലഭ്യമാണ്. ട്രെക്കിംഗിനായി പ്രത്യേകം നിശ്ചയിക്കപ്പെട്ട ഒരു പാത ഇല്ലാത്തതിനാലും അഗ്നിപര്‍വ്വതം സജീവമായതിനാലും ഒരു പ്രാദേശിക ഗൈഡിനെ കൂടെ കൂട്ടുന്നതാണ് സുരക്ഷിതം. രാത്രിസമയങ്ങളിലുള്ള യാത്ര, പകല്‍സമയത്തെ അസഹ്യമായ ചൂട് കുറയ്ക്കാന് സഹായിക്കും.\nഅഗ്നിപർവ്വതം സന്ദർശിക്കാൻ പോകുമ്പോള് ഗ്യാസ് മാസ്കും സുരക്ഷാഗിയറും കൂടെ കൊണ്ടുപോകേണ്ടത് അത്യാവശ്യമാണ്.\nEnglish Summ,ary: Indonesia's Blue Fire Volcano, Kawah Ijen


മിതമായ നിരക്കില് വന്ധ്യതാ ചികില്‍സയുമായി 'കൊക്കൂണ് ഫെര്‍ട്ടിലിറ്റി' - FUTURE KERALA - Daily on Business Economy and Society\nവന്ധ്യതയുടെ തോത് ഇന്ത്യയില് നാള്‍ക്കുനാള് വര്‍ധിക്കുമ്പോള് താങ്ങാവുന്ന നിരക്കില് ചികിസയൊരുക്കുകയാണ് മുംബൈ ആസ്ഥാനമായ കൊക്കൂണ് ഫെര്‍ട്ടിലിറ്റി\nമാറുന്ന ജീവിതശൈലികള്‍ക്ക് അനുസൃതമായി ഇന്ത്യയില് ഏതാനും വര്‍ഷങ്ങളായി വന്ധ്യതാ പ്രശ്‌നങ്ങളും ഏറിവരികയാണ്. സ്ത്രീകളിലും പുരുഷന്‍മാരിലും ഒരുപോലെ തന്നെ വന്ധ്യത സര്‍വസാധാരണമായി മാറുന്നതായാണ് ആരോഗ്യരംഗത്തെ വിദഗ്ധര് നല്‍കുന്ന സൂചന. ഗവേഷണങ്ങളുടെ അടിസ്ഥാനത്തില് കഴിഞ്ഞ അഞ്ച് വര്‍ഷത്തിനിടെ വന്ധ്യതയുടെ തോത് 20-30 ശതമാനത്തോളം വര്‍ധിച്ചിരിക്കുന്നു. ഗ്രാമങ്ങളെന്നോ നഗരങ്ങളെന്നോ വ്യത്യാസമില്ലാതെ വന്ധ്യതയുടെ തോത് നാള്‍ക്കുനാള് കൂടിവരുന്നതിനൊപ്പം ഇതിന്റെ ചികില്‍സാ ചെലവും ഭീമമായി വര്‍ധിക്കുന്നു. ഈ സാഹചര്യത്തില് വന്ധ്യതാ ചികില്‍സ താങ്ങാവുന്ന തരത്തിലേക്ക് എത്തിക്കുന്നതിന്റെ ഭാഗമായാണ് മുംബൈ ആസ്ഥാനമായി കൊക്കൂണ് ഫെര്‍ട്ടിലിറ്റി തുടക്കം കുറിക്കുന്നത്. ഡോ. രാജലക്ഷ്മി വാലാവാക്കര്, ഡോ. അനഘ കര്‍ഖാനിസ് എന്നിവരുടെ സംയുക്ത സംരംഭമാണ് കൊക്കൂണ് ഫെര്‍ട്ടിലിറ്റി.\nമുപ്പതു വര്‍ഷത്തെ പരിചയസമ്പത്തിന്റെ പിന്‍ബലത്തിലാണ് ഈ ഡോക്റ്റര്‍മാര് കൊക്കൂണ് ഫെര്‍ട്ടിലിറ്റിക്ക് തുടക്കം കുറിക്കുന്നത്. വന്ധ്യതയുമായി ബന്ധപ്പെട്ട എല്ലാവിധ പ്രശ്‌നങ്ങള്‍ക്കും താങ്ങാവുന്ന നിരക്കില് പരിഹാരമൊരുക്കാനും ഇവിടെ സൗകര്യമൊരുക്കിയിട്ടുണ്ട്. ഓവുലേഷന് ഇന്‍ഡക്ഷന്, ഫോളിക്കുലാര് ട്രാക്കിംഗ്, ഫെര്‍ട്ടിലിറ്റി ഇന്‍വെസ്റ്റിഗേഷന്, ഐയുഐ, ഐവിഎഫ്, ഐസിഎസ്‌ഐ എന്നിവ കൂടാതെ ചെറിയ രീതിയിലുള്ള സര്‍ജറികളും ഇവിടെ നടത്തപ്പെടുന്നുണ്ട്. താനെയില് സ്ഥിതി ചെയ്യുന്ന ഐവിഎഫ് ലാബിനു പുറമെ ദാദര്, സാന്താക്രൂസ്, വെര്‍സോവ, പൂനെ എന്നിവിടങ്ങളില് കൊക്കൂണ് ഫെര്‍ട്ടിലിറ്റിക്ക് ബ്രാഞ്ചുകളുണ്ട്.\n” പ്രത്യുല്‍പ്പാദന സംവിധാനത്തിലെ അടിസ്ഥാന രീതിക്ക് ഇപ്പോഴും മാറ്റങ്ങള് സംഭവിച്ചിട്ടില്ല. എന്നാല് പ്ലേറ്റ്‌ലറ്റ്-റിച്ച് പ്ലാസ്മ പോലുള്ള പുതിയ സാങ്കേതിക വിദ്യയിലധിഷ്ഠിതമായ ചികില്‍സ കൂടുതല് മെച്ചപ്പെട്ട ഫലം തരുന്നുമുണ്ട്”, ഡോ. രാജലക്ഷ്മി പറയുന്നു.\nസ്ത്രീകളില് അണ്ഡോല്പാദനത്തിലുണ്ടാകുന്ന തകരാറുകളും ഫാലോപ്പിയന് ട്യൂബിലെ തടസങ്ങളും എന്‍ഡോമെട്രിയോസിസും വന്ധ്യതയ്ക്കു കാരണമാകാം. പുരുഷബീജത്തിന്റെ അളവ് കുറയുന്നതും ആരോഗ്യകരമല്ലാത്ത ബീജങ്ങളുമാണ് പുരുഷ വന്ധ്യതയ്ക്കു പ്രധാന കാരണം\nകൊക്കൂണ് ഫെര്‍ട്ടിലിറ്റിയുടെ സ്ഥാപകരായ ഡോ. രാജലക്ഷ്മി വാലാവാക്കര്, ഡോ. അനഘ കര്‍ഖാനിസ്\nഇന്ത്യയില് വന്ധ്യതയുടെ പ്രധാന കാരണം\nഡോ. രാജലക്ഷ്മിയുടെ അഭിപ്രായത്തില് ഇന്ത്യയില് പുരുഷ ബീജത്തിലെ അസ്വാഭാവികതയും സ്ത്രീകളിലെ ഹോര്‍മോണ് തകരാറുമാണ് വന്ധ്യതയിലേക്ക് നയിക്കുന്ന പ്രധാന കാരണങ്ങള്. ഇന്ത്യയില് നടന്ന ദേശീയ കുടുംബാരോഗ്യ സര്‍വേയില് നഗര പ്രദേശത്തുള്ള സ്ത്രീകളില് വന്ധ്യത ഏറിവരികയാണെന്നും വിദ്യാഭ്യാസം കൂടുന്നതിന് ആനുപാതികമായി വന്ധ്യതയുടെ തോതും വര്‍ധിക്കുന്നതായി വെളിപ്പെടുത്തലുകളുണ്ട്. സ്ത്രീകള് ഗര്‍ഭധാരണം വൈകിപ്പിക്കുന്നതാണ് ഇതിലെ പധാന കാരണം. ഇതുകൂടാതെ അബോര്‍ഷനു വിധേയയാകുന്നതും അനാരോഗ്യകരമായ സാഹചര്യത്തിലുള്ള പ്രസവവും മറ്റും ഫാലോപ്പിയന് ട്യൂബില് അണുബാധ ഉണ്ടാക്കുന്നത് വന്ധ്യതയിലേക്കു നയിക്കാം. ഇതിനൊപ്പം ട്യൂബര്‍ക്കുലോസിസ് ഇന്നും ഇന്ത്യയിലെ വന്ധ്യതയുടെ കാരണമായി നിലകൊള്ളുന്നു.\nപ്രായം കൂടുന്നത് വന്ധ്യതയിലേക്ക് നയിക്കും\nസ്ത്രീകളില് അണ്ഡോല്പാദനത്തിലുണ്ടാകുന്ന തകരാറുകളും ഫാലോപ്പിയന് ട്യൂബിലെ തടസങ്ങളും എന്‍ഡോമെട്രിയോസിസും വന്ധ്യതയ്ക്കു കാരണമാകാം. 35- 50 ശതമാനം സ്ത്രീകളിലും വന്ധ്യതയുടെ പ്രധാന വില്ലനാണ് എന്‍ഡോമെട്രിയോസിസ്. ഗര്‍ഭാശയ ഭിത്തിക്ക് കാഠിന്യം കൂടുന്നതിനു പുറമെ ഓവറിയില് ചെറിയ മുഴകള് രൂപപ്പെടാനും അണ്ഡത്തിന്റെ ശേഷിയേയും ഇതു ബാധിക്കും.\nപുരുഷബീജത്തിന്റെ അളവ് കുറയുന്നതും ആരോഗ്യകരമല്ലാത്ത ബീജങ്ങളുമാണ് പുരുഷ വന്ധ്യതയ്ക്കു കാരണമാകുന്നത്. 20 ദശലക്ഷം ബീജം/ മി.ലി ആണ് ശരിയായ അളവ്. ഇതിലെ കുറവ് ഗര്‍ഭധാരണത്തെ ബാധിക്കാനുള്ള സാധ്യത ഏറെയാണെന്നും ഡോ. രാജലക്ഷ്മി സൂചിപ്പിക്കുന്നു.\nപുരുഷന്റെ പ്രായം കൂടുന്നതനുസരിച്ചും ഗര്‍ഭധാരണം വൈകാന് സാധ്യതയുണ്ട്. സ്ത്രീയുടെ പ്രായം എത്ര തന്നെയായാലും അവരുടെ ഭര്‍ത്താവിന് 45 കഴിഞ്ഞാല് ഗര്‍ഭം അലസാനുള്ള സാധ്യത ഏറും. കൊക്കൂണ് ഫെര്‍ട്ടിലിറ്റിയില് എത്തുന്ന ദമ്പതികള്‍ക്ക് ഉടന് ചികില്‍സ നല്‍കാതെ ഫെര്‍ട്ടിലിറ്റി വരാനുണ്ടായ സാഹചര്യങ്ങള് പറഞ്ഞു മനസിലാക്കാനും അതിന് ആനുപാതികമായി അനുയോജ്യമായ ചികില്‍സ നല്‍കാനുമാണ് ശ്രമിക്കുന്നതെന്നും രാജലക്ഷ്മി പറയുന്നു.\nശരിയായ ഗര്‍ഭധാരണത്തിന് ശരിയായ രീതിയിലുള്ള പോഷാകാഹാരങ്ങളും ആവശ്യമായതിനാല് കൊക്കൂണ് ഫെര്‍ട്ടിലിറ്റിയില് ദമ്പതികള്‍ക്ക് സെപ്ഷല് ഡയറ്റ് ഉള്‍പ്പെടെയുള്ളവ നിര്‍ദേശിക്കുന്നുണ്ട്. ആരോഗ്യകരമായ ശരീരവും അനുകൂല ജൈവ ഘടികാര വ്യവസ്ഥയും ഉള്ളപ്പോള്‍തന്നെ ഗര്‍ഭം ധരിക്കാന് തയാറെടുക്കണമെന്നാണ് ഈ ഡോക്റ്റര്‍മാര്‍ക്ക് ഇവിടെയെത്തുന്ന ഓരോ ദമ്പതികളോടും പറയാനുള്ളത്. ചില പ്രത്യേക സാഹചര്യങ്ങളാല് ഗര്‍ഭധാരണം വൈകിപ്പിക്കേണ്ടതുണ്ടെങ്കില് സ്ത്രീയുടേയും പുരുഷന്റെയും പ്രത്യുല്പാദനശേഷി പരിശോധിച്ച ശേഷം തീരുമാനം എടുക്കാനും നിലവില് മെഡിക്കല് രംഗത്ത് സൗകര്യമുണ്ടെന്നും ഡോക്റ്റര്‍മാര് ചൂണ്ടിക്കാണിക്കുന്നു.\nTags:\tInfertility treatment at affordable rates cocoon fertility


ഹിജ്‌റ തുറക്കുന്ന വാതിലുകള് | RISALA WEEKLY\n1256 · Article · Articles · Issue · കവര് സ്റ്റോറി\nഹിജ്‌റ തുറക്കുന്ന വാതിലുകള്\nOctober 26, 2017 by No Comments\n‘വിശപ്പിന് ആഹാരവും ഭയത്തില്‍നിന്ന് അഭയവും നല്‍കിയ ഈ ഭവനത്തിന്റെ രക്ഷിതാവിനെ അവര് യഥാവിധി വണങ്ങിക്കൊള്ളട്ടെ’\n– വി. ഖുര്‍ആന്\n‘ഒരേ മാതാപിതാക്കള്‍ക്ക് പിറക്കുകയും പരസ്പരം തിരിച്ചറിയാന് മാത്രമായി വംശങ്ങളും ഗോത്രങ്ങളുമായി പിരിയുകയും ചെയ്ത(ഖുര്‍ആന്), ചീര്‍പ്പിന്റെ പല്ലുകള് പോലെ സമാനരായ(മുഹമ്മദ് നബി(സ്വ), മനുഷ്യര് ദൈവത്തിന്റെ വിശാലമായ ഭൂമി(ഖുര്‍ആന്) പുഴകളും മലകളും മരുഭൂമികളും അതിരുവിട്ട് വീതിച്ചെടുത്ത് അവകാശം സ്ഥാപിക്കുകയും ആദേശങ്ങളും അധിനിവേശങ്ങളും തൊഴിലാക്കി നിഷ്‌കാസനങ്ങളും പടിയടപ്പുകളും വാണിജ്യാടിസ്ഥാനത്തില് സംഘടിപ്പിക്കുകയും ചെയ്യുമ്പോള് അഭയാര്‍ത്ഥികളുടെ പുറപ്പാടുകളുടെയും പ്രയാണങ്ങളുടെയും പശ്ചാതലത്തില് ഹിജ്‌റയുടെ ബഹുതലമാനങ്ങള് അന്വേഷിക്കപ്പെടേണ്ടതുണ്ട്.\nമനുഷ്യന് സങ്കുചിതമാക്കാന് ശ്രമിക്കുമ്പോഴും ദൈവത്തിന്റെ ഭൂമി വിശാലമാണ് എന്നതാണ് ഹിജ്‌റയുടെ മൗലിക സന്ദേശം. ഭൂമിയില് ഒരിടത്തും മനുഷ്യന് അപരനോ അപരിചിതനോ അല്ലെന്ന്, സൃഷ്ടി സ്ഥിതി പാലകനും ഒടുവില് മടക്കിക്കൊണ്ടുപോകുന്നവനുമായ അവന്റെ സ്രഷ്ടാവ് ഒന്നായിരിക്കെ, പ്രപഞ്ചം മുഴുവന് അവന്റെയും ഇടമാണെന്ന് വായുവിനും വെള്ളത്തിനും ആഹാരത്തിനും എന്നപോലെ, ഉപ്പിനും അഗ്നിക്കും മേല് എന്നപോലെ ഭൂമിയുടെ മേലും മനുഷ്യന്റെ അവകാശത്തിന് സാര്‍വത്രിക സമ്മത പത്രമെഴുതുകയായിരുന്നു ഹിജ്‌റ. ഭൂമിയുടെ സ്രഷ്ടാവും ഉടമസ്ഥനും പരമാധികാരിയും ദൈവമാണെന്നും, മനുഷ്യനുള്‍പ്പെടെ സകല ജീവജാലങ്ങള്‍ക്കും അതിന്‍മേലുള്ള അവകാശം സ്ഥായിയും സമാനവുമാണെന്നു മുള്ള സനാതന മാനവിക സന്ദേശമാണ് ഹിജ്‌റയെ പ്രചോദിപ്പിച്ചത്. അതിന്റെ ഭാഷാധാതു സൂചിപ്പിക്കുന്നത് പോലെ എല്ലാ മുന്‍വിധികളില്‍നിന്നും കെട്ടുപാടുകളില്‍നിന്നും ചങ്ങലകളില്‍നിന്നുമുള്ള സ്വാതന്ത്ര്യമെന്ന് ഹിജ്‌റയെ മനസ്സിലാക്കാം. എന്തുകൊണ്ടെന്നാല് എല്ലാത്തിനും മീതെ രക്തബന്ധത്തിന് പോലുമപ്പുറം മനുഷ്യസമത്വത്തെ സ്ഥാപിക്കുവാനാണ് ഹിജ്‌റ ശ്രമിച്ചത്. മക്കയില്‍നിന്ന് വസ്തുഹരികളായി ഒഴുകിയെത്തിയ ആള്‍പഥത്തെ മദീനയുടെ ഓരോ കൈവഴിയും സ്വന്തം ഗൃഹാന്തരീക്ഷത്തിലേക്കാനയിച്ചു സ്വീകരിച്ചു. ചരിത്രത്തില് സമാനതകളില്ലാത്ത ആതിഥേയരായിരുന്നു അവര്, അന്‍സ്വാരികള്. വീടും വിഭവങ്ങളും പോലും പങ്കുവെച്ചവര് ഭ്രാതാക്കളായി. വിശപ്പിനാഹാരവും ഭയത്തില്‍നിന്നഭയവും നല്‍കി പുതിയ ചരിത്രം കുറിച്ചു.\nഇന്ന് ഭൂമിയില് നൂറില് ഒരാള് വീതം ആകാശത്തും ഭൂമിയിലും ഇടമില്ലാത്തവരാണ്. ഓരോ ഇരുപതു മിനുട്ടിലും ഭൂമിയില് എവിടെയെങ്കിലും ഒരിടത്ത് ഒരാള് കുടിയിറക്കപ്പെടുകയും ആധാരവും ചരിത്രവുമില്ലാത്തവനായി തീരുകയും ചെയ്യുന്നു. ആരാണവര്? ഒരു പ്രളയത്തിനു പിറകെ ആകാശത്തുനിന്ന് കെട്ടിയിറക്കപ്പെട്ടവരല്ല. അവരിവിടെയുണ്ടായിരുന്നു. ഈ ഭൂമിയുടെ ഏതോ ഒരു പങ്കിലാണവര് പിറന്നുവീണത്. അവര്‍ക്കും അച്ഛനമ്മമാര് ഉണ്ടായിരുന്നു. അവരും ഈ ഭൂമിയില്, ഈ മണ്ണില് തന്നെ പിറന്നവരായിരുന്നു. കടലാസിലും മണ്ണിലും അതിരുകള് വെട്ടിയിട്ടവര് ഒരിക്കലും അവരോട് ചോദിച്ചിരുന്നില്ല, ഇടം വേണ്ടത് വരക്കുപുറത്തോ ഇപ്പുറത്തോയെന്ന്. ആരോ ഒക്കെ എവിടെയോ ഒക്കെ ഇരുന്ന് വെട്ടിത്തിരുത്തിയ ഭൂപടങ്ങള്‍ക്ക് അകത്തും പുറത്തുമായി വിന്യസിക്കപ്പെട്ടുപോയതിന് അവര് ഉത്തരവാദികളുമായിരുന്നില്ല. ഇത്തിരിയാഹാരം, നാണം മറക്കാന് ഒരു ചീന്ത് തുണി, ഒരു കൊച്ചു കിടപ്പാടം അങ്ങനെയങ്ങനെ വളരെ പരിമിതമായിരുന്നു അവരുടെ ആവശ്യങ്ങള്.\nവിശ്വസിക്കാനും വിശ്വസിക്കാതിരിക്കാനും സ്വാതന്ത്ര്യമുള്ളവനാണ് മനുഷ്യന്- സൃഷ്ടിച്ച ദൈവം തന്നെ കനിഞ്ഞരുളിയ വരം. അവനൊരു പ്രത്യേക കുലദൈവമോ ദേശദേവതയോ ആയിരുന്നില്ല. ഏതൊക്കെ പേരിട്ട് ആരൊക്കെ എവിടെനിന്നുവിളിച്ചാലും ബ്രഹ്മാണ്ഡ സൃഷ്ടിപരിപാലകനായ അവന് തിരഞ്ഞെടുക്കപ്പെട്ട ജനതയോ വംശമോ ഗോത്രമോ വര്‍ഗമോ ഇല്ല. സമ്പൂര്‍ണമായി വഴങ്ങുക എന്നതാണവന് തന്റെ സൃഷ്ടികളില്‍നിന്നാവശ്യപ്പെടുന്ന നേര്‍ച്ച. അംഗീകരിക്കുന്ന മതം. ഭൂമി മുഴുവന് അവനെ സംബന്ധിച്ചിടത്തോളം സാഷ്ടാംഗ പ്രണാമ യോഗ്യമായ വിശുദ്ധമണ്ണാണ്. അതാകട്ടെ അവന്റെ സകല സൃഷ്ടിജാലങ്ങള്‍ക്കും ഒരേപോലെ അവകാശപ്പെട്ടതും. ദുര്‍ബലരും ഭയാവേശിതരുമായ മനുഷ്യര്‍ക്കുവേണ്ടി അവരതിനെ പാര്‍പ്പിടവും അഭയകേന്ദ്രവുമാക്കിയിരിക്കുന്നു. മതാന്ധതയെയും ദേശീയാന്ധതയെയും തിരഞ്ഞെടുക്കപ്പെട്ട ജനതയെയും അംഗീകരിക്കാതെ ഭൂമിയെ അവന് സമതയോടെ വിരിച്ചിട്ടിരിക്കുന്നു.\nസുകൃതമതികളായി ദൈവത്തിന് സ്വയം വഴങ്ങുന്നവര്‍ക്ക് പ്രതിഫലവും മോക്ഷവും(2: 112) വാഗ്ദത്തം ചെയ്യുന്ന ദൈവം ഒരാള്‍ക്കും സ്വയം നിര്‍ണയിക്കാന് കഴിയാത്ത വര്‍ണ വംശ ദേശ ഭേദങ്ങളുടെ പേരില് ആരോടെങ്കിലും വിവേചനം അനുവദിക്കുന്നില്ല. മനുഷ്യനിര്‍മിതമായ വിവേചനങ്ങളുടെ പേരില് മനുഷ്യനെ അപരവത്കരിക്കാന് ദൈവം അനുവദിക്കുന്നില്ല. അതിവിശാലമായ മാനവികതയുടെ ആരൂഢങ്ങളിലാണ് ഈ സാമൂഹിക സംവിധാനത്തെ അവന് വിതാനിച്ചിരിക്കുന്നത്.\nദൈവത്തിന്റെ ഭൂമി വിശാലമാണ് എന്ന ഉറച്ച വാഗ്ദത്വത്തിലാണ് പ്രവാചക തിരുമേനിക്ക് അല്ലാഹു മക്കയില്‍നിന്ന് മദീനയിലേക്ക് യാത്രാനുമതി നല്‍കുന്നത്. മേല്‍സൂചിത സങ്കുചിതത്വങ്ങള്‍ക്കെല്ലാം മീതെയാണ് ദൈവം ഈ വിശാലതയെ സ്ഥാപിച്ചിരിക്കുന്നത്. അപരവത്കരണത്തിന്റെ ആശങ്ക ഏതുമില്ലാതെ ഒരു പുലര്‍ക്കാലത്ത് തിരുമേനി(സ) മദീനയിലേക്ക് യാത്രയാകുന്നു. ഹിജ്‌റയെ ദാറുല്‍ഹര്‍ബില് നിന്ന് ദാറുല്‍ഇസ്‌ലാമിലേക്കുള്ള പ്രയാണമായി പരിമിതപ്പെടുത്തുന്നവര് വിട്ടുപോകുന്ന ഒരു കാര്യമുണ്ട്. പ്രഥമ മുഹാജിറുകളുടെ ലക്ഷ്യസ്ഥാനമായിരുന്ന അബിസീനിയായോ പ്രവാചകരുടെ ലക്ഷ്യമായ മദീനയോ അന്നേക്ക് ദാറുല്‍ഇസ്‌ലാമുകള് ആയിരുന്നില്ല. ഭൂമിയെ കുറിച്ചുള്ള, ഭൂമിയുടെ അവകാശത്തെ കുറിച്ചുള്ള ആത്മവിശ്വാസോത്തേജിതമായ നിലപാടാണ് ഹിജ്‌റയുടെ മൗലിക സന്ദേശം എന്ന് നമുക്ക് പറയാന് കഴിയുന്നത് ഈയൊരു ബലത്തിലാണ്. അപരവത്കരണത്തിന്റെയോ നിഷ്‌കാസനത്തിന്റെയോ മുള്ളുവേലികളുടെയോ കൊട്ടിയടഞ്ഞ വാതിലുകളുടെയോ അതിര്‍ത്തിക്കകത്ത് കാത്തിരിക്കുന്ന ഗ്രനേഡ് പുകയുടെയോ മുളകുപൊടിയുടേതുപോലുമോ ആശങ്കകളില്ലാതെ വിശക്കുന്നവനും സംഭീതനുമായ അഭയാര്‍ത്ഥിക്ക് ഏതു പാതിരാക്കും മുട്ടാവുന്നതായിരുന്നു ഹിജ്‌റ തുറന്നിട്ട ലോകത്തിന്റെ വാതില്.\nഭൂമിയില് സകലതും നിങ്ങളുടെ ആവശ്യങ്ങള്‍ക്കായി സംവിധാനിച്ചിരിക്കുന്നുവെന്ന്(ഖുര്‍ആന്) പറയുമ്പോള് ഏതെങ്കിലുമൊരു ജനത്തെ ദൈവമതില്‍നിന്ന് ഒഴിവാക്കിയിട്ടില്ല. പരിമിതമായ ആവശ്യങ്ങളുമായി വരുന്ന അഭയാര്‍ത്ഥികളെ വിശേഷിച്ചും. എന്നല്ല, ചോദിച്ചുവരുന്നവര്‍ക്കും ജീവിത വിഭവങ്ങള് നിഷേധിക്കപ്പെട്ടവക്കും നിങ്ങള്‍ക്കുള്ളതില് കണിശമായ ഓഹരിയവകാശമുണ്ടെന്ന്(ഖുര്‍ആന്) ദൈവം കീര്‍ത്തിക്കുന്നു. അഭയാര്‍ത്ഥികളായല്ല വിരുന്നുകാരും പങ്കുകാരുമായി പരിഗണിക്കപ്പെടാന് അര്‍ഹരും അവകാശികളുമാണ് അവരെന്ന് ഹിജ്‌റ നമുക്ക് പറഞ്ഞുതരുന്നു.\nഎല്ലാമുപേക്ഷിച്ചാണ് അവര് ജന്മദേശത്തിന്റെ പടിയിറങ്ങിയത്. സമ്പത്തു മാത്രമല്ല, ഇണകളെയും മക്കളെയുമടക്കം സകലതും ഖുറൈശികള് അവരില്‍നിന്ന് വേര്‍തിരിച്ചുകളഞ്ഞിട്ടുണ്ട്. വയററിഞ്ഞൊന്ന് ആഹരിക്കാനില്ലാതെ, ഉടുത്തതൊന്ന് മാറ്റിയുടുക്കാനില്ലാതെ, മൂര്‍ദ്ധാവുതിളക്കുന്ന ഉച്ചച്ചൂടില് ഒരിലയുടെ നിഴല് പോലും മറയിടാനില്ലാതെ ഒരു സംഘം മനുഷ്യര് മദീനയെ സമീപിക്കുകയാണ്. അറുനൂറു മൈല് ദൂരം ഒരു കഴുതയെ മാറിമാറി പങ്കിട്ട് വഴിതാണ്ടിയവരുണ്ട്. അതുപോലും കഴിയാതെ ചുട്ടുപഴുത്തുപതക്കുന്ന മണലില് ചവിട്ടി കാലടികള് വെന്തുപോയവരുണ്ട്. പൈദാഹം കൊണ്ട് പാതിവഴിയില്‍വീണ് പരലോകം കണ്ട ഭാഗ്യവാന്മാരില് പെടാത്തതുകൊണ്ട് ആരുടെയോ താങ്ങുകളില് അര്‍ദ്ധപ്രാണരായി വന്നണഞ്ഞവരുണ്ട്. തെരുവില് കാത്തിരിക്കുന്ന ഒരു മുഖം പോലും അവര് മുമ്പൊരിക്കല്‍പോലും കണ്ടവരല്ല. പോകട്ടെ പച്ചവെള്ളം കൊണ്ടുപോലും മുമ്പൊരിക്കലും പരസ്പരം ബന്ധപ്പെട്ടവരല്ല. മദീനയില് പാതയോരത്ത് പന്തലുകള് ഉയര്‍ന്നില്ല. വാതുരുളികളില് കഞ്ഞിപാര്‍ച്ചകള് നടന്നില്ല.\nഅതൊരാഹ്വാനം മാത്രമായിരുന്നു, നിങ്ങളന്യോന്യം സഹോദരന്മാരാണ്.\nഅമ്മാറിനെ ഹുദൈഫ, അബൂബക്കറിന് ഖറജ്, ഉമറിനെ ഉത്ബാന്, ഉസ്മാനെ ഔസ്, അബൂദര്‍റിനെ അല്‍മുന്‍ദിര്, അബ്ദുറഹ്മാനെ സഅ്ദ്, സുബൈറിനെ സലാമ, ത്വല്‍ഹയെ കഅ്ബ്… ഓരോ കുടിയേറ്റക്കാരനെയും മദീനയിലെ ഓരോ വീടും ഉള്‍ക്കൊണ്ടു. സഹോദരനാക്കി ജ്ഞാനസ്‌നാനം കൊണ്ടു. സ്വന്തം മനസ്സിന്റെ പിശുക്കില്‍നിന്ന് അവര് ചിറകുകുടഞ്ഞു പുറത്തുകടന്നു.\n‘മുമ്പേ(മദീനയിലെ) കുടികിടപ്പുകാര്, അവര് അഭയമന്വേഷിച്ചെത്തിയവരോട് സ്‌നേഹം പ്രകടിപ്പിച്ചവരും കുടിയേറ്റക്കാര്‍ക്കു ലഭിച്ച ഏതെങ്കിലും ഒരു സൗകര്യത്തില് അവരോട് അസൂയയില്ലാത്തവരുമായിരുന്നു എന്നല്ല, സ്വയം ദരിദ്രനായിരിക്കെ തന്നെ അവര് വന്നുചേര്‍ന്നവര്‍ക്ക് മുന്‍ഗണന നല്‍കി. ആത്മാവിന്റെ പിശുക്കില്‍നിന്ന് വിടുതി നേടുകയും ചെയ്തു. അവരാണ് ഐശ്വര്യവാന്മാര്(50:9) എന്ന് ഖുര്‍ആന് ആ ചരിത്രം അനുസ്മരിക്കുന്നു.\nഅവര് വീടുകളില് കുടികിടപ്പൊരുക്കുകയും ആഹാരവും സമ്പാദ്യങ്ങള്‍പോലും പകുത്തുകൊടുക്കുകയും ഇതഃപര്യന്ത ചരിത്രത്തിനറിയാത്ത ഭ്രാതൃത്വത്തില് പരസ്പരം കൂടിച്ചേരുകയും ചെയ്തു. ഹിജ്‌റ തുറന്നിട്ട ഈ വാതില് അന്യന്റെ വാക്കുകള് സംഗീതമായ് ആസ്വദിച്ച ഒരു കാലഘട്ടത്തിന്റെ പരിഛേദമായിരുന്നു. വര്‍ത്തമാനകാല ദുരന്തത്തിനൊരു മറുപാഠവും.\nഹിജ്‌റ പലായനമോ അഭയാന്വേഷണമോ മാത്രമായിരുന്നില്ലെന്ന് ചരിത്ര പാഠങ്ങള് നന്നായി അന്വേഷിക്കുന്നവര്‍ക്ക് അറിയും. എന്നാണ് ഹിജ്‌റ അഥവാ പ്രയാണം അവസാനിക്കുന്നത്? വിജയത്തിന്(മക്കാവിജയം) ശേഷം പ്രയാണങ്ങളില്ല എന്നൊരു ഹദീസ് സുവിദിതമാണ്. മറ്റു പലതിലുമെന്നതുപോലെ സങ്കുചിതമായി വ്യാഖ്യാനിക്കപ്പെട്ട ഒരു നിവേദനമാണിതും. ഏതിനും ഉപര്യുക്ത വിജയത്തിന്റെ ചരിത്രം സ്വാതന്ത്ര്യത്തിന്റെ ഏഴാകാശങ്ങളും എത്തിപ്പിടിക്കലായിരുന്നു.\nജന്മദേശംവിട്ട പ്രയാണത്തിന്റെ എട്ടാം വര്‍ഷം ഹാജറയുടെ പേരമോന് തിരിച്ചുവരികയാണ്. ഒരു നഗരം പ്രതിരോധിക്കാന് മറന്നുപോയതുപോലെ. ഒരിക്കല് താനിറക്കിവിട്ട ആ മനുഷ്യന്റെ മുമ്പില് അത് തല താണുനിന്നു. തിരിഞ്ഞുനോക്കിയാല് ഈ നഗരം പരിക്കേല്‍പ്പിക്കാത്ത ഒരു രോമകൂപം പോലും ആ ശരീരത്തിലില്ല. അപമാനിക്കാത്ത ഒരിഞ്ചിടം മനസ്സിലും. അതിലും എത്രയോ ഏറെ നഷ്ടപ്പെട്ടവരാണ് തന്റെ കൂടെ മടങ്ങിയ പലരും. യഥാര്‍ത്ഥത്തില് ഇതാണ് സമയം. ഇതാണവസരം. ചക്രവര്‍ത്തിമാര് കടന്നുപോയ പാതകളെമ്പാടും ഭൂപടത്തിലുണ്ടല്ലോ. കബന്ധങ്ങള് തലങ്ങും വിലങ്ങും ചിതറിക്കിടക്കുന്ന അഗ്നിനാശനം ചെയ്ത ഒരു പുല്‍നാമ്പുപോലും പിന്നീട് മുളക്കാതെ പോയ… ജേതാവിനു മുമ്പില് തങ്ങളുടെ വിധിയറിയാനുള്ള ആകാംക്ഷയില് കണ്ണിനു കണ്ണും കാതിനു കാതും നാവിനു നാവും തലക്കു തലയും പ്രതീക്ഷിച്ചിരുന്ന പുരുഷാരത്തോട് അവിടുന്ന് പറഞ്ഞു: ഇന്നത്തെ ദിവസം പ്രതികാരമേതുമില്ല. ദൈവം നിങ്ങള്‍ക്ക് മാപ്പുതന്നിരിക്കുന്നു. ഞാനും. നിങ്ങള് സ്വതന്ത്രരാണ് -നിങ്ങള് സ്വതന്ത്രരാണ്… ഹിജ്‌റയുടെ/ പ്രയാണത്തിന്റെ പരിസമാപ്തി കെട്ടുപാടുകളില്ലാത്ത, ഉപാധികളില്ലാത്ത സ്വാതന്ത്ര്യമായിരുന്നു മഹാദാക്ഷിണ്യത്തിന്റെതും. പറഞ്ഞുകേട്ട കഥകളിലെ ‘മതഭ്രാന്തനായ മധ്യകാല ഗോത്രമുഖ്യ’ന്റെ ചരിത്രത്തില് നിങ്ങളതാണ് കാണുക. ഹിജ്‌റ അഥവാ, അഭയാന്വേഷണം തുറന്നിടുന്ന സ്വാതന്ത്ര്യത്തിന്റെ അടയാത്ത വാതിലുകള്!\nഹിജ്‌റയെ ചരിത്രത്തോട് ചേര്‍ത്തുവെച്ച് നിങ്ങള്‍ക്ക് വായിക്കാം, തന്നോട് തന്നെ ചേര്‍ത്തുവെച്ചും. ഒന്നാമത് വായനയില് വിദൂര ഭൂതകാലത്തെ കാല്‍പനികമായ ഒരു ഗൃഹാതുരത്വമായി അതടങ്ങിയമര്‍ന്ന് പോകും. അത് നിങ്ങളെ കാര്യമായി സ്പര്‍ശിക്കണമെന്നില്ല. ഗ്രിഗേറിയന് കലണ്ടറിലേക്ക് കാലുമാറ്റം ചെയ്തവര്‍ക്ക് കാലഗണനയുടെ പ്രയോജനം പോലും അത് നല്‍കുന്നില്ല. ഏറിയാല് ആണ്ടു പിറവിയില് ഒരനുസ്മരണ ചടങ്ങ്. അതുപോലും ആശുറായുടെ ചില ഓര്‍മകളെ ചുറ്റിപ്പറ്റി.\nതന്നോട് തന്നെ ചേര്‍ത്തുവായിച്ചാലോ? ഹിജ്‌റ താനനുഭവിക്കുന്ന, വര്‍ത്തമാന ലോകമനുഭവിക്കുന്ന അനേകം പ്രതിസന്ധികളുടെ പച്ചമലയാളത്തിലുള്ള ഉത്തരമാണ്. ഉള്ളിലും പുറത്തും അഭയാര്‍ത്ഥിത്വത്തിന്റെ നൊമ്പരം പേറുന്ന വര്‍ത്തമാന കാലത്തിന്റെ പ്രത്യാശയം. ഐക്യരാഷ്ട്ര അഭയാര്‍ത്ഥി ഏജന്‍സി ചാര്‍ട്ട് ചെയ്ത 650 ലക്ഷം അഭയാര്‍ത്ഥികളുടെ കാര്യമായി ബാഹ്യമായി നിങ്ങള്‍ക്കതിനെ പഠിക്കാം. അവര് കുടിയിറക്കപ്പെട്ടവരാണ്. ആരോപറഞ്ഞു, കാഴ്ചയുള്ള അന്ധനാണ് കുടിയിറക്കപ്പെടുന്നവനെന്ന്. എന്നാല് വാക്കര്‍ത്ഥത്തില് വീട്ടിലിരിക്കെ തന്നെ അഭയാര്‍ത്ഥിത്വമനുഭവിക്കുന്ന അനേകലക്ഷണങ്ങള് ഈ കണക്കില് പെടുന്നില്ല. മുമ്പൊരിക്കല് ഇതേ പ്രസിദ്ധീകരണത്തില് മാറാ രോഗികളെക്കുറിച്ചെഴുതിയപ്പോള് ഹിജ്‌റയെ അനുസ്മരിക്കേണ്ടിന്നതോര്‍ത്തുകൊണ്ടാണ് ഈ വരികള് എഴുതിപ്പോയത്. ആ വരികള്: മാറാരോഗികള് ഒരര്‍ത്ഥത്തില് ദേശത്യാഗികളാണ്. രോഗം സകലതും അപഹരിച്ചെടുത്തവര്. അയാള് ഉപചരിക്കപ്പെടുകയും പരിചരിക്കപ്പെടുകയും വേണം. അതാണ് കല്‍പന. ഓരോ ദേശത്യാഗിയും ഒരു സഹായിയെ തേടുന്നുണ്ട്(മുഹാജിര്- അന്‍സ്വാരി ദ്വന്ദ്വം). ഓരോ ദേശത്യാഗിക്ക് വേണ്ടിയും (മുഹാജിര്) ഒരു സ്ഥലവാസി(അന്‍സ്വാരി) ഒരുങ്ങിയിരിക്കേണ്ടതുണ്ട്.”\nവേറൊരു സാഹചര്യത്തിലും സന്ദര്‍ഭത്തിലും കുറിച്ചതാണെങ്കില്‍കൂടി, ഭൗതികമായും ഭൗതികാതീതമായും കുടിയിറക്കപ്പെട്ട മുഴുവന് ജീവസഞ്ചയത്തിന്റെയും പുനരധിവാസമാണ് ഹിജ്‌റ സുരക്ഷിതമാക്കുന്നത്. ഒരുപക്ഷേ ഹിജ്‌റയുടെ പാഠങ്ങള് നമുക്കിങ്ങനെ സംക്ഷേപിക്കാമെന്ന് തോന്നുന്നു.\n– ദൈവമാണ് ഭൂമിയുടെ സ്രഷ്ടാവ്. അതില് ഓരോ ഇഞ്ചിന്റെയും ഉടമയും പരമാധികാരിയും അവന് മാത്രമാണ്.\n– ദൈവത്തിന്റെ ഭൂമി വിശാലമാണ്. അതില് ഓരോയിടവും പുണ്യമണ്ണാണ്. മനുഷ്യന് ഉള്‍പ്പെടെ അവന്റെ സൃഷ്ടിജാലങ്ങള്‍ക്കെല്ലാമുള്ള അവകാശം മൗലികവും സ്ഥായിയും വിവേചനരഹിതവുമാണ്. അന്യായമായി അവയില് ഒന്നിനുപോലും അവയുടെ അവകാശങ്ങള് നിഷേധിച്ചുകൂടാ.\n– വിശപ്പിന് ആഹാരവും ഭയത്തില്‍നിന്ന് അഭയവും എല്ലാ ഓരോ മനുഷ്യജീവിയുടെയും മൗലികാവകാശമാണ്.\n– ദേശാന്തരഗമനങ്ങളും കുടിപ്പാര്‍പ്പുകളും തീര്‍ത്ത സംസ്‌കാരങ്ങളുടെയും നാഗരികതകളുടെയും ചരിത്രമാണ് മനുഷ്യന്റെത്. അമാനവീകതയെ പ്രചോദിപ്പിച്ച സകല പ്രവാചകന്മാരും ആചാര്യന്മാരും ഗുരുക്കന്മാരും മനുഷ്യനെ ശീലിപ്പിച്ചതും അതാണ്.\nദേശത്യാഗികള് സഹോദരന്മാരായി സ്വീകരിക്കപ്പെടുകയും ഉള്ളതെല്ലാം ദൈവമേല്‍പിച്ച കരുതല് മുതലാണെന്ന ഉത്തമ ബോധ്യത്തില് പരസ്പരം പങ്കിട്ടെടുക്കുകയും ചെയ്യും. സാഹോദര്യത്തിന്റെ പ്രചോദനത്തിലാണ് മനുഷ്യസമൂഹം മുന്നോട്ടു നടന്നിട്ടുള്ളത്. ഒരു ശരീരം പോലെ ഒരു നിര്‍മിതി പരസ്പരം ബലപ്പെടുത്താനുള്ള കല്‍പനയുടെ പൂര്‍ത്തീകരണമാണ്.\n– എല്ലാ കൃത്രിമ വിമോചനങ്ങള്‍ക്കും മീതെ മാനവീകതയുടെ സമ്പൂര്‍ണ സ്വതന്ത്ര്യപ്രഖ്യാപനത്തിലാണ് ഹിജ്‌റ പൂര്‍ത്തിയാകുന്നത്.\nഹിജ്‌റ തുറക്കുന്ന വാതിലുകള് added by risalaadmin on October 26, 2017


സംവാദം:ഒരു വൈദികന്റെ ഹൃദയമിതാ - വിക്കിപീഡിയ\nസംവാദം:ഒരു വൈദികന്റെ ഹൃദയമിതാ\nഇതിന്റെ ശരിയായ പേരെന്താണ്? ഒരു പുരോഹിതന്റെ /വൈദികന്റെ?--Vssun (സുനിൽ) 03:45,5സെപ്റ്റംബർ 2010 (UTC)\n"വൈദികന്റെ" എന്നു തന്നെ. തിരുത്തിയിട്ടുണ്ട്.Georgekutty 05:40,5സെപ്റ്റംബർ 2010 (UTC)\n൧ ^ "Unfortunately the Church is one in which people like him are also living and working.... He has simply betrayed the trust of the faithful".-> ഈ ഭാഗം മായ്ക്കുന്നു.പ്രതീഷ്|s.pratheesh (സംവാദം) 17:42, 30 സെപ്റ്റംബർ 2010 (UTC)\nമാറ്റുമ്പോൾ കാരണവും കാണിക്കണ്ടേ? ലേഖത്തിൽ തന്നെ ആ കമന്റ് മലയാളത്തിൽ ഉണ്ട്. അത് ഇൻഡ്യൻ എക്സ്പ്രസ്സിൽ വന്നിരുന്നതാണ്. അതിന്റെ ഇംഗ്ലീഷ് മൂലമാണ് കുറിപ്പായി ചേർത്തത്. അതിന്റെ റെഫറൻസ് ഇൻഡ്യൻ എക്സ്പ്രസിന്റെ ലിങ്കോടു കൂടി ലേഖനത്തിനു താഴെ കൊടുത്തിട്ടുണ്ട്.Georgekutty 14:07, 1 ഒക്ടോബർ 2010 (UTC)\nഅകാരണമായ എഡിറ്റ് റിവർട്ട് ചെയ്തിട്ടുണ്ട്. --Vssun (സുനിൽ) 16:22, 1 ഒക്ടോബർ 2010 (UTC)\nവേണ്ടത്ര അവധാനതയില്ലാതെ ചെയ്ത എഡിറ്റിനു ക്ഷമ ചോദിക്കുന്നു.. :) ഏതോ ഐ പി പറ്റിച്ച പണിയാണെന്നാണ് ഞാൻ കരുതിയത്.പ്രതീഷ്|s.pratheesh (സംവാദം) 02:46,2ഒക്ടോബർ 2010 (UTC)\nക്ഷമ ചോദിക്കേണ്ട കാര്യമൊന്നുമില്ല. ഇത്തരം തിരുത്തലും റിവേർട്ടും ഒക്കെ വിക്കിയിൽ സാധാരണ കാര്യങ്ങളാണ്. ഉത്തമബോദ്ധ്യത്തോടെ ചെയ്യുന്ന കാര്യം ചിലപ്പോൾ തെറ്റാവാം. 'കുറ്റം' ആവില്ല.Georgekutty 04:52,2ഒക്ടോബർ 2010 (UTC)\n"https://ml.wikipedia.org/w/index.php?title=സംവാദം:ഒരു_വൈദികന്റെ_ഹൃദയമിതാ&oldid=808821" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:52,2ഒക്ടോബർ 2010.


വെള്ളെഴുത്ത്: പ്രേതങ്ങളുടെ ജിംനേഷ്യം !\nപൈങ്കിളിക്കഥയില് വായന തുടങ്ങുന്നതുകൊണ്ട് കുഴപ്പമില്ല. അതില്‍ത്തന്നെ നില്‍ക്കുന്നതാണ് പ്രശ്നം എന്നു പറയാറില്ലേ? അത്പോലെ...\nകുരങ്ങുകള്‍ക്കു് മധുരം (വാഴപ്പഴം) കൊടുക്കൂ എന്നല്ലേ?\nമേലാല് മനുഷ്യനെ ഇങ്ങനെ പാതി വഴിക്കു കൊണ്ടു നിറുത്തീട്ടു മുങ്ങിയാല് പ്രതിഷേധിച്ചുകളയും !\nവെളെളഴുത്തേ കടുപ്പിച്ചു തന്നെ പറയുന്നു. തുടരണം. ഒട്ടും മയം വേണ്ട. ലേഖനം പൂര്‍ത്തിയായ ശേഷം ബാക്കി പറയാം.\nതുടര്‍ന്നേ പറ്റൂ. “വാരഫല“ത്തെ ആരെങ്കിലും കീറിമുറിക്കുന്നത് കണ്ടാല് പിന്നെ കൂടാതിരിക്കാന് പറ്റില്ല. വല്ലാത്തൊരു അതിശയം തോന്നിയിട്ടുണ്ട് ഈ പംക്തി എങ്ങനെ മലയാളിയെ കയ്യിലെടുത്തു എന്ന് ഓര്‍ത്ത്. ഒരു അന്ധനായ ആരാധകനോട് ഈ ചോദ്യം ചോദിച്ചപ്പോള് കിട്ടിയ ഉത്തരം. മലയാളിയ്ക്ക് വിദേശകൃതികള് ‘അതിലളിതമായി പരിചയപ്പെടുത്തി‘ കൊടുത്ത ഒരേ ഒരു പംക്തി ഇതാത്രെ!\nതുടരു, തുടരണം. തുടര്‍ന്നെ പറ്റു.\nചെറുപ്പത്തില് ബാലരമ കിട്ടിയാല് ഉടന് മായാവി വായിക്കുമായിരുന്നു. വലുതായപ്പോള് കൌമുദിയിലെ വാരഫലമായി. :)\nനല്ല ലേഖനം. തുടരൂ.\nഇക്കിളിപ്പെടുത്തുന്ന വായനയുടെ ചില മേമ്പൊടികളും അതില് ഉണ്ടായിരുന്നല്ലോ. തുടരണം.\nപലപ്പോഴും അഭിപ്രായപ്രകടനങ്ങളില് ദയനീയമായ് നിലവാരത്തകര്‍ച്ച,അല്പത്തം,വാസ്തവീകതയെക്കുറിച്ചുള്ള്\nസംശയങ്ങള് ഒക്കെത്തോന്നിയിട്ടുണ്ട് സാഹിത്യവാരഫലം വായിയ്ക്കുംമ്പോള്.\nഎങ്കില്‍പ്പോലും ‘റീഡബിലിറ്റി’യെന്ന ഒരു ഗുണം\nഇതുകൂടുതല് ചര്‍ച്ചയുക്കുള്ള വിഷയമാണു.\n“റീഡബിലിറ്റി’ എന്നൊരു ഗുണം ഉണ്ടായിരുന്നു വാരഫലത്തിന്. പക്ഷേ നിരൂപണം എന്നാല് റീഡബിലിറ്റിയല്ലല്ലോ. പരദൂ‍ഷണത്തിന്റെ സുഖമായിരുന്നു ആ പംക്തി പ്രധാനമായും നല്‍കിയിരുന്നത്. എങ്കിലും ചിലപ്പോള് തോന്നിയിട്ടുണ്ട്, ചില ‘എഴുത്തു‘കള്‍ക്ക് ആ ഒരു ഷോക്ക് ചികിത്സ ആവശ്യമാണെന്ന്. എങ്കിലും, കേസരിയുടെയും, സമീക്ഷയുടെയും സുശിക്ഷിതമായ അവബോധം വാരഫലകര്‍ത്താവില് ഒരിക്കലും ഉണ്ടായിരുന്നില്ല.\nപരദൂഷണത്തിന് നമ്മുടെ അധമബോധത്തെ തൃപ്തിപ്പെടുത്താന് സാധിക്കില്ല. അങ്ങിനെയൊരു തോന്നല് ഉണ്ടാക്കാന് അതിന് സാധിക്കുമെങ്കിലും, നമ്മുടെ അധമബോധത്തെയും ആത്മനിന്ദയെയും അത് വളര്‍ത്തുകതന്നെയാണ് ചെയ്യുന്നത്. മാത്രമല്ല, നമ്മിലും താഴ്ന്ന ഒരു ‘അപര’ത്തെ നിര്‍മ്മിക്കാനുള്ള സാമൂഹ്യോപകരണം (രാഷ്ട്രീയ ആയുധവും)കൂടിയാണത്. അഥവാ, അങ്ങിനെയാണ് ഞാന് അതിനെ കാണുന്നത്.\nവാരഫലത്തിന്റെയും അതുപോലുള്ള നിരൂപകമതങ്ങളുടെയും ഉള്ളുതൊട്ടു കാണിക്കുന്നുണ്ട് ലേഖനത്തിന്റെ ഈ ആദ്യഭാഗം. ബാക്കിഭാഗങ്ങള്‍ക്കുവേണ്ടി കാത്തിരിക്കുന്നു.\nസാഹിത്യവാരഫലം വിമര്‍ശനമല്ല എന്ന് എം.കൃഷ്ണന് നായരു തന്നെ പറഞ്ഞിട്ടുണ്ട് എന്നാണ് എന്റെ ഓര്‍മ. ലോകസാഹിത്യത്തെയും ഒരളവുവരെ മലയാളസാഹിത്യത്തിലെ മികച്ച കൃതികളെയും അദ്ദേഹം ആ പംക്തിയിലൂടെ മലയാളിക്ക് പരിചയപ്പെടുത്തിക്കൊടുത്തിട്ടുണ്ട് എന്നാണ് എന്റെ പക്ഷം.\nഇന്റര്‍നെറ്റോ നല്ല ലൈബ്രറി/വായനശാല ഒക്കെ ഇല്ലാത്ത ഒരു സാഹചര്യത്തില് സാധാരണ വായനക്കാരന് വേറെ എന്തായിരുന്നു മറ്റു ഭാഷകളിലെ സാഹിത്യത്തെക്കുറിച്ചറിയാന് ഒരു മാര്‍ഗ്ഗം? മലയാളത്തിലെ സാധാരണ വായനക്കാരില് എത്ര പേര്‍ക്ക് ഇംഗ്ലീഷില് കാര്യങ്ങള് വായിച്ചെടുക്കാന് പറ്റും?\nസാമാന്യജനത്തിനു രസിയ്ക്കാന് വേണ്ടിയുള്ള മസാലകള് നിര്‍ല്ലോഭം സാഹിത്യവാരഫലത്തില് ചേര്‍ത്തിരുന്നുവെന്നതു സത്യം!\nപ്ക്ഷെ,അതിനപ്പുറം,ലളിതമായഭാഷയും ആഖ്യാനവുമായിരുന്നു ജനപ്രിയതയ്ക്ക്മറ്റൊരു കാരണം.\nആദ്യകാലങ്ങളില്, ‘സ്ത്രികള്‍ക്കിടയില്‍നിന്നെന്തുകൊണ്ട് ഒരു കാളിദാസനോ,ഷേക്ക്സ്പിയറോ ഉണ്ടായില്ല?’എന്നൊക്കെയുള്ള ഉപരിപ്ലവമായ\nകുറച്ചുകൂടി നിഷ്പക്ഷമായി കാര്യങ്ങള് കാണാന് കഴിഞ്ഞിരുന്നു അദ്ദ്യേഹത്തിനു.\nവാരഫലത്തിന്റെ ഏറ്റവും വലിയ ഗുണം അതിന്റെ ഭാഷയായിരുന്നു. ആര്‍ക്കാണു സംശയം? അദ്ദേഹത്തിന്റെ പ്രസംഗവും അതു പോലെ തന്നെ രസകരമായിരുന്നു. അതൊരു വശം.\nരാജീവ് ശരിയാണ്, ആ പറഞ്ഞത്. പരദൂഷണം അധമബോധത്തെ തൃപ്തിപ്പെടുത്തുവെന്നത് ഒരു സ്വയം വിശകലനമായിരുന്നു. അവനവന് തന്നെയാണല്ലോ ഏറ്റവും നല്ല പഠനവസ്തു. അതേ, നമ്മിലും താഴ്ന്ന ഒരു അപരത്തെ സൃഷ്ടിച്ചെടുക്കുകയാണു നാം പരദൂഷണവ്യവസായത്തിലൂടെ. ആ നിലയ്ക്കും ഞാന് പറഞ്ഞു വന്ന കാര്യം ശരിയാവും എന്നു തോന്നുന്നു. നോക്കാം.\nതൊമ്മന്, അതു ശരിയായിരിക്കാം. പക്ഷേ കൃഷ്ണന് നായരൊന്നുമല്ല മലയാളിയെ ലോകസാഹിത്യത്തിന്റെ വിശാലവീഥികളിലേയ്ക്ക് നയിച്ചത്, മലയാളത്തില് ആദ്യമുണ്ടായ നാടകം തന്നെ ഷേക്സ്പിയര് വിവര്‍ത്തനമായിരുന്നു, 1922ല് നാലപ്പാടന്റെ ‘പാവങ്ങള്’. കേസരിയും ചങ്ങമ്പുഴ നല്ല പരിഭാഷകര് കൂടിയായിരുന്നു അറിയാമല്ലോ. അങ്ങനെ പേരറിയാന് വയ്യാത്ത എത്രപേരാണ് ജാലകങ്ങള് തുറന്നിട്ടത്. ഗോവിന്ദന് എത്ര പെട്ടെന്നായിരുന്നു പുതിയ ചലനങ്ങള് പിടിച്ചെടുത്തിരുന്നത് എന്നതിന് ഉദാഹരണ സഹിതം ഒരു ലേഖനം അടുത്തകാലത്ത് വായിച്ചതോര്‍ക്കുന്നു. ഇന്റെര്‍നെറ്റിന്റെ കാലത്തുപോലും നമുക്ക് അപ്രാപ്യമായ കാര്യമാണദ്ദേഹം ചെയ്തിരുന്നത്. ലോകത്തിന്റെ ഏതു കോണിലുമുള്ള വെളിച്ചങ്ങള് പിടിച്ചെടുക്കുന്നതില് മലയാളി ബൌദ്ധികത ഒരിക്കലും പിന്നിലായിരുന്നില്ല. വാരഫലത്തിന്റെ കാലത്ത് സമാന്തര പ്രസിദ്ധീകരണങ്ങള് അന്യം നിന്നൊന്നും പോയിരുന്നില്ല. അപ്പോള് പിന്നെ വാരഫലം ചെയ്തതെന്ത്? ഗ്രഹണത്തിന്റെ/ ധാരണയുടെ ആപേക്ഷികത എന്ന ഒരു സംഗതിയുണ്ട്.. എത്രത്തോളം പുസ്തകം നമ്മള് ചവച്ചരച്ചു എന്നതല്ല, നമ്മുടെ സംവേദനങ്ങള് എത്ര സൂക്ഷ്മമാണ് എന്നതിനെ ആശ്രയിച്ചാണ് കാര്യങ്ങളിരിക്കുന്നത് എന്നര്‍ത്ഥം. ഭൂമിപുത്രി പറഞ്ഞപ്രശ്നമൊക്കെ അങ്ങനെയാണ് പ്രസക്തമാവുന്നത്. (നിഷ്പക്ഷത ഉണ്ടായിരുന്നോ.. സംശയമാണ്, നിരൂപകനു പോലും നിഷ്പക്ഷനാവാന് കഴിയാത്തിടത്ത്....)\nഒന്നുകൂടി, വാരഫലത്തെപ്പറ്റിയല്ല, എന്നിട്ടും വാരഫലങ്ങള് അക്ഷരജാലകമായി, ഗട്ട് വ്യൂവായി..പിന്നെയും പിന്നെയും തുടര്‍ന്നു പോകുന്നതിനെപ്പറ്റിയാണ്, ഈ പോസ്റ്റെന്നു പറഞ്ഞ് ഞാന് സസ്പെന്‍സ് പൊളിക്കട്ടേ.. അതു ഒറ്റവാക്യം കൊണ്ട് രാജീവ് പറഞ്ഞു കഴിഞ്ഞു, അതുകൊണ്ട്.\nഅപ്പോള് ഗട്ട് വ്യൂവും ഉണ്ട് ലിസ്റ്റില് അല്ലേ ?\nകാത്തിരിക്കുന്നു അടുത്ത ലക്കത്തിനാ‍യി :)\n“പാവങ്ങള്” നാടകവുമായിരുന്നില്ല, ഷേക്സ്പിയറിന്റേതുമായിരുന്നില്ല. വിക്ടര് യൂഗോയുടെ Les Miserables എന്ന നോവലിന്റെ പരിഭാഷ.\nമലയാളത്തില് ആദ്യമുണ്ടായ നാടകം തന്നെ ഷേക്സ്പിയര് വിവര്‍ത്തനമായിരുന്നു. 1922ല് നാലപ്പാടന്റെ ‘പാവങ്ങള്’.\n“പാവങ്ങള്” നാടകവുമായിരുന്നില്ല, ഷേക്സ്പിയറിന്റേതുമായിരുന്നില്ല. വിക്ടര് യൂഗോയുടെ Les Miserables എന്ന നോവലിന്റെ പരിഭാഷ.“\nഅയ്യോ.. ആ കോമയാണ് എന്നെ ചതിച്ചത്. അവിടെ കുത്താണ് ഉദ്ദേശിച്ചത്. മലയാളത്തിലെ ആദ്യ നാടകം കേരളവര്‍മ്മ വലിയ കോയിത്തമ്പുരാന്റെ ശാകുന്തളം എന്നാണ്` വിശ്വസിച്ചു വന്നത്. 1886-ല് പ്രസിദ്ധീകരിച്ച ‘ആള്‍മാറാട്ടം’(കല്ലൂര് ഉമ്മന് ഫിലിപ്പോസ്, Commedy of Errors -ന്റെ പരിഭാഷ) ആയിരുന്നു മലയാളത്തിലെ ആദ്യനാടകമെന്ന് ജി പ്രിയദര്‍ശനന് പറഞ്ഞതു വച്ചാണ് അങ്ങനെ എഴുതിയത്. 1922ല് Les Miserables പരിഭാഷ, നാലപാടനില് നിന്നും. അങ്ങനെ തന്നെയാണുദ്ദേശിച്ചത്.\nഉമേഷ് ഇതു ചൂണ്ടിക്കാണിച്ചതിനു നന്ദി. അല്ലെങ്കില് ഞാന് പോലും രണ്ടാമതൊരിക്കല് അതു വായിക്കില്ലായിരുന്നു.


ഹുറൂബില് കുടുങ്ങിയ ആലപ്പുഴ സ്വദേശി സുമനസ്സുകളുടെ കൈത്താങ്ങില് നാടണഞ്ഞു | Malayalam News\nഹുറൂബില് കുടുങ്ങിയ ആലപ്പുഴ സ്വദേശി സുമനസ്സുകളുടെ കൈത്താങ്ങില് നാടണഞ്ഞു\n2018-08-07 08:30:00 ഹബീബ് ഏലംകുളം\nനാട്ടിലേക്ക് മടങ്ങിയ അരവിന്ദാക്ഷന് സാമൂഹ്യ പ്രവര്‍ത്തകന് സിറാജ് പുറക്കാടിനോപ്പം.\nദമാം-മാസങ്ങളോളം ശമ്പളം ലഭിക്കാതെയും കടുത്ത ആരോഗ്യ പ്രശ്‌നങ്ങളാലും വലഞ്ഞ മലയാളി സാമൂഹ്യ പ്രവര്‍ത്തകരുടെ സഹായത്തോടെ നാട്ടിലേക്ക് മടങ്ങി. ഇഖാമ ഹുറൂബും ആയതോടെ നാട്ടിലേക്ക് മടങ്ങാനാവാതെ കുരുക്കിലായ ആലപ്പുഴ താമരക്കുളം സ്വദേശി അരവിന്ദാക്ഷനാണ് ദുരിതങ്ങളേറെ അനുഭവിച്ചതിന് ശേഷം നാടണഞ്ഞത്.\nസ്വന്തം നാട്ടുകാരുടെ കുതികാല് വെട്ടു കൊണ്ടാണ് താന് കഷ്ടത്തിലായതെന്ന് അരവിന്ദാക്ഷന് പറയുന്നു. മൂന്ന് വര്‍ഷം മുമ്പ് സൗദിയില് എത്തിയ അരവിന്ദാക്ഷന് സ്വന്തം നാട്ടുകാരന് തന്നെ മാനേജരായ നിര്‍മാണ കമ്പനിയില് ജോലിയില് പ്രവേശിച്ചു. എന്നാല് അധികം വൈകാതെ കമ്പനിയില് പ്രശ്‌നങ്ങള് ഉടലെടുത്തു തുടങ്ങി.\nമാനേജരും സ്‌പോണ്‍സറും തമ്മില് പ്രശ്‌നങ്ങള് തുടങ്ങുകയും കമ്പനി സാമ്പത്തികമായി തകരുകയും ചെയ്തു. ജീവനക്കാരുടെ ശമ്പളം നാലുമാസത്തോളം പിടിച്ചുവെച്ച് മാനേജര് മറ്റൊരു കമ്പനിയിലേക്ക് ട്രാന്‍സ്ഫറായി. നിലനില്‍പ്പില്ലെന്ന് കണ്ട സ്‌പോണ്‍സര് അരവിന്ദാക്ഷന് അടക്കം മുഴുവന് തൊഴിലാളികളെയും ഹുറൂബാക്കി.\nഇതോടെ എങ്ങിനെയെങ്കിലും നാട്ടിലേക്ക് മടങ്ങാമെന്ന പ്രതീക്ഷയും അസ്ഥാനത്തായി. മുമ്പ് തടഞ്ഞു വെച്ച നാല് മാസത്തെ ശമ്പളം ആരും അറിയാതെ കൈപ്പറ്റിയ മാനേജര് ഹുറൂബില് കഴിയുന്ന തങ്ങളെ തിരിഞ്ഞുപോലും നോക്കിയില്ല. താമസത്തിനും നിത്യചെലവിനും ചില്ലിക്കാശിന് വകയില്ലാതെ കഴിയുന്നതിനിടെയാണ് നട്ടെല്ലിനു ക്ഷതം പറ്റിയത്.\nഇതോടെ പ്രാഥമിക കര്‍മങ്ങള് പോലും ചെയ്യാന് പറ്റാത്ത അവസ്ഥയിലായി. എന്തുചെയ്യണമെന്ന് അറിയാതെ അന്തിച്ചുനില്‍ക്കുമ്പോഴാണ് സുഹൃത്തുക്കളും സാമൂഹ്യ പ്രവര്‍ത്തകരും ഇടപെട്ടതെന്ന് അരവിന്ദാക്ഷന് പറയുന്നു. ഒ.ഐ.സി.സി ജീവകാരുണ്യ വിഭാഗം കണ്‍വീനറും സാമൂഹ്യ പ്രവര്‍ത്തകനുമായ സിറാജ് പുറക്കാട് ദമാം തര്‍ഹീലില് എത്തി മേധാവിയെ സന്ദര്‍ശിച്ചു അരവിന്ദാക്ഷന്റെ വിഷയം ശ്രദ്ധയില് പെടുത്തി. വസ്തുത ബോധ്യപ്പെട്ടതിന്റെ അടിസ്ഥാനത്തില് അദ്ദേഹം എക്‌സിറ്റ് വിസ ഇഷ്യു ചെയ്യാന് നിര്‍ദേശിക്കുകയായിരുന്നു. ജുബൈല് ആലപ്പുഴ ജില്ലാ പ്രവാസി കൂട്ടായ്മ നല്‍കിയ ടിക്കറ്റില് കഴിഞ്ഞ ദിവസമാണ് അരവിന്ദാക്ഷന് നാട്ടിലെത്തിയത്.\nPravasam exapt Saudi Arabia


ബീജസങ്കലനത്തിന് പാകമായ സ്ത്രീബീജകോശത്തെ അണ്ഡം എന്നു വിളിക്കുന്നു. ആംഗലേയത്തിൽ ഓവം(Ovum) എന്ന് പറയുന്നു. മുട്ട (Egg) എന്ന വാക്ക് അണ്ഡത്തെ കുറിക്കാൻ ഉദ്ദേശിച്ചിട്ടുള്ളതാണ്. മനുഷ്യസ്ത്രീയിൽ ഏകദേശം 28 ദിവസങ്ങളുള്ള ഒരു ആർത്തവ ചക്രത്തിന്റെ ഏതാണ്ട് മധ്യത്തിലായി 14-ലാം ദിവസത്തോടനുബന്ധിച്ചു ഒരണ്ഡം അഥവാ ഒരു മുട്ട പൂർണ്ണ വളർച്ചയെത്തുന്നു. ഇത് അണ്ഡവിസർജനം അഥവാ ഓവുലേഷൻ (ovulation) എന്നറിയപ്പെടുന്നു. ഗർഭധാരണം നടക്കാൻ കൂടുതൽ സാധ്യതയുള്ളത് ഈ ദിവസങ്ങളിലാണ്. അതിനാൽ ഈ സമയങ്ങളിൽ ലൈംഗിക ബന്ധത്തിൽ ഏർപ്പെടുന്നത് കുഞ്ഞിന് വേണ്ടി ശ്രമിക്കുന്നവർക്ക് ഏറ്റവും അനുയോജ്യമാണ്. എന്നാൽ ആർത്തവചക്രം കൃത്യമല്ലാത്തവരിൽ അണ്ഡവിസർജന തീയതി കണക്കാക്കുന്നത് അത്ര എളുപ്പമല്ല. ശരീര താപനിലയിലുള്ള നേരിയ വർദ്ധന, യോനീസ്രവത്തിലുള്ള വ്യത്യാസം എന്നിവ അണ്ഡവിസർജനത്തൊടനുബന്ധിച്ചു കാണാറുണ്ട്. പൂർണ്ണ വളർച്ചയെത്താത്ത അണ്ഡത്തെ അപക്വ അണ്ഡം (Premature egg) എന്നും പുരുഷബീജവുമായി സങ്കലനം കഴിഞ്ഞതിനെ ബീജസങ്കലിതാണ്ഡം അഥവാ നിക്ഷിപ്താണ്ഡം (fertilized) എന്നും പറയുന്നു. ഇതാണ് ഭ്രൂണമായി (embryo) മാറുന്നത്. അണ്ഡത്തിലൂടെ അമ്മയിൽ നിന്നും കുഞ്ഞിലേക്ക് ജനതികവും പാരമ്പര്യവുമായ ഘടകങ്ങൾ (genetic) അണ്ഡകോശം വഴി കൈമാറ്റം ചെയ്യപ്പെടുന്നു.\nപീതകത്തിന്റെ അളവനുസരിച്ചുള്ള തരംതിരിവ്തിരുത്തുക\nപിതകത്തിന്റെ സ്ഥാനം ആധാരമാക്കിയുള്ള തരംതിരിവ്തിരുത്തുക\n"https://ml.wikipedia.org/w/index.php?title=അണ്ഡം&oldid=3572549" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:7ജൂൺ 2021, സമയം: 12:43\nഈ താൾ അവസാനം തിരുത്തപ്പെട്ടത്: 12:43,7ജൂൺ 2021.